ധന്യാ മേനോന് (സൈബര് ക്രൈം ഇന്‍വസ്റ്റിഗേറ്റര്)\nസാങ്കേതികവിദ്യയുടെ കുതിച്ചുകയറ്റം ഏറ്റവും ബാധിച്ചത് പ്രണയത്തെയാണ് എന്ന് തോന്നുന്നു. യുവാക്കള്‍ക്കിടയില് മാത്രമല്ല മധ്യവയസ്‌കരുടെ ഇടയിലും പ്രണയം അലയടിച്ചു വരികയും അതിനേക്കാള് വേഗത്തില് ഉള്‍വലിഞ്ഞുപോകുകയും ചെയ്യുന്നതായാണ് കൂടുതലായും കാണുന്നത്. കൂടിയാല് മൂന്നുമാസത്തെ ആയുസ്സേ പ്രണയങ്ങള്‍ക്കുള്ളൂ എന്നാണ് പൊതുവെ പറയപ്പെടുന്നത്. പഴയതലമുറയുടെ അഭിപ്രായത്തില്, നിഷ്‌കളങ്കമോ കൗതുകമോ സ്‌നേഹമോ ഒന്നും തന്നെ ഇപ്പോള് പ്രണയങ്ങള്‍ക്ക് ഇല്ല എന്നാണ്. കാരണം പ്രണയം എന്തെന്ന് അറിയാതെയാണ് പലരും പ്രണയത്തില് ചെന്ന് ചാടുന്നത്. ഫെയ്‌സ് ബുക്കില് പരിചയപ്പെട്ട് കുറച്ചു സമയത്തെ ചാറ്റിംഗിലൂടെ പ്രണയത്തിലേക്ക് എത്തുകയും കൂടിയാല് മൂന്നുമാസം കൊണ്ട് അത് തെറ്റിപ്പിരിയുകയും അടുത്തതിലേക്ക് എത്തിപ്പെടുകയും അങ്ങനെ പ്രണയങ്ങള് ഒന്നില് നിന്ന് മറ്റൊന്നിലേക്ക് മാറിമാറി പോയിക്കൊണ്ടിരിക്കുന്ന അവസ്ഥ ഇന്ന് യുവജനങ്ങള്‍ക്കിടയില് ഹരമായി മാറിക്കൊണ്ടിരിക്കുന്നു. ചതിയും വഞ്ചനയും നിറഞ്ഞ പ്രണയലോകമാണ് ഇന്നുള്ളത്. പീഡനവും ഇന്ന് ഓരോ ദിവസത്തെയും വാര്‍ത്തകളില് സാധാരണ കണ്ടുവരുന്നത്.\nഭൂമി ഉണ്ടായ കാലം മുതല് തന്നെ പ്രണയവും ഉടലെടുത്തിട്ടുണ്ട്. ഇതിഹാസങ്ങളില് പോലും പ്രണയത്തെയും നഷ്ടപ്രണയത്തെയും കുറിച്ച് വളരെയേറെ കഥകള് കേട്ടിട്ടുണ്ട്. എന്നാല് പ്രണയം നടിച്ച് ചതിച്ച കഥകള് കേട്ടിട്ടില്ല. കുറെ കാലങ്ങള്‍ക്ക് ശേഷം മലയാള മനസ്സിനെ വളരെയേറെ നൊമ്പരപ്പെടുത്തിയ ഒരു പ്രണയനഷ്ടം ആയിരുന്നു ''രമണന്'' എന്ന കഥാപാത്രം. അതുപോലെ ഒരുപാട് കഥകള്, കവിതകള്, സിനിമകള് എല്ലാം നമ്മള് കണ്ടും കേട്ടും സങ്കടപ്പെട്ടും സന്തോഷിച്ചും കടന്നുപോകുന്നു.\nഎന്നാല് കുറച്ചു വര്‍ഷങ്ങളായി വല്ലാതെ വേവലാതി പിടിപ്പിക്കുന്ന കഥകളാണ് നമ്മള് വാര്‍ത്തകളിലൂടെയും സോഷ്യല് മീഡിയകളിലൂടെയും കണ്ടുവരുന്നത്. ജീവിതത്തിനു പ്രാധാന്യം കൊടുക്കാതെയോ അതോ മറ്റെന്തെങ്കിലും കാരണങ്ങള്‍കൊണ്ടോ പ്രണയം മറ്റു പലതിനും ഉപയോഗിക്കുന്ന രീതി കണ്ടുവരുന്നു. അതിനെ പ്രണയം എന്ന് പറയാന് കഴിയുമോ? സാധാരണ രീതിയില് ചതി എന്ന് പറഞ്ഞാല് അത് പുരുഷനില് നിന്ന് സ്ത്രീക്ക് എന്നാണ്. സ്ത്രീകളാണ് കൂടുതലായും പ്രണയം മൂലം ചതിയില് പെടുന്നതും പീഡനത്തിനിരയായി കേസും കോടതിയും ചിലപ്പോള് ആത്മഹത്യകളില് വരെയും എത്തിച്ചേരുന്നതും. എന്നാല് ചതിയോ തമാശയോ എന്നറിയാതെ നിഷ്‌കളങ്ക പ്രണയത്തില് അകപ്പെട്ട് മാനസികമായി തകര്‍ന്ന പുരുഷന്മാരും ഉണ്ട്. തന്റെ പൗരുഷത്തിന് കളങ്കമേല്‍ക്കാതിരിക്കാന് പലരും തങ്ങള്‍ക്കുപറ്റിയ ചതിയും വഞ്ചനയും മാനസികവേദനയും ഒളിച്ചുവെക്കുന്നു. സത്യം പറഞ്ഞാല് സ്ത്രീകളെക്കാള് ഏറെ പീഡനങ്ങളും ചതിയും അനുഭവിക്കുന്നത് പുരുഷന്മാര് അല്ലെ? സമൂഹത്തില് പുരുഷന് പൗരുഷം അടിയറവയ്ക്കാതിരിക്കാന് ഏറെ സഹിച്ചേ പറ്റൂ.\nകഴിഞ്ഞ കുറച്ചു വര്‍ഷങ്ങളിലെ ആത്മഹത്യാ കണക്കുകള് എടുത്തപ്പോള് ഞെട്ടിക്കുന്ന കാര്യങ്ങളാണ് വെളിപ്പെട്ടത്.3വര്‍ഷത്തിനിടയ്ക്ക് 15-ഓളം ചെറുപ്പക്കാരാണ് ആത്മഹത്യ ചെയ്തത്. ഇതില് ഫെയ്‌സ് ബുക്കിന്റെ പിടിയില് അമര്‍ന്ന് ഫെയ്ക്ക് പ്രണയത്തില് പെടുകയും അതിലൂടെ ചതിയില് പെടുകയും ചെയ്തവരും ഉണ്ട്. വിവാഹ ആലോചന വരെ എത്തുകയും ചതിക്കപ്പെട്ട് പിന്നീടത് സൈബര് സെല്ലിന്റെ അന്വേഷണത്തില് വരെ എത്തിപ്പെടേണ്ടി വരികയും ചെയ്ത ഒരു സംഭവത്തെക്കുറിച്ച് പറയാം.\nനല്ല വിദ്യാഭ്യാസവും സൗന്ദര്യവും ഐടി മേഖലയില് നല്ലൊരു ജോലിയും ഉള്ള സുന്ദരനായ ഒരു ചെറുപ്പക്കാരന് ഫെയ്‌സ് ബുക്കില് വന്ന ഒരു ''ഹായ്'' ആയിരുന്നു ജീവിതത്തെ തന്നെ മാറ്റി മറിച്ചത്. ഒരു കുഞ്ഞു പൂച്ചക്കുട്ടി, ഭംഗിയുള്ള റോസ് അത്തരത്തില് പല തരത്തിലുള്ള ഭംഗിയുള്ള പ്രൊഫൈല് പിക്ചര് മാത്രമായിരുന്നു അതില് എങ്കിലും ആ ഹായ് എന്ന മെസ്സേജ് ആ ചെറുപ്പക്കാരന് തന്റെ ജീവിതത്തില് വിലയേറിയ എന്തൊക്കെയോ ആയിത്തീര്‍ന്നു. പതുക്കെ ഒരു പരിചയപ്പെടലും ഇടയ്ക്കുള്ള സുഖവിവരങ്ങളും അവരെ തമ്മില് കൂടുതല് അടുപ്പിച്ചു. പിന്നീട് ആ ബന്ധം വളരെ മനോഹരമായി മുന്നോട്ടുപോയി. മോശമായ സംസാരമോ ചര്‍ച്ചയോ ഒന്നും ഉണ്ടായിരുന്നില്ല. അതു മതിയായിരുന്നു ആ ചെറുപ്പക്കാരന് ആ പെണ്‍കുട്ടിയെ തന്റെ മനസ്സില് പ്രതിഷ്ഠിക്കാന്. വീട്ടുകാരുടെ ഓരോ വിവരങ്ങളും അന്വേഷിക്കുകയും ശ്രദ്ധിക്കുകയും ചെറുപ്പക്കാരനോട് മര്യാദയോടെയും സ്‌നേഹത്തോടെയും സംസ്‌കാരത്തോടെയും പെരുമാറുകയും സംസാരിക്കുകയും ചെയ്ത ആ പെണ്‍കുട്ടിയുടെ ഇടയ്ക്കിടെയുള്ള ഫോണ്‍വിളികള് ആ ചെറുപ്പക്കാരന് കൂടുതല് ഊര്‍ജ്ജസ്വലതയോടെ ജോലി ചെയ്യുന്നതിനും ജീവിതത്തിന് ഒരു സന്തോഷവും അടുക്കും ചിട്ടയും കൈവരിക്കാനും സാധിച്ചു.\nതമ്മില് കാണുവാന് ഏറെ ആഗ്രഹിച്ചുവെങ്കിലും വളരെയേറെ ദൂരെ ആയിരുന്നു രണ്ടുപേരും. മാസങ്ങള് കടന്നുപോയപ്പോള് തനിക്ക് അവളെ നഷ്ടപ്പെടാന് പാടില്ല എന്ന ആഗ്രഹത്തോടെ ചെറുപ്പക്കാരന് തന്റെ മാതാപിതാക്കളെയും സഹോദരങ്ങളെയും വിവരം അറിയിക്കുകയും അവളെ കല്യാണം കഴിക്കാന് അവരുടെ സമ്മതം വാങ്ങിക്കുകയും ചെയ്തു. അവളെ കാണുവാനും സംസാരിക്കുവാനും ഉള്ള ഒരു അവസരം അവളോട് ആവശ്യപ്പെട്ടതനുസരിച്ച് അവളുടെ നാട്ടിലെ ഒരു നല്ല റസ്റ്റോറന്റില് വച്ച് മാതാപിതാക്കളെ കാണാമെന്നും സംസാരിക്കാമെന്നും അവള് സമ്മതിച്ചു.\nചെറുപ്പക്കാരന്റെ സന്തോഷത്തിന് അതിരില്ലായിരുന്നു. കാരണം ലോകത്തില് ഇതിനെക്കാള് നല്ല ഒരു പെണ്‍കുട്ടിയെ അവന് ലഭിക്കില്ലായിരുന്നു. വളരെ സന്തോഷത്തോടെയും സ്‌നേഹത്തോടെയും ഒരുമയോടെയും ജീവിച്ചിരുന്ന ആ കുടുംബത്തിലേക്ക് വരാന് പോകുന്ന നല്ല മനസ്സും അടക്കവും ഒതുക്കവും ഉള്ള ആ പെണ്‍കുട്ടിയെകുറിച്ചായിരുന്നു പിന്നീടുള്ള അവരുടെ ചര്‍ച്ചകള്. എല്ലാവരും വളരെ സന്തോഷത്തോടെ അവളെ കാണുന്ന ദിവസം എത്തുവാനായി ആകാംക്ഷയോടെ കാത്തിരുന്നു. പെണ്‍കുട്ടി പറഞ്ഞ ദിവസം വന്നെത്തി. സന്തോഷത്തോടെ അവളെ കാണുവാന് പുറപ്പെടുന്ന മാതാപിതാക്കളുടെ പിന്നാലെ വല്ലാത്തൊരു ആകാംക്ഷയോടെ ഒരോ കാര്യങ്ങള് പറഞ്ഞ് ചെറുപ്പക്കാരന് നിന്നപ്പോള് എല്ലാവരും സ്‌നേഹത്തോടെ അവനെ കളിയാക്കി.\nപറഞ്ഞതുപോലെ കൃത്യസമയത്തിനു മുന്‍പെ അവള് പറഞ്ഞ ഹോട്ടലില് മാതാപിതാക്കള് എത്തി കാത്തിരുന്നു. സമയം കുറെ ആയിട്ടും അവള് വന്നില്ല. അവളുടെ മൊബൈലിലേക്ക് വിളിച്ചപ്പോള് സ്വിച്ച്ഡ് ഓഫ് എന്ന് മറുപടി. എങ്കിലും മകന് അത്രയേറെ സ്‌നേഹിക്കുന്ന ആ പെണ്‍കുട്ടിയുടെ മൊബൈല് ഓഫ് ആയിപ്പോയതായിരിക്കും എന്ന ചിന്തയാല് വൈകുന്നേരം വരെ അവര് അവളെ കാത്തിരുന്നു. ഓരോ നിമിഷവും അവര് വിളിച്ചുകൊണ്ടിരുന്നു. അവള് വരില്ല എന്ന് അവര്‍ക്ക് ചിന്തിക്കാന് പോലും കഴിയില്ലായിരുന്നു.\nതിരികെ വീട്ടില് എത്തി സംഭവിച്ചതെല്ലാം അവര് മകനോടും മറ്റു മക്കളോടും പറഞ്ഞു. എന്നാല് ആ ചെറുപ്പക്കാരന് അത് വിശ്വസിക്കാന് തയ്യാറായില്ല. മാതാപിതാക്കള് അവളോട് അപമര്യാദയായി പെരുമാറിയിട്ടുണ്ടാകും എന്നും അവരെ തമ്മില് പിരിക്കാന് വേണ്ടി എന്തൊക്കെയോ ചെയ്തു എന്നും അതാണ് അവള് ഫോണ് ഓഫ് ചെയ്ത് മാറിപ്പോയത് എന്നുമായിരുന്നു അവന്റെ പ്രതികരണം. പിന്നീട് നടന്നതെല്ലാം സിനിമാ സ്റ്റൈലില് ആയിരുന്നു. അവന്റെ മനസ്സാകെ മാറിപ്പോയി. എല്ലാവരോടും ദേഷ്യവും വാശിയും, തന്റെ പ്രാണനായിരുന്ന പെണ്‍കുട്ടിയെ മാതാപിതാക്കള് തന്നില് നിന്ന് അകറ്റി എന്ന് അവന്റെ മനസ്സ് വിശ്വസിച്ചുപോവുകയും അവന് അവരുടെ ശത്രുവായി മാറുകയും ചെയ്തു. കൊച്ചുസ്വര്‍ഗ്ഗമായിരുന്ന ആ വീട് നരകമായി മാറാന് മണിക്കൂറുകള് മാത്രം മതിയായിരുന്നു. ജോലിക്കു പോകാതെ ആരോടും മിണ്ടാതെ അവന് വല്ലാത്തൊരു മനസ്സിനു ഉടമയായി മാറി.\nകുറെ നാള് കഴിഞ്ഞിട്ടും മകന് മാറ്റം ഒട്ടും ഇല്ലാതെ വരികയും സംഗതി വഷളായിക്കൊണ്ടിരിക്കുകയും ചെയ്തപ്പോള് ആ പെണ്‍കുട്ടിയെ കണ്ടുപിടിക്കാന് മാതാപിതാക്കള് ശ്രമിച്ചു. എന്നാല് അവള് ആരാണ് എവിടെയാണ് എന്നൊന്നും ഒരു അന്വേഷണത്തിലൂടെയും കണ്ടെത്താന് കഴിഞ്ഞില്ല. അവസാനം അവളുടെ സ്വിച്ച് ഓഫ് ആയ നമ്പര് നിലവിലില്ല എന്ന വിവരമാണ് അതിലേക്ക് വിളിക്കുമ്പോള് ലഭിച്ചിരുന്നത്. ആ നമ്പറില് കൂടെ അവളുടെ അഡ്രസ്സും അവളെയും കണ്ടെത്താനും സത്യാവസ്ഥ അറിയുന്നതിനും മാതാപിതാക്കള് സൈബര് സെല്ലില് പരാതി നല്‍കി. അന്വേഷണം എത്തിനിന്നത് ശരിക്കും ആ കുടുംബത്തെ മുഴുവന് ഞെട്ടിക്കുന്ന ഒരിടത്തേക്ക് ആയിരുന്നു. അവരുടെ ഹൗസിങ്ങ് കോളനിയില് തെന്നയുള്ള ഒരു വീട്ടിലേതായിരുന്നു ആ നമ്പര്. ആ ചെറുപ്പക്കാരന്റെ സുഹൃത്തിന്റെ വീടായിരുന്നു അത്. ആ നമ്പര് ഉപയോഗിച്ചിരുന്നത് സുഹൃത്തിന്റെ അമ്മയും. മധ്യവയസ്‌കയായ ആ സ്ത്രീ ഒരു തമാശരൂപേണ തുടങ്ങിയ ബന്ധം, അവസാനം അത് കൈവിട്ടുപോകുന്നു എന്ന് മനസ്സിലാക്കിയപ്പോള് നമ്പര് കട്ട് ചെയ്ത് ഒഴിഞ്ഞുമാറിപ്പോയതായിരുന്നു. എന്നാല് അത് ഒരു ചെറുപ്പക്കാരന്റെ ജീവിതവും കുടുംബത്തിന്റെ സമാധാനവും സന്തോഷവും എന്നന്നേക്കുമായി നഷ്ടമാക്കുകയാണ് ഉണ്ടായത്.\nഇത്തരത്തില് ചെറിയ ആണ്‍കുട്ടികളെയും യുവാക്കളെയും വളരെ തന്ത്രപൂര്‍വ്വം ചതിയില് പെടുത്തുന്ന സ്ത്രീകള് (പലരും മധ്യവയസ് കരായ സ്ത്രീകള് ആയിരിക്കും) ഇപ്പോഴും ഉണ്ട്. അതില് പലരും അവരെ അറിയാവുന്ന പെണ്‍കുട്ടികളും സ്ത്രീകളും ആയിരിക്കുമെന്നു മാത്രം. പണവും സമ്മാനങ്ങളും ഏറെ തട്ടിയെടുക്കുക മാത്രമല്ല, അശ്ലീലത നിറഞ്ഞ രീതിയില് ചെറുപ്പക്കാരെ ആകര്‍ഷിക്കുന്ന തരത്തിലുള്ള മെസ്സേജ്, ഫോട്ടോസ് എന്നിവ അയക്കുകയും ബ്ലാക്ക്‌മെയില് ചെയ്യുന്ന രീതികളും വളരെയേറെ ഉണ്ട്. അവസാനം കാര്യങ്ങള് സീരിയസ്സായി നീങ്ങുന്നു എന്ന് മനസ്സിലാകുമ്പോള് ഇപ്പോഴത്തെ രീതിയില് പറഞ്ഞാല് ''തേച്ചിട്ട്'' പോവുകയും ചെയ്യുന്ന ഒരുപാട് പ്രണയങ്ങള് ഇപ്പോഴും നമുക്കു ചുറ്റും നടക്കുന്നുണ്ട്. ഫെയ്‌സ് ബുക്ക് ഒരു ഫെയ്ക്ക് ബുക്ക് ആണെന്നും അതില് ഉള്ള പ്രണയങ്ങള്, കൂട്ടുകെട്ട് പലതും യഥാര്‍ത്ഥമല്ല എന്നും തിരിച്ചറിയാന് ശ്രമിക്കുക, ഒന്നോ രണ്ടോ ഫോ ട്ടോ കണ്ടതുകൊണ്ടു മാത്രം വിശ്വസിക്കാതെ ലൈവ് ആയി കാണാനോ സംസാരിക്കാനോ ശ്രമിക്കുകയും അവര് വ്യാജമല്ല എന്ന് കണ്ടെത്തുവാന് ഒന്നു ശ്രമിക്കുകയും ചെയ്യുന്നത് നല്ലതായിരിക്കും. അല്ലെങ്കില് ഇത്തരത്തില് ഉള്ള വളരെയേറെ സംഭവങ്ങള് ജീവിതത്തില് സംഭവിച്ചുകൊണ്ടിരിക്കും.


ഒതുക്കിയാലും സ്വാമി 'ഒതുങ്ങിപ്പോകില്ല'; ഹൈടെക് തന്ത്രവുമായി ഐ.എ.എസ് കരുത്ത് - Express Kerala\nKerala National Special September 25, 2021 | Published by : Express Kerala Network\nതിരുവനന്തപുരം: രാജു നാരായണ സ്വാമി ഐ.എ.എസിന്റെ നേതൃത്വത്തില്, അച്ചടിവകുപ്പും ഹൈടെക് ആകുന്നു. ഇതിന്റെ ഭാഗമായി കേരളഗസറ്റ് ഇനി ഓണ്‍ലൈനാകും. ഇതിനായി തയ്യാറാക്കിയ ‘കംപോസ്’ പ്രോജക്ട് ഉദ്ഘാടനം ഒക്ടോബര് രണ്ടിന് മുഖ്യമന്ത്രി പിണറായി വിജയനാണ് നിര്‍വ്വഹിക്കുന്നത്.\nഗസറ്റ് ഓണ്‍ലൈനാക്കാന് 2014-ലാണ് സംസ്ഥാന സര്‍ക്കാര്, 2.20 കോടി അനുവദിച്ചിരുന്നത്. എന്നാല്, യൂണിയനുകളുടെ എതിര്‍പ്പും സോഫ്റ്റ് വെയര് കാലതാമസവും പദ്ധതി നടപ്പാക്കാന് തിരിച്ചടിയായി മാറുകയാണുണ്ടായത്.\nഅച്ചടി വകുപ്പ് സെക്രട്ടറിയായി രാജു നാരായണ സ്വാമി ചുമതല ഏറ്റെടുത്തതോടെയാണ് എതിര്‍പ്പുകളും ‘പാരകളും’ അവഗണിച്ച് പദ്ധതി നടപ്പാക്കാന് നിര്‍ദ്ദേശം നല്‍കിയിരിക്കുന്നത്. കര്‍ക്കശക്കാരനായ ഈ ഐ.എ.എസ് ഓഫീസറുടെ അടുത്ത് ഒരു വേലയും നടക്കില്ല എന്ന് വ്യക്തമായതിനാല് പദ്ധതിക്ക് മുന്‍പ് പാരവെച്ചവരും ഇപ്പോള് മാളത്തില് ഒളിച്ചിരിക്കുകയാണ്.\nഇതോടെ, നീണ്ട ഏഴു വര്‍ഷമായി ചുവപ്പ് നാടയില് കുരുങ്ങിയ പദ്ധതിയാണ് സാക്ഷാത്കരിക്കപ്പെടുന്നത്. ഓണ്‍ലൈന് ആകുന്നതോടെ നടപടി ക്രമങ്ങളിലെ താമസവും ഇനിമുതല് ഒഴിവാകും.\nഗസറ്റ് ഓണ്‍ലൈന് ആകുന്നതോടെ പേരുമാറ്റം, മതം മാറ്റല്, ജാതി തിരുത്തല്, ഒപ്പ് തിരുത്തല് എന്നിവയ്ക്ക് നേരിട്ടും അക്ഷയ കേന്ദ്രങ്ങള് വഴിയും അപേക്ഷിക്കാന് കഴിയും. ഏഴു ദിവസത്തിനകം ഡിജിറ്റല് സിഗ്‌നേച്ചറോടെ, ഓണ്‍ലൈന് ഗസറ്റ് ഇറങ്ങും. ഇവ പ്രിന്റ് എടുത്ത് ഉപയോഗിക്കാം. മുപ്പത്തിയെട്ടാം നമ്പര് ഗസറ്റുകള് ഓണ്‍ലൈനായി ആദ്യം ഇറങ്ങുക. 300 പേജുള്ള ഗസറ്റിന്റെ പ്രവര്‍ത്തനങ്ങള് അന്തിമ ഘട്ടത്തിലാണുള്ളത്. നാഷണല് ഇന്‍ഫോമാറ്റിക് സെന്ററിന്റെ സഹായത്തോടെയാണ് പ്രോജക്ട്.\n12 ജില്ലകളിലെ ഫോറം ഓഫീസുകള് മുഖേനയാണ് നിലവില് പേരുമാറ്റം, മതംമാറ്റം, ജാതി തിരുത്തല് എന്നിവ ഉള്‍പ്പെടുന്ന പാര്‍ട്ട് – 4ന് അപേക്ഷ സമര്‍പ്പിക്കുന്നത്. ഫോറം ഓഫീസുകള് ഇല്ലാത്ത, ഇടുക്കി, കാസര്‍ഗോഡ് ജില്ലകളില് നിന്നുള്ളവര് മറ്റ് ജില്ലാ ഫോറം ഓഫീസുകളിലോ, തിരുവനന്തപുരത്തെ ഡയറക്ട്രേറ്റിലോ എത്തിയാണ് അപേക്ഷ നല്‍കിവരുന്നത്. പുതിയ പദ്ധതി നടപ്പാകുന്നതോടെ ഒക്ടോബര് മുതല് ഈ രണ്ട് ജില്ലക്കാര്‍ക്കും അക്ഷയ വഴിയോ നേരിട്ടോ അപേക്ഷിക്കാന് സാധിക്കും.\nനിലവില് അപേക്ഷ സമര്‍പ്പിച്ച് ഉദ്യാഗസ്ഥ പരിശോധനക്ക് ശേഷം 45 – 60 ദിവസം കഴിഞ്ഞാണ് ഗസറ്റ് പ്രസിദ്ധീകരിക്കുന്നത്.\n37 ഗസറ്റുകള് ഇറക്കേണ്ട സ്ഥാനത്ത് ഇതുവരെ 30 ഗസറ്റാണ് ഇറങ്ങിയത്. ഉദ്യോഗസ്ഥരുടെ മെല്ലെപ്പോക്കുമൂലം പി.എസ്.സിയിലും മറ്റു സര്‍ക്കാര്, പൊതുമേഖലാ സ്ഥാപനങ്ങളിലും യഥാസമയം രേഖകള് ഹാജരാക്കാന് കഴിഞ്ഞിരുന്നില്ല.\nഉദ്യോഗാര്‍ത്ഥികളും ജീവനക്കാരും ഓണ്‍ലൈനായി പണം അടക്കുന്നതിന് ഇ-പേമെന്റ് സംവിധാനവും പുതുതായി ഏര്‍പ്പെടുത്തിയിട്ടുണ്ട്. അനന്തരാവകാശ സര്‍ട്ടിഫിക്കറ്റുമായി ബന്ധപ്പെട്ട രേഖകള് താലൂക്ക് ഓഫീസില് നിന്നും തഹസില്‍ദാര്‍ക്ക് നേരിട്ട് അപ് ലോഡ് ചെയ്യാന് സൗകര്യമുള്ളതിനാല് മാസങ്ങളോളമുള്ള കാത്തിരിപ്പിനും അറുതിയാകും.\nTop IAS officer\nരാജു നാരായണ സ്വാമി ഐഎഎസ്\nഅഴിമതിക്കാരുടെ നെഞ്ചിടുപ്പ് കൂട്ടി വീണ്ടും രാജുനാരായണ സ്വാമി !\nസ്ത്രീസാന്നിധ്യമില്ലാത്ത പൂജയിൽ പങ്കെടുത്തു;ഐഎഎസ് ഉദ്യോഗസ്ഥ വിവാദത്തിൽ\nസത്യസന്ധതയുടെ പ്രതിഫലം; 28 വര്‍ഷത്തെ സര്‍വ്വീസില് 53ാം ട്രാന്‍സ്ഫര് നേടി ഐഎഎസ് ഓഫീസര്\nകശ്മീര് വിഷയത്തില് സര്‍ക്കാര് അല്ല രാഷ്ട്രമാണ് പരാജയപ്പെട്ടത്: കണ്ണന് ഗോപിനാഥന്


ഇറാന് ഉപരോധം: വിധിപറയാന് രാജ്യാന്തര കോടതിക്ക് അധികാരമില്ലെന്ന് യുഎസ് | The United States told the UN's top court it has no jurisdiction to rule on Iran's demand for the suspension of nuclear-related sanctions recently reimposed on the country - Malayalam Oneindia\n15 min ago കോൺഗ്രസിൽ വരാനിരിക്കുന്നത് വലിയ മാറ്റങ്ങൾ; സൽമാൻ സോസിന്റെ വരവ്, തന്ത്രപരമായ നീക്കം!\nMovies ഞാൻ മമ്മൂട്ടിയുടെ വലിയ ആരാധകൻ! അദ്ദേഹത്തിലേയ്ക്ക് അടുപ്പിച്ചത് ആ വസ്ത്രധാരണം\nUpdated: Wed, Aug 29, 2018, 9:05 [IST]\nഹേഗ്: ഇറാനു നേരെയുള്ള ഉപരോധത്തില് വിധിപറയാന് യു.എന് രാജ്യാന്തര കോടതിക്ക് അധികാരമില്ലെന്ന് അമേരിക്ക. ഹേഗിലെ അന്താരാഷ്ട്ര നീതിന്യായ കോടതിയില് യു.എസ് വിദേശകാര്യ മന്ത്രാലയം അഭിഭാഷകന് ജെന്നിഫര് ന്യൂസ്റ്റഡാണ് ഈ വാദമുഖം ഉന്നയിച്ചത്. ഇറാന്റെ പരാതി പരിഗണിക്കാനുള്ള അധികാരം പ്രഥമദൃഷ്ട്യാ കോടതിക്കില്ലെന്നായിരുന്നു അദ്ദേഹത്തിന്റെ വാദം.\nതങ്ങള്‍ക്കെതിരായ യു.എസ് ഉപരോധം തടയണമെന്ന് ആവശ്യപ്പെട്ട് കഴിഞ്ഞ ദിവസം ഇറാന് രാജ്യാന്തര കോടതിയില് ഹരജി സമര്‍പ്പിച്ചിരുന്നു. ഇറാനുമായുള്ള ബഹുരാഷ്ട്ര ആണവ കരാറില്‍നിന്നു പിന്‍വാങ്ങി ഉപരോധം പുനസ്ഥാപിച്ച നടപടിയിലൂടെ യു.എസ് പ്രസിഡന്റ് ഡൊണാള്‍ഡ് ട്രംപ് 1955ലെ കരാര് ലംഘനമാണു നടത്തിയിരിക്കുന്നതെന്നാണ് ഇറാന്റെ വാദം. എന്നാല്, ഈ കരാര് യു.എന് കോടതിയുടെ അധികാര പരിധിക്കു പുറത്താണെന്നും അതില് വാദം കേള്‍ക്കാനുള്ള അധികാരം പോലും കോടതിക്കില്ലെന്നും യു.എസ് അഭിഭാഷകന് വ്യക്തമാക്കി.\nപിഴവുകളുള്ളതെന്ന് കണ്ട് അമേരിക്കന് പ്രസിഡന്റ് ഡൊണാള്‍ഡ് ട്രംപ് പിന്‍മാറിയ കരാര് കോടതി വിധിയിലൂടെ വീണ്ടും തങ്ങളുടെ മേല് അടിച്ചേല്‍പ്പിക്കാനുള്ള ശ്രമമാണ് ഇവിടെ നടത്തുന്നതെന്നും അമേരിക്ക കുറ്റപ്പെടുത്തി. ഇറാന്റെ സാമ്പത്തിക മേഖല തകര്‍ക്കുകയാണ് ഉപരോധത്തിന്റെ ലക്ഷ്യമെന്നും ജനങ്ങളുടെ ക്ഷേമത്തിന് അത് തടയിടുകയാണെന്നുമുള്ള ഇറാന്റെ വാദവും ന്യൂസ്‌റ്റെഡ് തള്ളി. സാമ്പത്തിക രംഗം കൈകാര്യം ചെയ്യുന്നതില് ഇറാന് ഭരണകൂടത്തിനുണ്ടായ കഴിവുകേടാണ് നിലവിലെ പ്രതിസന്ധിക്കു പിന്നിലെന്നും അവര് വാദിച്ചു. ഇറാന്റെ മേലുള്ള അമേരിക്കന് ഉപരോധം തടയണമെന്നാവശ്യപ്പെട്ട് ഇറാനാണ് യു.എന് കോടതിയെ സമീപിച്ചത്.\nകേസില് തുടര്‍വാദം കേള്‍ക്കുന്നതിന് കേസ് ബുധനാഴ്ചത്തേക്ക് മാറ്റി. അമേരിക്കന് വാദങ്ങള്‍ക്കുള്ള മറുവാദം ഉന്നയിക്കാനുള്ള അവസരം ഇറാന് ലഭിക്കും.\nus iran iran nuclear deal us sanctions ഇറാന്\nThe United States told the UN's top court it has no jurisdiction to rule on Iran's demand for the suspension of nuclear-related sanctions recently reimposed on the country


കുറ്റാന്വേഷണപഠനം കാര്യക്ഷമമാകും; പാഠ്യപദ്ധതിപരിഷ്‌കാരം നിര്‍ദേശിച്ച് കേന്ദ്രം – newspeople\nന്യൂഡൽഹി: കുറ്റാന്വേഷണപഠനം കാര്യക്ഷമമാക്കാനുള്ള ഊർജിതനടപടികളുമായി കേന്ദ്രസർക്കാർ. സംസ്ഥാനങ്ങൾ നടത്തുന്ന ഫൊറൻസിക് സയൻസ് കോഴ്സുകളുടെ നിലവാരം ഉയർത്താനും പാഠ്യപദ്ധതി പരിഷ്കരിക്കാനും കേന്ദ്ര ആഭ്യന്തരമന്ത്രാലയം തീരുമാനിച്ചു. ഇതിനുള്ള നടപടികളെടുക്കാൻ ആവശ്യപ്പെട്ട് കേന്ദ്ര ആഭ്യന്തരമന്ത്രി അമിത് ഷാ മുഖ്യമന്ത്രിമാർക്ക് കത്തയച്ചു.സംസ്ഥാനങ്ങളിലെ കോഴ്സുകളുടെ നിലവാരം ദേശീയ ഫൊറൻസിക് സയൻസ് സർവകലാശാലയുടേതിനു തത്തുല്യമാക്കുക, പാഠ്യപദ്ധതികൾ ഏകീകരിക്കുക, ഫൊറൻസിക് സയൻസ് കോഴ്സുകൾ ദേശീയ ഫൊറൻസിക് സയൻസ് യൂണിവേഴ്സിറ്റിയിൽ അഫിലിയേറ്റു ചെയ്യുക തുടങ്ങിയവയാണ് നിർദേശങ്ങൾ.\nകാലിക്കറ്റ് യൂണിവേഴ്സിറ്റിക്കുകീഴിൽ ആരംഭിച്ചിട്ടുള്ള ഈ കോഴ്സ് രാജ്യത്തുതന്നെ ആദ്യപാഠ്യപദ്ധതിയാണെന്ന് കേരള പോലീസ് അക്കാദമിയിലെ എം.എസ്സി. ഫൊറൻസിക് സയൻസ് വിഭാഗം അസി. പ്രൊഫസർ ഡോ. എം.എസ്. ശിശിവപ്രസാദ് പറഞ്ഞു.\nഎല്‍ഡിഎഫ് നിര്‍മിച്ച പാലങ്ങളുടെ പട്ടിക പുറത്തുവിടാമോ? വെല്ലുവിളിച്ച് ഉമ്മന്‍ചാണ്ടി


ബാലേ! സദ്ഗുണലോലേ – കഥകളി ഇൻഫോ\nരംഗം പന്ത്രണ്ട് : സ്വയംവരമണ്ഡപം\nരാഗം : തോടി\nതാളം : ചെമ്പട\nകഥാപാത്രങ്ങൾ : സരസ്വതി\nസാതിലോലയുവയൂഥഗാ വചനനാഥയാകഥി നൃപാത്മജാ.\nബാലേ! സദ്ഗുണലോലേ, മംഗല-\nശീലശാലിനി, കേൾ നീ.\nമാലകൊണ്ടൊരുവനെ വരിച്ചീടു നീ.\nമമർത്ത്യപരിഷയിൽ വരിക്ക നീ, അല്ലെ-\nമമർത്തു സുഖിക്കുന്നു സമർത്ഥരായ്,\nകിന്നരവരരുമിതാ, യദി തവ\nചൊന്നതിൽ നഹി കുതുകം,\nകാൺക നീ മന്നവർപരിഷകളെ;\nഇവൻ കേൾ പുഷ്കരദ്വീപാധിപൻ;\nക്രൗഞ്ചദ്വീപേശ്വരനോ വാഞ്ഛിതൻ? ഭജിക്കനീ\nപ്രേക്ഷിതനായോ നിന്നാൽ പ്ളക്ഷമഹാദ്വീപേന്ദ്രൻ ?\nനിന്മൂലം വന്നിരിക്കുന്ന ജംബുദ്വീപഭൂപന്മാരിൽ\nകൺമുനയങ്ങയയ്ക്ക നീ കമ്രുമുഖി, ദമയന്തി.\nഅനന്തഗുണനിധി പരന്തപൻ – ഇവ-\nനവന്തിജനപദപുരന്ദരൻ – നിന-\nക്കിവങ്കലഭിരുചി ലവം ന ചേത്, പുന-\nരിമം കലിംഗനെ വരിക്ക നീ;\nകാശീനൃപമഥവാ സുമശരദേശീയം വപുഷാ കുടിലസു-\nഗൗഡനൃപതിയിവൻ വീര്യവാൻ, ഇവനല്ലോ\nപാണ്ഡ്യക്ഷിതിപൻ വീരൻ,ചോളവിനേതാ ശൂരൻ,\nഭീഷിതവൈരിസാരൻ നൈഷധനല്ലോ സോഅയം;\nഇന്ദ്രനഗ്നിയമൻ പാശി എന്ന നാലരിതാ, നളൻ-\nതന്നരികിൽ മരുവുന്നൂ സുന്ദരീ, തത്സ്വരൂപന്മാർ.\nഅച്ഛൻ്റെ വാക്കുകൾ കേട്ട് സന്തോഷത്തോടെ മാതാവ് ആജ്ഞാപിച്ചതനുസരിച്ച് സ്ത്രീജനങ്ങൾ വാദ്യഘേഷങ്ങൾ മുഴക്കി. ദമയന്തിയെ അവർ സ്നാനം ചെയ്യിച്ച് ആഭരണങ്ങളും കോടിവസ്ത്രങ്ങളും അണിയിച്ചു. പ്രണയലോലന്മാരായിരിക്കുന്ന യുവനൃപന്മാരുടെ നടുവിൽ സ്വർണ്ണപ്പല്ലക്കിലേറി ദമയന്തി എത്തിയപ്പോൾ സരസ്വതി അവളോടു പറഞ്ഞു.\nസൽഗുണലോലയും മംഗലശീലയുമായ അല്ലയോ ബാലികേ, കേൾക്കുക. ചന്ദ്രശോഭയാർന്ന മുഖത്തോടുകൂടിയ ദമയന്തീ, നീ മാലകൊണ്ട് ഇതിൽ ഒരുവനെ വരിക്കുക. ഇവനാണ് സൂര്യവംശശ്രേഷ്ഠനും ലോകവിശ്രുതനുമായ ഋതുപർണ്ണരാജാവ്. ഇവൻ വീര്യവാനായ ഗൗഡനൃപതി. ഇവൻ കാമസമനായ ലാടധരണീശ്വരൻ. ഇതു വീരനായ പാണ്ഡ്യരാജാവ്. ഇതു ശൂരനായ ചോളരാജാവ്. ശത്രുക്കൾക്കു ഭയമുണ്ടാക്കുന്ന അറിവും ശക്തിയുമുള്ള നിഷധരാജാവ് നളനാണിവൻ. ഇന്ദ്രൻ, അഗ്നി, യമൻ, വരുണൻ എന്നിവർ നളൻ്റെ സ്വരൂപത്തോടെ അവനരികിൽ ഇരിക്കുന്നു.\nദേവന്മാരുടെ മധ്യത്തിൽ നളൻ വലതുവശത്തായി ഇരിക്കുന്നു. ഇടതുവശത്ത് ഭീമ രാജാവ് നില്ക്കുന്നു. നടുവിൽ ദമയന്തിയും ദമയന്തിയുടെ ഇടതുവശത്ത് സരസ്വതി യുമായി പ്രവേശിക്കുന്നു. ഒരു കിടതകിധിംതാം. ദമയന്തിയുടെ കയ്യിൽ വരണമാല്യം ഉണ്ട്.\n← തീർന്നു സങ്കടംഹരിത്പ്രഭുക്കളെയൊരിക്കലും →


വോട്ട് ഒരു തിരഞ്ഞെടുപ്പടുക്കണ സമയത്തു വിലയുള്ള നോട്ട് - നല്ലെഴുത്ത്\nHome DeepaKNarayanan Malayalam TinyTreats വോട്ട് ഒരു തിരഞ്ഞെടുപ്പടുക്കണ സമയത്തു വിലയുള്ള നോട്ട്\nവോട്ട് ഒരു തിരഞ്ഞെടുപ്പടുക്കണ സമയത്തു വിലയുള്ള നോട്ട്\n,DeepaKNarayanan ,Malayalam ,TinyTreats\n"നിങ്ങളുടെ വിലയേറിയ ഓരോ വോട്ടും ..... ചിഹ്നത്തിൽ അടയാളപ്പെടുത്തേണമേ എന്നപേക്ഷിച്ചു കൊണ്ട് നിങ്ങളുടെ സ്ഥാനാർഥി ഈ വാഹനത്തിൻറെ പിന്നിൽ ..." പ്രചരണങ്ങൾ, സ്ഥാനാർത്ഥികളെ പ്രമോട്ട് ചെയ്യുന്ന പാരഡി ഗാനങ്ങൾ ഒക്കെയുമായി ഓരോ ഇലെക്ഷൻ കടന്നു വരുമ്പോഴും ഞാൻ കൊതിച്ചിരുന്നു ഒന്ന് വേഗം 18 വയസ്സാവാൻ. ഇലക്ഷൻ പ്രചരണങ്ങളിൽ എന്നെ ഹഠാതാകര്ഷിച്ചിരുന്നത് ചുമരെഴുത്തായിരുന്നു. വലുതാവുമ്പോൾ ഇലെക്ഷൻ കാലത്തു എല്ലാ പാർട്ടിക്കും വേണ്ടി ഓടി നടന്നു ചുമരെഴുത്തു നടത്തണമെന്ന് ഞാൻ തീരുമാനിച്ചു. ചുമരെഴുതാൻ വരുന്ന ചേട്ടന്മാരോട് ബ്രഷ് ഒന്ന് തരുമൊന്നൊക്കെ ചോദിച്ചു ചെന്നാൽ അവർ ഓടിക്കും. "ഒറ്റയൊരുത്തനേം അടുപ്പിക്കരുത് , തിരോന്തോരത്തുള്ള എല്ലാ ചുമരുകളും എൻ്റെ മാസ്റ്റർപീസുകൾ കൊണ്ട് നിറയ്ക്കണം" എന്ന് തീരുമാനിച്ചുറപ്പിച്ച കുട്ടികാലം. ചുമരെഴുത്തു എൻ്റെ അഞ്ചാമത്തെ സ്വപ്നമായിരുന്നു . ആദ്യ സ്വപ്നം തേപ്പുകാരി ( ഇപ്പൊ തേക്കുന്ന തേപ്പു അല്ല. ഒരു ഉന്തു വണ്ടി ഓരോ ഹൗസിങ് കോളനിയുടെയും മുന്നിൽ പാർക്ക് ചെയ്തു ആളുകളുടെ തുണി തേച്ചു കൊടുക്കുക ) ആയിടെ വീട്ടിലൊക്കെ വന്നു തേക്കാനുള്ള തുണി മേടിച്ചോണ്ടു പോകുന്ന ഒരു അണ്ണാച്ചി ആയിരുന്നു എൻ്റെ ഇൻസ്പിറേഷൻ. പുള്ളി വന്നില്ലേൽ എല്ലാം തകിടം മറിയും. എൻ്റെ യൂണിഫോം തൊട്ടു അച്ഛന്റെ ഷർട്ട് വരെ പോക്ക് തന്നെ. അണ്ണാച്ചിയുടെ സ്വാധീനം അധികനാൾ നിന്നില്ല . അടുത്ത ഹീറോ വീട്ടിലെ തുണി അലക്കാൻ വരുന്ന ചേച്ചിയായിരുന്നു. ആറിൻറെ തീരത്തു തുണിയലക്കാൻ പോണം . വെള്ളത്തിൽ കളിക്കാം. ആരും ഒന്നും പറയില്ല. അതും അധിക നാൾ നിന്നില്ല. അങ്ങനെ പല സ്വപ്നങ്ങളുടെയും ഒടുവിലാണ് ചുമരെഴുത്തു. പത്താം ക്ലാസ്സിൽ ഇന്ത്യയുടെ മാപ്പ് വൃത്താകൃതിയിൽ വരച്ച ഞാൻ ആണ് ചുമരെഴുത്തും പടം വരക്കലും സ്വപ്നം കാണുന്നത്.\nജനിച്ച കാലം മുതൽ കോൺഗ്രസിന്റെ മാഹാത്മ്യം കേട്ടാണ് ഞാൻ വളർന്നത്. അച്ഛനും അമ്മയും കടുത്ത കോൺഗ്രസ് അനുഭാവികൾ. അവരുടെ കല്യാണ ആൽബത്തിൽ ആദ്യത്തെ പടം ഇന്ദിര ഗാന്ധിയുടേതാണ്. സെക്രട്ടേറിയറ്റ് ഉദ്യോഗസ്ഥ ആയിരുന്ന 'അമ്മ കോൺഗ്രെസ്സ്കാരുടെ യൂണിയന് അംഗമായിരുന്നു. കോൺഗ്രെസ്സുകാർ നടത്തുന്ന സമരത്തിലൊക്കെ പങ്കെടുത്തു അറസ്റ്റൊക്കെ വരിച്ച ധീര വനിതയാണ്. പിന്നെ പോലീസുകാർക്ക് അത്ര ക്ഷമ പോരാത്തത് അധികം അവിടെ നിറുത്തിയില്ല . അന്ന് വൈകിട്ട് തന്നെ പറഞ്ഞു വിട്ടു.\nവോട്ട് ചെയ്യാൻ പ്രായമാകുന്നതിനു മുൻപേ ഞാൻ പ്രണയിച്ചു തുടങ്ങിയിരുന്നു. പ്രണയത്തിനു പിന്നെ പ്രായ പൂർത്തിയാകലും പെൻഷൻ പറ്റലുമൊന്നുമില്ലല്ലോ. പ്രേമിച്ചവനാണെങ്കിൽ കട്ട കമ്മ്യൂണിസ്റ്റ്. രാഷ്ട്രീയം സ്ഥിരം ചർച്ച ചെയ്യപ്പെടുന്ന വീട്ടിൽ ജനിച്ചു വളർന്നിട്ടും ഒട്ടും രാഷ്ട്രീയ ബോധമില്ലാത്ത എന്നെ കമ്മ്യുണിസം പഠിപ്പിക്കാൻ പുള്ളി ശ്രമിച്ചെങ്കിലും , "താത കൺവൻ തപോഭൂവിൽ ..." എന്ന ഡയലോഗ് പറയുന്ന കല്പന ചേച്ചിയുടെ കഥാപാത്രത്തിന്റെ അതേ താല്പര്യമില്ലായ്മ എനിക്കുണ്ടായിരുന്നു.\nഅങ്ങനെ അറുബോറൻ പ്രണയവീഥികളിലൂടെ നടന്നു നടന്നു എനിക്ക് പതിനെട്ടു വയസ്സായി. വീണ്ടും ഒരു ഇലെക്ഷൻ കാലം. എൻ്റെ കന്നി വോട്ട്. ഇലെക്ഷൻ പ്രചാരണത്തെക്കാൾ ഉച്ചത്തിൽ അമ്മയുടെ കോൺഗ്രസ് സ്റ്റഡി ക്ലാസും, കോളേജ് കട്ട് ചെയ്തു റിസ്ക് എടുത്തു കാണാൻ പോയാൽ കാമുകന്റെ കമ്മ്യൂണിസ്റ്റ് മാനിഫെസ്റ്റോയും കേട്ട് ഞാൻ തളർന്നു.\n"നിന്നെ പത്തു മാസം ചുമന്നു , വളർത്തി ,ഇത്രേം വലുതാക്കിയ ഞാൻ പറയണത് നീ കേക്കണം . നിന്റെ ആദ്യത്തെ വോട്ട് കോൺഗ്രസിന് തന്നെ ചെയ്യണം." 'അമ്മ പറയുന്നതിൽ കാര്യമില്ലേന്നു ആലോചിക്കുമ്പോഴേക്കും കാമുകൻ തുടങ്ങും " നിന്റെ അമ്മയുണ്ടല്ലോ തനി ബൂർഷ്വാസി ആണ്. അല്ലെങ്കിൽ വീട്ടിൽ സഹായത്തിനു വരുന്ന ചേച്ചിയെ ഒക്കെ നീ പേര് പറഞ്ഞു വിളിക്കുവോ ? ഫുൾ ടൈം അമ്പലം ,പൂജ - തനി മതഭ്രാന്ത് . നിനക്കോ വിവരമില്ല. ഞാൻ പറയണത് കേക്ക്. ഇങ്ങനത്തെ ജാതി ചിന്തകൾ ,ദൈവ വിശ്വാസം , ഭൗതിക സമ്പത്തു ചേർക്കൽ ഒക്കെ നമ്മുടെ സമൂഹത്തെ നശിപ്പിച്ചു കലയും. ഇവിടെ സമത്വം വരണമെങ്കിൽ നീ അരിവാൾ ചുറ്റികക്കിട്ടു തന്നെ കുത്തണം"\nഇലെക്ഷൻ ദിവസം ഞാൻ വോട്ട് ചെയ്യാൻ ക്യൂവിൽ നിൽക്കുന്നു. തൊട്ടു പുറകെ ഖദർ പുരാണം ഓർമിപ്പിച്ചു അമ്മയും , കണ്ണുരുട്ടി സൈഡിൽ ബൈക്കും പാർക്ക് ചെയ്തു കാമുകനും. ഞാൻ പോളിങ് ബൂത്തിൽ കയറി . എല്ലാ ചിഹ്നത്തിലേക്കും നോക്കി. അമ്മയെയും കാമുകനെയും വഞ്ചിക്കാനും വയ്യ , സ്വന്തമായി അഭിപ്രായം ഉണ്ടാകാൻ മാത്രം ബോധവുമില്ല. പിന്നെ ഒന്നും നോക്കിയില്ല . വിരിഞ്ഞു നിൽക്കുന്ന താമരയിൽ തൊട്ടു. ശുഭം.\nവർഷങ്ങൾ കടന്നു പോയി. കോൺഗ്രെസ്സുകാരിയായ 'അമ്മ പെൻഷൻ പറ്റി. ഫുൾ പെൻഷൻ കിട്ടാൻ എന്തൊക്കെയോ തടസ്സങ്ങൾ. കുറെ അലഞ്ഞിട്ടും ഒന്നും ശെരിയായില്ല. സെക്രെട്ടറിയേറ്റിന്റെ ഇടതു പക്ഷ യൂണിയന് അത്രയും കാലം കരിങ്ങാലിയായി മുദ്ര കുത്തിയ അമ്മക്ക് എല്ലാ സഹായങ്ങളും ചെയ്തു ഫുൾ പെൻഷൻ ശെരിയാക്കി. 'അമ്മ നിന്ന നിൽപ്പിൽ പാർട്ടിയും മാറി. കമ്മ്യൂണിസ്റ്റ് തത്വങ്ങൾ ഒന്നും മുറുകെ പിടിച്ചില്ലെങ്കിലും കോൺഗ്രെസ്സിനോടുള്ള അമിതാവേശം അടങ്ങി. ഇന്നും 'അമ്മ ഇടതുപക്ഷത്തിന്റെ മീറ്റിംഗുകളിൽ സജീവ സാന്നിധ്യമാണ്.\nപാർട്ടി സൂക്തങ്ങൾ ഉറക്കെ ഉരുവിട്ട് കൊണ്ട് നടന്ന കാമുകൻ തനി ബൂർഷ്വാസി രാജ്യമായ അമേരിക്കയിലോട്ടു . ഇപ്പോഴും ഇടതുപക്ഷ അനുഭാവിയാണെങ്കിലും കുറെ അയവു വന്നിട്ടുണ്ട്. പണ്ട് ഗുരുവായൂർ എന്നൊക്കെ കേട്ടാൽ അലറുമെങ്കിലും ഇന്ന് ഗുരുവായൂർ വരെ കൂടെ വരും. അകത്തു കയറില്ല .ആ ഒരു ലൈൻ. അടിക്കുന്ന പെഗ് മുതൽ അടിവസ്ത്രം വരെ വിദേശി. രണ്ടു പേരേം പേടിച്ചു നടന്ന ഞാൻ അപ്പൊ ആരായി?\nഅന്നത്തെ ആ തിരഞ്ഞെടുപ്പിൽ , എൻ്റെ കൈ നല്ല ഐശ്വര്യമുള്ളതു കൊണ്ടാവണം , ആ തവണ താമര വിരിഞ്ഞില്ല.\nഅന്ന് ആര് ജയിച്ചു എന്നതിൽ ഇന്ന് പ്രസക്തിയില്ലല്ലോ.\nഇന്ന് ആര് ജയിക്കും?\nCategories DeepaKNarayanan# Malayalam# TinyTreats#\nLabels: DeepaKNarayanan, Malayalam, TinyTreats


അഭിമുഖത്തെ അഭിമുഖീകരിക്കാം — Vikaspedia\nഒരാളുടെ കഴിവുകള് മനസ്സിലാക്കാനും ജോലിയില് എത്രത്തോളം ശോഭിക്കാനാകുമെന്ന് വിലയിരുത്താനുമാണ് ഇന്‍റര്‍വ്യൂ (അഭിമുഖപരീക്ഷ)യിലൂടെ ശ്രമിക്കുന്നത്. സ്വന്തം കഴിവുകള് ഉയര്‍ത്തിക്കാണിക്കാനും കുറവുകള് മറച്ചുവെക്കാനും കഴിയുന്നവര്‍ക്കാണ് അഭിമുഖപരീക്ഷയെ സുഗമമായി മറികടക്കാനാകുക. ആദ്യ 30 മിനിറ്റുകളാണ് ഏറ്റവും നിര്‍ണായകമായത്. എന്തിനൊക്കെ ഉത്തരം നല്‍കുന്നുവെന്നതിനെക്കാള് എങ്ങനെ ഉത്തരം നല്‍കുന്നുവെന്നതാണ് വിലയിരുത്തപ്പെടുക എന്നത് പലപ്പോഴും ഉദ്യോഗാര്‍ഥികള് മറന്നുപോകുന്നു. ഏറെ കഴിവുകളുണ്ടാകുന്നതിലല്ല, കഴിവുകള് അവസരോചിതം പ്രകടിപ്പിക്കാന് കഴിയുകയെന്നതാണ് ഇവിടത്തെ മിടുക്ക്.\nതയാറെടുപ്പ്, പരിശീലനം, അവതരണം - ഈ മൂന്ന് ഘടകങ്ങളാണ് ഇന്‍റര്‍വ്യൂവില് വിജയിക്കാനുള്ള രഹസ്യം.\nഅഭിമുഖങ്ങള്‍ക്ക് തയാറാകുമ്പോള് ആദ്യം ചെയ്യേണ്ടത് ചോദിക്കാന് സാധ്യതയുള്ള മേഖലകള് മനസ്സിലാക്കുക എന്നുള്ളതാണ്. പ്രസ്തുത തൊഴില്‍മേഖലയെയും കമ്പനി/സ്ഥാപനത്തെയും സംബന്ധിച്ച വിവരങ്ങള് ശേഖരിക്കുന്നതും അതുവഴി ചോദ്യങ്ങള് എങ്ങനെയായിരിക്കുമെന്ന് ആലോചിക്കുന്നതും ഗുണം ചെയ്യും. മാത്രമല്ല, ഇന്‍റര്‍വ്യൂ സമയത്ത് കമ്പനി/സ്ഥാപനത്തെക്കുറിച്ചുള്ള വിവരങ്ങള് ഉത്തരങ്ങളില് ഉള്‍പ്പെടുത്താന് ശ്രമിക്കുന്നതും നല്ലതാണ്. കമ്പനി വെബ്സൈറ്റ് സന്ദര്‍ശിക്കുകയും സ്ഥാപനത്തെക്കുറിച്ച് പരമാവധി വിവരങ്ങള് നേടാന് ശ്രമിക്കുകയും ചെയ്യുക.\nപ്രഥമ ദര്‍ശനത്തിന്‍െറ പ്രാധാന്യം തള്ളിക്കളയാനാവില്ല. ആദ്യകാഴ്ചയില്‍ത്തന്നെ ഒരാള് വിലയിരുത്തപ്പെടും. നിങ്ങള് എന്തു വസ്ത്രം ധരിക്കുന്നു, എങ്ങനെ നടക്കുന്നു, എങ്ങനെ പെരുമാറുന്നു, സംസാരിക്കുന്നു എന്നതിലെല്ലാം നിങ്ങളുടെ വ്യക്തിത്വം പ്രതിഫലിക്കും. വസ്ത്രധാരണരീതി വളരെ പ്രധാനപ്പെട്ട ഘടകമാണ്. മാന്യമായ വേഷം തെരഞ്ഞെടുക്കുക, ഇണങ്ങുന്നതും. ഏതുതരം ജോലിയാണെന്നതും വസ്ത്രം തെരഞ്ഞെടുക്കുന്നതില് നിര്‍ണായകഘടകമാണ്. ഹെയര്‍സ്റ്റൈലിലും വസ്ത്രധാരണത്തിലും ചമയങ്ങളിലും (make up) പരമാവധി മാന്യത പുലര്‍ത്താന് ശ്രമിക്കുക, കഴിയുന്നത്ര ലളിതമാക്കുക. ആഭരണങ്ങള് പരമാവധി കുറക്കുക. ശരീരത്തില് പെട്ടെന്ന് ശ്രദ്ധയില്‍പ്പെടുന്നയിടങ്ങളില് പച്ച കുത്തുന്നതും പ്രതികൂലഫലമാണുണ്ടാക്കുക. വൃത്തി അടിസ്ഥാനപരമായി ഉണ്ടായിരിക്കേണ്ട ഘടകമാണെന്ന് പറയേണ്ടതില്ലല്ളോ. ഷേവ് ചെയ്യാത്ത മുഖവും അശ്രദ്ധമായി നീട്ടിവളര്‍ത്തിയ അഴുക്കു നിറഞ്ഞ നഖങ്ങളും ഒരിക്കലും നല്ല മതിപ്പ് ഉണ്ടാക്കില്ല. റെസ്യൂമേയുടെ പകര്‍പ്പുകള് സഹിതം അടുക്കോടെ ഒരു പോര്‍ട്ട്ഫോളിയോ തയാറാക്കുക. പേപ്പറും പേനയും കൈയില് കരുതുക. റെസ്യൂമേയുടെ ഒന്നിലേറെ പകര്‍പ്പുകള് കൈയില് കരുതുന്നത് നല്ലതാണ്. ആവശ്യമായ രേഖകളുടെ പകര്‍പ്പുകള് ഉണ്ടെന്ന് നേരത്തേ ഉറപ്പാക്കുക.\nസമയത്തിന് അഞ്ചോ പത്തോ മിനിറ്റ് മുമ്പെങ്കിലും ഇന്‍റര്‍വ്യൂ സ്ഥലത്തത്തൊന് നോക്കുക. അവസാന നിമിഷം ഓടിപ്പിടിച്ച് എത്തുമ്പോള് അതുവരെ നടത്തിയ മുന്നൊരുക്കങ്ങളൊക്കെ വെറുതെയാകും. ഇന്‍റര്‍വ്യൂ മുറിയില് പ്രവേശിക്കുംമുമ്പ് നിങ്ങളുടെ മൊബൈല് ഫോണ് സ്വിച്ച്ഡ് ഓഫ് അല്ളെങ്കില് സൈലന്‍റ് ആക്കാന് ശ്രദ്ധിക്കുക.\nഇന്‍റര്‍വ്യൂവിനത്തെുമ്പോള് മനസ്സ് ശാന്തമാക്കുക. ഇന്‍റര്‍വ്യൂവിന് പ്രവേശിക്കുമ്പോള് ചോദ്യകര്‍ത്താക്കളെ ആത്മവിശ്വാസത്തോടെ അഭിവാദ്യം ചെയ്യാന് ശ്രമിക്കുക. ഹസ്തദാനം ചെയ്യുക. ബോര്‍ഡില് വനിതകളുണ്ടെങ്കില് അവരെ ആദ്യം അഭിവാദ്യം ചെയ്യുക. എല്ലായ്പോഴും മുഖത്ത് ഒരു പുഞ്ചിരി സൂക്ഷിക്കാന് ശ്രമിക്കുക. ചോദ്യങ്ങള് പൂര്‍ണമായി ശ്രദ്ധിച്ചശേഷം സമാധാനപൂര്‍വം ഉത്തരം നല്‍കുക. ചാടിക്കയറി ഉത്തരം നല്‍കാന് ശ്രമിച്ച് തെറ്റിപ്പോകാനോ ചോദ്യം മറന്നുപോകാനോ ഇടയാക്കരുത്. ഉത്തരങ്ങള് കൃത്യവും വ്യക്തവുമായിരിക്കാന് ശ്രദ്ധിക്കുക. വലിച്ചുനീട്ടാതിരിക്കുക. ഉത്തരങ്ങളിലൂടെ നിങ്ങളുടെ അറിവ്, പ്രവൃത്തിപരിചയം, കഴിവുകള് എന്നിവയെക്കുറിച്ച് അവര്‍ക്ക് ബോധ്യമുണ്ടാകണം. എന്തുകൊണ്ട് നിങ്ങളെ തെരഞ്ഞെടുക്കണമെന്നതിനുള്ള ഉത്തരമായിരിക്കണം നിങ്ങളുടെ മറുപടികള്. ജോലിക്ക് നിങ്ങള് അനുയോജ്യരാണെന്ന് തെളിയിക്കുന്ന കുറഞ്ഞത് മൂന്നു പോയന്‍റുകളെങ്കിലുമായി ഇന്‍റര്‍വ്യൂവിന് പുറപ്പെടുക. എന്തുകൊണ്ടാണ് നിങ്ങള് ഈ കമ്പനിയെയും ജോലിയെയും ഇഷ്ടപ്പെടുന്നതെന്നതിനെക്കുറിച്ച് സംസാരിക്കാന് അവസരമുണ്ടാക്കുക.\nസംസാരിക്കുന്നതിനിടെ കൈകള് കെട്ടുകയോ നിലത്തു നോക്കി സംസാരിക്കുകയോ ചെയ്യരുത്. നിവര്‍ന്നിരുന്ന് സംസാരിക്കുക. സംസാരിക്കുമ്പോള് ചോദ്യം ചോദിച്ചയാളിനെ അഭിസംബോധന ചെയ്യാന് ശ്രമിക്കുക. ചോദ്യകര്‍ത്താവുമായി കണ്ണില്‍നോക്കി സംസാരിക്കുക. അത് ആത്മവിശ്വാസത്തിന്‍െറ ലക്ഷണമാണ്. സംസാരിക്കുമ്പോള് ആത്മവിശ്വാസത്തോടെയുള്ള ഹസ്തചലനങ്ങള് നല്ലതാണ്. അത് നിങ്ങള്‍ക്ക് ഉത്തരം കൃത്യമായി അറിയം എന്നതിന്‍െറ സൂചനയായി അവര് കരുതും. അനങ്ങാതിരുന്ന് ഉത്തരം പറയുകയല്ല വേണ്ടത്.\nഅപ്രതീക്ഷിതമായ ചോദ്യങ്ങള് പ്രതീക്ഷിക്കുക. അത്തരം ചോദ്യങ്ങള്‍ക്കുമുന്നിലും പതറാതെ പിടിച്ചുനില്‍ക്കാന് കഴിയുകയെന്നതാണ് മിടുക്ക്. പെട്ടെന്ന് ഉത്തരം നല്‍കാന് കഴിയില്ളെങ്കില് ചോദ്യകര്‍ത്താവിനോട് ചോദ്യം ആവര്‍ത്തിക്കാന് ആവശ്യപ്പെടാം. ചോദ്യം കൃത്യമായില്ളെങ്കില് വിശദീകരണം ആവശ്യപ്പെടാം. മറുപടി പറഞ്ഞശേഷം ഇതു തന്നെയാണോ അവര് ഉദ്ദേശിച്ചതെന്ന് ചോദിക്കാനും മടിക്കേണ്ടതില്ല.\nഇന്‍റര്‍വ്യൂ കഴിഞ്ഞിറങ്ങുന്നതും ആത്മവിശ്വാസത്തോടെയായിരിക്കണം. ഇന്‍റര്‍വ്യൂ നിരാശപ്പെടുത്തിയെങ്കില്‍പ്പോലും പുറത്തിറങ്ങുമ്പോള് ആത്മവിശ്വാസം പ്രകടിപ്പിക്കാന് ശ്രമിക്കുക. കസേര ശബ്ദത്തോടെ തള്ളിനീക്കരുത്. ഇറങ്ങുന്നതിനു മുമ്പ് അവരോട് നന്ദി പറയുക. ഓരോരുത്തരെയും പേരെടുത്ത് പറഞ്ഞ് നന്ദി പറയാന് കഴിഞ്ഞാല് കൂടുതല് നല്ലത്. മുറിയില്‍നിന്നിറങ്ങുമ്പോള് തിരിച്ചു വിളിക്കാത്തപക്ഷം തിരിഞ്ഞുനോക്കരുത്.


കേരളാ ബ്ലാസ്റ്റേഴ്‌സ് ഇനിയെങ്കിലും ചെയ്യേണ്ടത് ഇതെല്ലാമാണ്- Things Kerala Blasters should do\nഎത്ര പരാജയങ്ങള് ഏറ്റു വാങ്ങുമ്പോഴും ടീമിനൊപ്പം നില്‍ക്കുന്ന ലക്ഷക്കണക്കിന് ആരാധകര്‍ക്ക് വേണ്ടിയെങ്കിലും ഉത്തരവാദിത്തപ്പെട്ടവര് അത് ചെയ്യും എന്ന് തന്നെയാണ് കേരളത്തിലെ ഓരോ ഫുട്ബാള് ആരാധകന്‍റെയും പ്രതീക്ഷ.\nഇന്ത്യന് സൂപ്പര് ലീഗ് അതിന്‍റെ നാലാം സീസണിലേക്ക് പ്രവേശിച്ചപ്പോള് വലിയ പ്രതീക്ഷയോടെയാണ് കേരളാ ബ്ലാസ്റ്റേഴ്സ് ആരാധകര് സീസണെ എതിരേറ്റത്. കഴിഞ്ഞ സീസണില് നിന്നും ഒരുപാട് മാറിയൊരു ടീമാകും ഈ സീസണിലേത് എന്ന് തുടക്കത്തിലേ വ്യക്തമായിരുന്നു. വരുണ് ത്രിപുരനേനി എന്ന യുവസംരംഭകന് ടീമിന്‍റെ സിഇഒ സ്ഥാനത്തേക്ക് എത്തിയെന്നതാണ് അതില് ആദ്യത്തേത്. ഒരു കടുത്ത മാഞ്ചസ്റ്റര് യുണൈറ്റഡ് ആരാധകന് എന്ന് തന്റെ ട്വിറ്റര് പ്രൊഫൈലില് പറയുന്ന സിഇഒയുടെ കീഴില് കേരളാ ബ്ലാസ്റ്റേഴ്സ് അടിമുടി മാറുന്ന കാഴ്ച തന്നെയാണ് കണ്ടത്.\nതാങ്ബോയി സിങ്റ്റോ എന്ന മണിപ്പൂരുകാരന് കോച്ചുമായി കരാറിലെത്തുക എന്നതാണ് അതില് ആദ്യത്തേത്. ഇന്ത്യന് ഫുട്ബോള് നിരീക്ഷകര് ഒരുപോലെ സ്വാഗതം ചെയ്ത ഒരു നടപടിയായിരുന്നു താങ്ബോയിയുമായുള്ള കരാര്. ഐ ലീഗില് ഒരുപാട് വര്‍ഷത്തെ അനുഭവസമ്പത്തുള്ള താങ്ബോയി കളിക്കാരെ കണ്ടെത്തുന്നതിലും അവരെ മികവുറ്റവരായി പരിപോഷിപ്പിക്കുന്നതിലും ഒരുപോലെ പ്രാവീണ്യം തെളിയിച്ചിട്ടുള്ള ആളാണ്.\n“ബ്ലാസ്റ്റേഴ്‌സിന്‍റെ ഈ സീസണ് എടുത്താല് ഞാന് ഏറ്റവും പോസിറ്റീവായി കാണുന്ന ഒരു കാര്യം താങ്ബോയി സിങ്റ്റോയുടെ സൈനിങ് ആണ്. ഇന്ത്യന് ഫുട്ബാളിന്‍റെ ഈ വര്‍ഷം പരിശോധിച്ചാല് അറിയുന്നൊരു കാര്യം ഈ സീസണില് ഏറ്റവും കൂടുതല് താരങ്ങളെ വിപണിയില് ഇറക്കിയതും ലാഭം കൊയ്തതുമായ ക്ലബ്ബ് ഷില്ലോങ് ലജോങ് എഫ്‌സി ആണെന്നാണ്. ഐഎസ്എല്ലിലും ഐ ലീഗിലും ഒരുപോലെ പോയ മുന് ലജോങ് താരങ്ങളൊക്കെ താങ്ബോയിയുടെ കണ്ടെത്തലുകളാണ്. താങ്ബോയിയെ പോലൊരാള് കേരളത്തിന് ആവശ്യമായ തരത്തില് ഫുട്ബോള് പരിപോഷിപ്പിക്കും എന്ന് തന്നെയാണ് എന്‍റെ പ്രതീക്ഷ. ഒരു പ്രൊഫഷണല് ക്ലബ്ബിനെ സംബന്ധിച്ച് കപ്പുകള് നേടുക എന്നത്ര തന്നെ പ്രധാനമാണ് കളിക്കാരെ വളര്‍ത്തുക എന്നതും” ഫുട്ബോള് നിരീക്ഷകനും ഫുട്ബാള് ന്യൂസ് ഇന്ത്യയുടെ പത്രാധിപരുമായ ഉണ്ണി പറവന്നൂര് പറഞ്ഞു.\nമാഞ്ചസ്റ്റര് യുണൈറ്റഡിന്‍റെ അസിസ്റ്റന്‍റ് കോച്ചായിരുന്ന റെനെ മ്യൂലെന്‍സ്റ്റീനെ സീസണിലേക്കുള്ള മാനേജറായി എത്തിക്കുകയെന്നതായിരുന്നു ബ്ലാസ്റ്റേഴ്സിന്‍റെ രണ്ടാമത്തെ നടപടി.\nഡ്രാഫ്റ്റ് മുതല് കരാര് വരെ\nമാഞ്ചസ്റ്റര് യുണൈറ്റഡ് ഇതിഹാസം സര് അലക്സ് ഫെര്‍ഗൂസന്‍റെ സഹ പരിശീലകനായിരുന്നു എന്നത് ഒഴിച്ച് നിര്‍ത്തിയാല് ഈ അമ്പത്തിമൂന്നുകാരന്‍റെ മാനേജിങ് കരിയര് അത്ര വിജയകരമല്ല എന്നത് വിമര്‍ശനവിധേയമായി തന്നെ കാണേണ്ടതുണ്ട്. അന്‍സി, മക്കാബി ഹൈഫ, ഫുല്‍ഹാം എന്നീ ക്ലബ്ബുകളിലായി മുപ്പത്തിനാലോളം പ്രൊഫഷണല് കളികള്‍ക്ക് സാരഥ്യം വഹിച്ചിട്ടുള്ള റെനെയ്ക്ക് നേടാനായത് വെറും പതിനൊന്ന് വിജയങ്ങളാണ്. ഇന്ത്യന് സൂപ്പര് ലീഗ് പോലെ ഏറ്റവും കുറഞ്ഞ സമയത്തില് ഒരു ടീമിനെ ഒരുക്കുകയും വളരെ കുറവ് ഇടവേളകളില് കളിച്ച് ജയിക്കുകയും ചെയ്യുന്ന ഒരു ലീഗില് അത്ര മികച്ച റെക്കോർഡില്ലാത്ത ഒരു കോച്ചിനെ തിരഞ്ഞെടുക്കേണ്ടിയിരുന്നോ എന്ന ആശങ്ക തുടക്കം മുതല് നിലനില്‍ക്കുന്നതാണ്.\nപിന്നീടാണ് ഡ്രാഫ്റ്റില് നിന്നുമുള്ള തിരഞ്ഞെടുപ്പ് വരുന്നത്. ഇന്ത്യന് സൂപ്പര് ലീഗിലെ ഡ്രാഫ്റ്റ് തിരഞ്ഞെടുപ്പുകള് പതിവായി നടത്തുന്നത് ഇന്ത്യന് കോച്ചുമാരാണ്. നേരത്തേയുള്ള സീസണുകളില് പ്ലേയര് ഏജന്റ് കൂടിയായ ഇശ്ഫാഖ് അഹമ്മദ് ആയിരുന്നു അത് ചെയ്തതെങ്കില് ഇത്തവണ അത് താങ്ബോയിയുടെ കടമയായിരുന്നു. മുന് വര്‍ഷങ്ങളെക്കാള് മികച്ച ഒരു നിര ഇന്ത്യന് താരങ്ങളെ തന്നെ ബ്ലാസ്റ്റേഴ്സ് സ്വന്തമാക്കി. ആദ്യ വിളികളില് തന്നെ ഇന്ത്യയിലെ മികച്ച പുള് ബാക്കുകളിലൊരാളായ റിനോ ആന്‍റോ, സീസണില് മികച്ചൊരു പ്രകടനം പുറത്തെടുത്ത ലാല്‍റുത്തര എന്നിവരെ സ്വന്തമാക്കിയ താങ്ബോയി, പിന്നീട് പോയത് യഥാക്രമം മിലന് സിങ്, ആരാത്താ ഇസൂമി, സുഭാശിഷ് ചൗധരി, ജാക്കിചന്ദ് സിങ്, സിയാം ഹങ്ങല് എന്നിവര്‍ക്ക് വേണ്ടിയായിരുന്നു. ആദ്യ ഇലവനില് ഇടംനേടാന് എന്തുകൊണ്ടും അനുയോജ്യരായവര്‍ക്കാണ് ആദ്യ നറുക്കുവീണത് എന്ന് താങ്ബോയി പിന്നീട് പറയുകയും ചെയ്തു.\nHere’s our 16 member squad now. അപ്പൊ എങ്ങനെയാ? തുടങ്ങുവല്ലേ?#KBFC #NammudeSwantham #YellowMeinKhelo #HeroISLDraft pic.twitter.com/JbnHpanvKt\n— Kerala Blasters FC (@KeralaBlasters) July 23, 2017\nഡ്രാഫ്റ്റ് തിരഞ്ഞെടുപ്പ് വിലയിരുത്തിയാല്, സെന്‍റര് ബാക്കായി സന്ദേശ് ജിങ്കനെ നിലനിര്‍ത്തിയ ടീമിന് വിശ്വസ്തരായ രണ്ട് പുള് ബാക്കുകളെ ആദ്യമേ സ്വന്തമാക്കാനായി. പിന്നീട് മധ്യനിര താരങ്ങളായ മിലന്, ആരാത്താ, ജാക്കി ചന്ദ്, സിയാം ഹങ്കല് എന്നിവരെ പരിഗണിച്ചു. ഈ മധ്യനിര താരങ്ങളില് മിലനും സിയാമും മാത്രമാണ് ഹോള്‍ഡിങ് മിഡ്ഫീല്‍ഡര്’മാര്. ജാക്കി വിങ്ങറും അരാത്ത വിങ്ങിലും അറ്റാക്കിങ് മിഡ്ഫീല്‍ഡ് റോളിലും മാത്രം കളിച്ചിട്ടുള്ള താരവുമാണ്. ഡ്രാഫ്റ്റിന് വിട്ടുനല്‍കാതെ ബ്ലാസ്റ്റേഴ്സ് നിലനിര്‍ത്തിയ പ്രശാന്തും വിങ്ങറാണ്.\nഇനി ഹോള്‍ഡിങ് സ്വഭാവമുള്ള രണ്ടു മധ്യനിര താരങ്ങളെ എടുത്താല് സിയാം ഹംഗല് കൂടുതല് ക്രിയാത്മകമായ കളി പുറത്തെടുക്കുന്ന താരമാണ് എങ്കിലും ഒട്ടും ‘ഫിസിക്കല്’ അല്ലാത്തത് സിയാമിന്‍റെ പോരായ്മയാണ്. മിലന് സിങ് കുറച്ചുകൂടി അക്രമസ്വഭാവമുള്ള മധ്യനിരതാരമാണ്. ക്രോസുകള്‍ക്കും ലോങ് റേഞ്ച് ഷോട്ടുകള്‍ക്കും മുതിരുന്ന താരം. ഇവരുടേതായ പോരായ്മകള് മറച്ചുവയ്ക്കാന് പാകത്തില് മധ്യനിരയില് നിന്ന് കളി മെനയാനും നിയന്ത്രിക്കാനുമാകുന്ന ഒരു താരത്തെയായിരുന്നു വിദേശ സൈനിങ്ങില് കേരളം കണ്ടെത്തേണ്ടിയിരുന്നത്.\nവിദേശ താരങ്ങളുമായുള്ള കരാറുകള് എടുക്കുകയാണ് എങ്കില്, മുന്നേറ്റനിരയില് ഐഎസ്എല്ലിന് സുപരിചിതനായ ഇയാന് ഹ്യൂമിനെയും മാര്‍ക്ക് സിഫ്നിയോസ് എന്ന ഡച്ച് യുവതാരത്തേയും കൊണ്ടുവന്നതിന് പുറകെയാണ് ദിമിതര് ബെര്‍ബറ്റോവ് എന്ന മുപ്പത്തിയാറുകാരനായ മാഞ്ചസ്റ്റര് യുണൈറ്റഡ് ഇതിഹാസവുമായി സീസണിലെ ഏറ്റവും ഭീമന് തുകയ്ക്കാണ് ബ്ലാസ്റ്റേഴ്സ് കരാറില് ഏര്‍പ്പെടുന്നത്. പ്രതിരോധ നിരയില് നെമാഞ്ച പെസിക് എന്ന സെന്‍റര് ബാക്കിന് പുറമേ നാല്‍പ്പതിനോടടുത്ത് നില്‍ക്കുന്ന മറ്റൊരു മാഞ്ചസ്റ്റര് യുണൈറ്റഡ് ഇതിഹാസം വെസ്റ്റ് ബ്രൗണിനേയും ഭീമമായൊരു തുക നല്‍കി കേരളം സ്വന്തമാക്കി. ഗോള് കീപ്പറായി പോള് റചൂബ്ക എന്നൊരു ഇംഗ്ലീഷ് താരത്തെ കൂടി ബ്ലാസ്റ്റേഴ്സ് പാളയത്തിലേക്കെത്തിച്ചു. പത്തൊമ്പത് വര്‍ഷം നീണ്ട കരിയറില് ഇരുപത്തിമൂന്നോളം ക്ലബ്ബുകളുടെ വല കാത്തിട്ടുള്ള പോള് മാഞ്ചസ്റ്റര് യുണൈറ്റഡിന് വേണ്ടിയും ഒരു കളി കളിച്ചിട്ടുണ്ട്. സീസണിലെ ഏറ്റവും വിലപിടിപ്പുള്ള ചില സൈനിങ്ങുകള് നടത്തിയ ബ്ലാസ്റ്റേഴ്സിന് മികച്ചൊരു മധ്യനിര താരത്തെ കണ്ടെത്താനായില്ല. കറേജ് പെക്കൂസന് എന്ന ഘാനിയന് വിങ്ങര് മാത്രമാണ് ബ്ലാസ്റ്റേഴ്സ് സ്വന്തമാക്കിയ വിദേശ മധ്യനിര താരം. പെക്കൂസനെകൂടി ചേര്‍ത്താല് കേരളത്തിന്‍റെ മധ്യനിരയില് നാല് വിങ്ങര്‍മാര്.\nട്രാന്‍സ്ഫര് വിപണി; അനുഭവങ്ങള്, പാളിച്ചകള്\n“കോച്ചിനെയല്ല, ടീമിനെ തിരഞ്ഞെടുക്കുന്നവരെയാണ് പുറത്താക്കേണ്ടത്. അവരും അവരുടെ മാഞ്ചസ്റ്റര് യുണൈറ്റഡ് അമിതാരാധനയും ! കളിക്കാനുള്ള കാലം കഴിഞ്ഞ ഒരു മാഞ്ചസ്റ്റര് ഇതിഹാസമാണ് ബെര്‍ബറ്റോവ്, കഴിഞ്ഞ ഒന്നര വര്‍ഷമായി അദ്ദേഹം പ്രൊഫഷണല് ഫുട്ബോള് കളിച്ചിട്ടില്ല. മറ്റൊരു മാഞ്ചസ്റ്റര് യുണൈറ്റഡ് താരം വെസ്റ്റ് ബ്രൗണ് ഇരുപത്തിരണ്ടാം സ്ഥാനത്തായി കളി അവസാനിപ്പിച്ച ബ്ലാക്ക്ബേണിന് വേണ്ടിയാണ് കഴിഞ്ഞ സീസണ് കളിച്ചത്. അവര് കളിക്കാന് യോഗ്യരല്ല എന്ന് തെളിയിച്ചുകഴിഞ്ഞു. മറ്റൊരു മാന്‍യു താരം പോല് റചൂബ്ക സത്യത്തില് അവര്‍ക്ക് വേണ്ടി മൂന്നേ മൂന്ന് കളിയാണ് കളിച്ചത്. കേരളത്തിന്‍റെ മധ്യനിര ഒരു പേടിസ്വപ്നമാണ്. “സീസണിന്‍റെ പകുതിക്ക് വച്ച് റെനെ മ്യൂലെന് ബ്ലാസ്റ്റേഴ്സുമായി കരാറുപേക്ഷിച്ച് പോയ സാഹചര്യത്തില് ഫുട്ബോള് നിരീക്ഷകനും എഴുത്തുകാരനുമായ എന്‍എസ് മാധവന് ട്വിറ്ററില് കുറിച്ചു.\nഒരു ഐഎസ്എല് ക്ലബ് സീസണിന്‍റെ പകുതിക്ക് വച്ച് അവരുടെ മാനേജറുമായി പിരിയുന്നത് ഇതാദ്യമായല്ല. ഈ സീസണില് തന്നെ ആദ്യം നോര്‍ത്ത് ഈസ്റ്റ് യുണൈറ്റഡും പിന്നീട് ബ്ലാസ്റ്റേഴ്സും ഒടുവില് എറ്റികെയും തങ്ങളുടെ മുഖ്യ പരിശീലകരുമായുള്ള കരാര് പകുതിക്ക് വച്ച് നിര്‍ത്തുകയുണ്ടായി. കേരളാ ബ്ലാസ്റ്റേഴ്സ് മുന് സീസണുകളിലും ഇത് ചെയ്തിട്ടുണ്ട്.\nOur new boys can’t wait to say Hi #KeralaBlasters #BringItOn #JamshedpurFC #HeroISL pic.twitter.com/vjyHWt6SjO\n— Kerala Blasters FC (@KeralaBlasters) September 23, 2017\n“സൈനിങ്ങിലെ അപാകതകള് തന്നെയാണ് കേരളാ ബ്ലാസ്റ്റേഴ്‌സ് ആദ്യം പരിഹരിക്കേണ്ടത്. കരിയര് അവസാനിപ്പിക്കുവാനിരിക്കുന്ന ഹൈ പ്രൊഫൈല് ആയുള്ള താരങ്ങളെയല്ല ഇങ്ങനെയൊരു ലീഗിന് ആവശ്യം. അനുഭവസമ്പത്തുള്ള താരങ്ങളെ വേണം എന്നാണ് എങ്കില് കഴിഞ്ഞ വര്‍ഷം കളിച്ച ഹെങ്ബെര്‍ട്ടിനെ പോലുള്ള താരങ്ങളെ ടീമിലെത്തിക്കാവുന്നതാണ്. അധികം അറിയപ്പെടാത്തതെങ്കിലും പല ലീഗുകളും കളിച്ച അനുഭവമുള്ള മുപ്പത് കഴിഞ്ഞ താരങ്ങളും ഒരു ഇതിഹാസ ക്ലബ്ബില് പ്രഭാവമൊക്കെ ആസ്വദിച്ച ശേഷം പിരിഞ്ഞുപോയ താരങ്ങളും തമ്മില് ഏറെ വ്യത്യാസമുണ്ട്. ആദ്യം പറഞ്ഞവര്‍ക്ക് നിരന്തരം കളിച്ചു തെളിയിക്കേണ്ടതായ ഒരു ബാധ്യതയുണ്ട്. രണ്ടാമത്തെ കൂട്ടര്‍ക്ക് ഇനി അതിന്‍റെ ആവശ്യമില്ല. അവരിപ്പോള് കളിച്ചാലും ഇല്ലെങ്കിലും ഇതിഹാസങ്ങള് തന്നെയാണ്. അങ്ങനെയുള്ളവര്‍ക്ക് ഇന്ത്യന് സൂപ്പര് ലീഗ് ഒരു ‘പേയ്ഡ്’ വെക്കേഷന് വരുന്നത് പോലെയാണ്. ” ഉണ്ണി പറവന്നൂര് അഭിപ്രായപ്പെട്ടു.\nകേരളാ ബ്ലാസ്റ്റേഴ്‌സ് മുപ്പത് കഴിഞ്ഞ മാഞ്ചസ്റ്റര് യുണൈറ്റഡ് താരങ്ങളുടെ ഒരു ക്ലബ്ബായി മാറി എന്ന വിമര്‍ശനം സീസണ് തുടങ്ങുന്നത് മുതല് ആരോപിക്കപ്പെടുന്നതാണ്. ആദ്യ ഐഎസ്എല് സീസണ് മുതല് പേരുകേട്ട താരങ്ങളെ ടീമിലെത്തിക്കുവാനുള്ള മൽസരത്തിലാണ് ഓരോ ടീമുകളും. റോബര്‍ട്ടോ കാര്‍ലോസും നിക്കോളാസ് അനേല്‍കയും ഡീഗോ ഫോര്‍ലാനും പോലുള്ള പേരുകള് ഐഎസ്എല്ലില് മിന്നിമറഞ്ഞു. അങ്ങനെയൊരു താര മൽസരത്തില് അവസാനത്തെ നിരയാണ് ഈ വര്‍ഷം ഐഎസ്എല്ലില് കളിക്കുന്ന ബെര്‍ബറ്റോവും റോബി കീനും വെസ് ബ്രൗണും. ഇത്തരം സൂപ്പര് താരങ്ങള് ഉള്ളപ്പോഴും അവരെ കവച്ചുവയ്ക്കുന്ന പ്രകടനവും മികച്ച റെക്കോർഡുകളുമായാണ് ഇയാന് ഹ്യൂം, മെന്‍ഡോസ, മാര്‍സെലോ, എമിലിയാനോ അല്‍ഫാരോ ഒടുവില് മികുവും വരെ നീളുന്ന ‘പ്രമുഖരല്ലാത്ത’ താരങ്ങള് തിളങ്ങിയത്.\nഅടുത്ത സീസണിലേക്കെങ്കിലും ചില കരുതലുകള്\n” ഐഎസ്എല്ലിന് ഇതുവരെ നല്ലൊരു ‘സ്കൗട്ടിങ് സിസ്റ്റം’ ഉണ്ടാക്കാനായില്ല എന്നതാണ് ഇതില് നിന്നും മനസ്സിലാക്കേണ്ടത്. ഇപ്പോള് കേരളാ ബ്ലാസ്റ്റേഴ്സിനെ എടുത്താല് അവര്‍ക്ക് ഈ സീസണില് കിട്ടിയ താരങ്ങള് ഒന്നുകില് പ്ലെയര് എജന്റ് നല്‍കിയവര് അല്ലെങ്കില് കോച്ച് താത്പര്യം പ്രകടിപ്പിച്ചവരാണ്. അതേസമയം ഇപ്പോള് ഐഎസ്എല്ലില് മൽസരിക്കുന്ന, ഐഎസ്എല്ലിന്‍റെ ക്ലബ് അല്ലാത്ത ബെംഗളൂരു എഫ്സിയെ എടുത്താല് പ്രൊഫഷണലിസത്തിലുള്ള വ്യത്യാസം മനസ്സിലാകും. ഉദാഹരണത്തിന് ഈ സീസണില് തിളങ്ങിയ മികു ലാ ലിഗ കളിക്കുകയായിരുന്ന, അത്യാവശ്യം ഗോളടിക്കുന്ന, അത്ര പേരില്ലാത്ത ഒരു താരമാണ്. മുപ്പത്തിരണ്ട് വയസ്സിനിടെ ഖത്തര് ലീഗിലൊക്കെ കളിച്ചുള്ള അനുഭവവുമുണ്ട് മികുവിന്. അങ്ങനെയൊരാള്‍ക്ക് ഓരോ ലീഗുകള് തമ്മിലുള്ള വ്യത്യാസം മനസ്സിലാകും. ടീമിന് അനുസരിച്ച് കളി രൂപപ്പെടുത്താനും അവര്‍ക്കാകും.” ഉണ്ണി പറഞ്ഞു.\nബെംഗളൂരു എഫ്സി ചെയ്യുന്ന മറ്റൊരു കാര്യം ഏഷ്യന് ഫുട്ബോള് കോണ്‍ഫെഡറേഷന് കീഴില് തന്നെ വരുന്ന ഓസ്ട്രേലിയന് ലീഗില് നിന്നും താരങ്ങളെ കണ്ടെത്തുക എന്നതാണ്. കേരളത്തിന് ഇതേ കാര്യം ചെയ്യാവുന്നതാണ് എന്നാണ് ഉണ്ണി പറയുന്നത്.\n“ഇപ്പോള് ബിഎഫ്സിയിലുള്ള ഡിമാസ് ഡെല്‍ഗാഡോ ആണെങ്കിലും എറിക് പാര്‍ത്താലു ആണെങ്കിലും എ ലീഗില് കളിച്ചിട്ടുള്ളവരാണ്. ഏഷ്യയിലെ ഏറ്റവും ഭേദപ്പെട്ട ഒരു ലീഗ് എന്ന നിലയില് എ ലീഗ് കളിക്കുന്ന താരങ്ങള്‍ക്ക് ഒരു കുറഞ്ഞ നിലവാരം എപ്പോഴും ഉണ്ട്. ഒരു ലെവലിലുള്ള സ്കൗട്ടിങ് കഴിഞ്ഞാണ് അവര് ഓസ്ട്രേലിയയിലെത്തുന്നത്. അവിടെ നിന്നുമുള്ള താരങ്ങളെ ഐഎസ്എല്ലിലേക്ക് കൊണ്ടുവരികയാണ് കളിക്കാരുടെ മികവിന്‍റെ കാര്യത്തില് കൂടുതല് ഉറപ്പുണ്ട്. അത് പോലെ തന്നെ ഏഷ്യയിലെ ഭേദപ്പെട്ട മറ്റ് ലീഗുകളില് നിന്നുമുള്ള താരങ്ങളെയും നമുക്ക് സ്വന്തമാക്കാവുന്നതാണ്. അങ്ങനെയുള്ള താരങ്ങള്‍ക്കാണ് ഐഎസ്എല്ലില് കൂടുതല് തിളങ്ങാനാവുക.” ഉണ്ണി പറവന്നൂര് പറയുന്നു.\nലോക ഫുട്ബാളിന്‍റെ മാറ്റങ്ങളെക്കുറിച്ചോ ട്രാന്‍സ്ഫര് മാര്‍കെറ്റുകളെ കുറിച്ചോ കൃത്യമായ ധാരണയില്ല എന്നതാണ് കേരളാ ബ്ലാസ്റ്റേഴ്‌സിനെ പിന്നോട്ടടിക്കുന്നത് എന്നാണ് ഇന്ത്യന് ഫുട്ബാളിനെ നിരീക്ഷിക്കുന്നവരൊക്കെ ഒരേ സ്വരത്തില് ഉയര്‍ത്തുന്ന മറ്റൊരു വിമര്‍ശനം. ഒരേ സമയം പുതിയ താരങ്ങളെ കണ്ടെത്തുകയും അവരിലെ മികവുകള് പരിപോഷിപ്പിക്കുകയും ചെയ്യുക എന്നതോടൊപ്പം മികച്ച സ്കൗട്ടിങ് സംവിധാനവും അത് മുന്നോട്ട് കൊണ്ടുപോകുന്ന ഒരു പരിതസ്ഥിതിയും ഒരുക്കിയാല് മാത്രമേ കേരളാ ബ്ലാസ്റ്റേഴ്‌സിന് രക്ഷയുള്ളൂ. എത്ര പരാജയങ്ങള് ഏറ്റു വാങ്ങുമ്പോഴും ടീമിനൊപ്പം നില്‍ക്കുന്ന ലക്ഷക്കണക്കിന് ആരാധകര്‍ക്ക് വേണ്ടിയെങ്കിലും ഉത്തരവാദിത്തപ്പെട്ടവര് അത് ചെയ്യും എന്ന് തന്നെയാണ് കേരളത്തിലെ ഓരോ ഫുട്ബാള് ആരാധകന്‍റെയും പ്രതീക്ഷ.


ഹയര് സെക്കന്ററി രണ്ടാം വര്‍ഷ പരീക്ഷയില് 85.13 ശതമാനം വിജയം\nതിരുവനന്തപുരം : 2020 മാര്‍ച്ചില് നടന്ന ഹയര് സെക്കന്ററി രണ്ടാം വര്‍ഷ പരീക്ഷയില് 85.13 ശതമാനം വിദ്യാര്‍ത്ഥികള് ഉപരിപഠനത്തിന് യോഗ്യത നേടിയതായി പൊതുവിദ്യാഭ്യാസ വകുപ്പ് മന്ത്രി പ്രൊഫ: സി. രവീന്ദ്രനാഥ് അറിയിച്ചു. ആകെ 2043 പരീക്ഷാ കേന്ദ്രങ്ങളിലായി സ്‌കൂള് ഗോയിംഗ് റഗുലര് വിഭാഗത്തില് നിന്ന് 3,75,655 പേര് പരീക്ഷ എഴുതിയതില് 3,19,782 പേര് ഉന്നതപഠനത്തിന് യോഗ്യത നേടി. കഴിഞ്ഞവര്‍ഷത്തെ വിജയ ശതമാനം 84.33 ആയിരുന്നു. ഒന്നാം വര്‍ഷത്തെ പരീക്ഷയുടെ സ്‌കോറുകള് കൂടി കണക്കിലെടുത്താണ് പരീക്ഷാഫലം നിര്‍ണ്ണയിച്ചത്.\nഫിസിക്സ്, കെമിസ്ട്രി, മാത്തമാറ്റിക്സ് വിഷയങ്ങള്‍ക്ക് ഇരട്ട മൂല്യനിര്‍ണ്ണയം നടത്തിയാണ് സ്‌കോര് കണക്കാക്കിയത്. രണ്ട് മൂല്യനിര്‍ണ്ണയങ്ങള് തമ്മില് 10 ശതമാനത്തിലധികം വ്യത്യാസം വന്ന ഉത്തരക്കടലാസുകള് മൂന്നാമതും മൂല്യനിര്‍ണ്ണയം നടത്തിയാണ് സ്‌കോര് നിര്‍ണ്ണയിച്ചത്.\n1,97,059 പെണ്‍കുട്ടികളില് 1,81,870 പേരും (92.29%), 1,78,596 ആണ്‍കുട്ടികളില് 1,37,912 പേരും (77.22%) ഉന്നതപഠനത്തിന് യോഗ്യത നേടി. 1,82,414 സയന്‍സ് വിദ്യാര്‍ത്ഥികളില് 1,61,661 പേരും (88.62%), 77,095 ഹ്യുമാനിറ്റീസ് വിദ്യാര്‍ത്ഥികളില് 59,949 പേരും (77.76%) 1,16,146 കോമേഴ്സ് വിദ്യാര്‍ത്ഥികളില് 98,172 പേരും (84.52%) ഉന്നതപഠനത്തിന് യോഗ്യത നേടി.\nഎസ്.സി. വിഭാഗത്തില് 36,601 ല് 24,874 പേരും (67.96%) എസ്.റ്റി വിഭാഗത്തില് 5,386 ല് 3,418 പേരും (63.46%) ഒ.ഇ.സി വിഭാഗത്തില് 13,957 ല് 10,915 പേരും (78.20%) ഒ.ബി.സി വിഭാഗത്തില് 2,37,007 ല് 2,33,686 പേരും (85.94%) ജനറല് വിഭാഗത്തില് 82,404 ല് 76,889 പേരും (93.30%) ഉന്നത പഠനത്തിന് അര്‍ഹത നേടി.\nഗവണ്‍മെന്റ് മേഖലയിലെ സ്‌കൂളുകളില് നിന്ന് 1,58,828 ല് 1,30,541 പേരും (82.19%) എയ്ഡഡ് മേഖലയിലെ 1,92,377 ല് 1,69,316 പേരും (88.01%) അണ്‍എയ്ഡഡ് മേഖലയിലെ 24,233 ല് 19,708 പേരും (81.33%) ഉന്നതപഠനത്തിന് യോഗ്യരായി.\n18,510 വിദ്യാര്‍ത്ഥികള് എല്ലാ വിഷയങ്ങള്‍ക്കും എ പ്ലസ് ഗ്രേഡിനര്‍ഹരായി. ഇതില് 14,195 പേര് പെണ്‍കുട്ടികളും 4,315 പേര് ആണ്‍കുട്ടികളുമാണ്. സയന്‍സ് വിഭാഗത്തില് നിന്ന് 13,037 പേര്‍ക്കും ഹ്യുമാനിറ്റീസ് വിഭാഗത്തില് നിന്ന് 1,630 പേര്‍ക്കും കോമേഴ്സ് വിഭാഗത്തില് നിന്ന് 3,843 പേര്‍ക്കും എല്ലാ വിഷയങ്ങള്‍ക്കും എ പ്ലസ് ലഭിച്ചു.\n18,510 പേര് എല്ലാ വിഷയങ്ങള്‍ക്കും എ പ്ലസ് നേടിയപ്പോള് 31,605 പേര് എല്ലാ വിഷയങ്ങള്‍ക്കും എ ഗ്രേഡോ അതിനു മുകളിലോ, 41,904 പേര് എല്ലാ വിഷയങ്ങള്‍ക്കും ബി പ്ലസോ അതിനു മുകളിലോ, 57,508 പേര് എല്ലാ വിഷയങ്ങള്‍ക്കും ബി ഗ്രേഡോ അതിനു മുകളിലോ, 77,034 പേര് സി പ്ലസ് ഗ്രേഡോ അതിനു മുകളിലോ, 89,888 പേര് സി ഗ്രേഡോ അതിനു മുകളിലോ, 3,333 പേര് ഡി പ്ലസ് ഗ്രേഡോ അതിനു മുകളിലോ നേടി. 54,751 പേര്‍ക്ക് ഡി ഗ്രേഡും 1122 പേര്‍ക്ക് ഇ ഗ്രേഡുമാണ് ലഭിച്ചത്.\nവിജയ ശതമാനം ഏറ്റവും കൂടുതല് എറണാകുളം ജില്ലയിലും (89.02%), ഏറ്റവും കുറവ് കാസര്‍ഗോഡ് ജില്ലയിലുമാണ് (78.68%). ഏറ്റവും കൂടുതല് വിദ്യാര്‍ത്ഥികളെ (840 പേര്) പരീക്ഷയ്ക്ക് സജ്ജരാക്കിയ സെന്റ് മേരീസ് ഹയര്‍സെക്കന്ററി സ്‌കൂള് പട്ടം, (തിരുവനന്തപുരം) 95.95 ശതമാനം പേരെ ഉന്നതപഠനത്തിന് യോഗ്യരാക്കി. മലപ്പുറം ജില്ലയിലെ എം.എസ്.എം ഹയര്‍സെക്കന്ററി സ്‌കൂള് കല്ലിങ്ങല്‍പ്പറമ്പ, എസ്.വി ഹയര്‍സെക്കന്ററി സ്‌കൂള് പാലേമേട് എന്നീ സ്‌കൂളുകളില് യഥാക്രമം 768 ഉം 762 ഉം വിദ്യാര്‍ത്ഥികള് പരീക്ഷ എഴുതി. വിജയശതമാനം യഥാക്രമം 95.18 ഉം 89.63 ഉം ആണ്. ഏറ്റവും കൂടുതല് വിദ്യാര്‍ത്ഥികളെ മുഴുവന് വിഷയങ്ങള്‍ക്കും എ പ്ലസ് ഗ്രേഡിനര്‍ഹരാക്കിയ ജില്ല മലപ്പുറമാണ് (2,234).\nനൂറുമേനി വിജയം കരസ്ഥമാക്കിയ 114 സ്‌കൂളുകളാണുള്ളത്. മുപ്പതില് താഴെ വിജയശതമാനമുള്ള സ്‌കൂളുകളുടെ എണ്ണം 31 ആണ്. 234 വിദ്യാര്‍ത്ഥികള് 1200 ല് 1200 സ്‌കോറും കരസ്ഥമാക്കി.\nഹയര്‍സെക്കന്ററിയുടെ സിലബസ് പിന്തുടരുന്ന 15 ടെക്നിക്കല് സ്‌കൂളുകളില് നിന്നായി 1,227 പേര് പരീക്ഷയ്ക്കിരുന്നതില് 1079 പേര് ഉന്നതപഠനത്തിന് യോഗ്യത നേടി. (87.94%). (കഴിഞ്ഞവര്‍ഷത്തെ വിജയശതമാനം 69.72). ഇതില് 37 പേര് മുഴുവന് വിഷയങ്ങള്‍ക്കും എ പ്ലസ് നേടി.\nകലാമണ്ഡലം ആര്‍ട്ട് ഹയര്‍സെക്കന്ററി സ്‌കൂള് കലാമണ്ഡലം ആര്‍ട്സ് ഹയര്‍സെക്കന്ററി സ്‌കൂളില് 80 വിദ്യാര്‍ത്ഥികള് പരീക്ഷയ്ക്കിരുന്നതില് 79 വിദ്യാര്‍ത്ഥികള് ഉന്നത പഠനത്തിന് യോഗ്യത നേടി. വിജയശതമാനം 98.75.\n49,245 വിദ്യാര്‍ത്ഥികള് സ്‌കോള് കേരള മുഖേന രജിസ്റ്റര് ചെയ്ത് പരീക്ഷ എഴുതിയതില് 21490 പേര് ഉപരിപഠനത്തിന് അര്‍ഹത നേടി. വിജയശതമാനം 43.64 (കഴിഞ്ഞ വര്‍ഷം 43.48%). ഇതില് 132 പേര് എല്ലാ വിഷയങ്ങള്‍ക്കും എ പ്ലസ് നേടി. സയന്‍സ് വിഭാഗത്തില് നിന്ന് 686 പേരില് 640 പേരും (93.29%), ഹ്യുമാനിറ്റീസ് വിഭാഗത്തില്‍നിന്ന് 29,572 പേരില് 12,688 പേരും (42.91%), കോമേഴ്സ് വിഭാഗത്തില് നിന്ന് 18,987 പേരില് 8,162 പേരും (42.99%), ഉപരിപഠനത്തിന് അര്‍ഹത നേടി. ഓപ്പണ് പഠന വിഭാഗത്തില് ഏറ്റവും കൂടുതല് പേര് പരീക്ഷയ്ക്കിരുന്നത് മലപ്പുറം ജില്ലയിലാണ്: 18,582 പേര്.


ക്ലാസ് റൂമിലിരുന്ന് പാട്ടുപാടിയും താളം പിടിച്ചും രണ്ട് കുരുന്നുകൾ; വീഡിയോ കാണാം.. -\nHome FlowersOnline Special ക്ലാസ് റൂമിലിരുന്ന് പാട്ടുപാടിയും താളം പിടിച്ചും രണ്ട് കുരുന്നുകൾ; വീഡിയോ കാണാം..\nക്ലാസ് റൂമിലിരുന്ന് പാട്ടുപാടിയും താളം പിടിച്ചും രണ്ട് കുരുന്നുകൾ; വീഡിയോ കാണാം..\nമലയാളികൾ ഒന്നടങ്കം ഏറ്റുമാടിയ ഗാനമാണ് ‘താരകപെണ്ണാളേ..’ എന്ന നടൻ പാട്ട്. നിരവധി ആളുകൾ പാടി സ്റ്റേജുകൾ കീഴടക്കിയ ഈ അടിപൊളി ഗാനവുമായി എത്തുകയാണ് രണ്ട് കുട്ടിഗായകർ. ക്ലാസ് റൂമിലിരുന്ന് പാട്ടുപാടുന്ന കുട്ടിഗായകരുടെ വീഡിയോ കണ്ട് നിരവധി ആളുകൾ ഈ കുഞ്ഞുമക്കൾക്ക് ആശംസകളുമായി രംഗത്തെത്തി.\nപാട്ടുപാടുന്ന കുട്ടിക്കൊപ്പം പാട്ടിന് മേശയിൽ താളം പിടിക്കുന്ന മറ്റൊരു മിടുക്കനേയും വിഡിയോയിൽ കാണാം..നിരവധി കലാകാരന്മാരെ സമൂഹത്തിന് മുന്നിൽ എത്തിക്കുന്നതിൽ പ്രധാന പങ്ക് വഹിച്ച സോഷ്യൽ മീഡിയയിലാണ് ഇരുവരുടെയും ഗാനവും വൈറലായിരിക്കുന്നത്.


നിപ വൈറസ് ബാധ: ഭയമല്ല വേണ്ടത് ജാഗ്രത..!\nവവ്വാലുകള് തിങ്ങിക്കൂടിയിരിക്കുന്ന മാനന്തവാടി പഴശ്ശി പാര്‍ക്കുപോലുള്ള സ്ഥലങ്ങളുടെ സമീപവാസികള് ഏറെ ജാഗ്രത പാലിക്കേണ്ടതുണ്ട്.\nമാനന്തവാടി:പേരാമ്പ്രയിലുളള ഒരു കുടുംബത്തിലെ രണ്ട് സഹോദരങ്ങളും അവരുടെ ബന്ധുവും,നെഴ്‌സും മസ്തിഷ്‌കജ്വരം(എന്‍സഫലൈറ്റിസ്) മൂലം മരിക്കുകയും അവരുടെ രോഗസമയത്ത് സമ്പര്‍ക്കമുണ്ടായിരുന്ന ബന്ധുക്കള്, ആശുപത്രി ജീവനക്കാര്, സംസ്‌കാരശുശ്രൂഷ നടത്തിയ ഒരാള് തുടങ്ങിയവര് സമാനരോഗലക്ഷണവുമായി ആശുപത്രിയില് പ്രവേശിക്കുകയും ചെയ്തതോടെ സംസ്ഥാനമൊന്നാകെ രോഗഭീതിയിലാണ്. ആ പ്രദേശത്തു പലരും സമാനരോഗലക്ഷണവുമായി ആശുപത്രികളില് പ്രവേശിപ്പിക്കപ്പെട്ടിട്ടുണ്ടെന്ന വാര്‍ത്തകളാണ് കേള്‍ക്കുന്നത്. ഇപ്പോള് രോഗം റിപ്പോര്‍ട്ട് ചെയ്യപ്പെട്ട പ്രദേശത്തിന് സമീപമുളളവരും രോഗികളുമായി സമ്പര്‍ക്കം ഉണ്ടായിട്ടുളളവരും ശ്രദ്ധിക്കേണ്ട കാര്യങ്ങളുണ്ട്.\nമസ്തിഷ്‌ക വീക്കത്തിന് കാരണം ഇതുവരെ ദക്ഷിണേന്ത്യയില് റിപ്പോര്‍ട്ട് ചെയ്യപ്പെടാത്തതും വിരളവുമായ 'നിപ വൈറസ്' ആണെന്ന് ഔദ്യോഗികമായി സ്ഥിതീകരിച്ചിട്ടുണ്ട്. ഒരു പ്രദേശത്ത് 'ക്ലസ്റ്റര് 'ആയി മസ്തിഷ്‌കവീക്കം ഉണ്ടായ സ്ഥിതിക്ക് രോഗം പടരാതിരിക്കാനും രോഗലക്ഷണങ്ങള് ഉണ്ടെങ്കില് ഉടന് ചികിത്സ നേടാനും ആരോഗ്യവകുപ്പിനോടൊപ്പം സമൂഹവും ജാഗ്രത കാട്ടണം. ലക്ഷണങ്ങള് കണ്ടെത്തിയാല് ആരോഗ്യവകുപ്പില് വിവരമറിയിക്കുകയാണ് പ്രധാനം.\nഇപ്പോള് രോഗം റിപ്പോര്‍ട്ട് ചെയ്യപ്പെട്ട പ്രദേശത്തിന് സമീപമുളളവരും രോഗികളുമായി സമ്പര്‍ക്കം ഉണ്ടായിട്ടുളളവരും ശ്രദ്ധിക്കേണ്ട കാര്യങ്ങളുണ്ട്. പനിയോടൊപ്പം ശക്തമായ തലവേദന,ഛര്‍ദി, ക്ഷിണം,തളര്‍ച്ച, ബോധക്ഷയം, കാഴ്ച്ചമങ്ങല് തുടങ്ങിയ രോഗലക്ഷണങ്ങള് ഉണ്ടാകുകയാണെങ്കില് ഉടനെ ചികിത്സതേടണം. ഇപ്പോഴുണ്ടായ രോഗം വായു, വെളളം, ഭക്ഷണം ഇവ വഴി പകരുന്നതല്ല. കൊതുകുകള്‍ക്കോ, ഈച്ചകള്‍ക്കോ ഈ രോഗം പകര്‍ത്താന് സാധ്യമല്ല. രോഗം പകര്‍ന്നിട്ടുളളത് രോഗിയുമായി നേരിട്ട് സമ്പര്‍ക്കം പുലര്‍ത്തിയവരില് രോഗിയുടെ ശരീരത്തിലെ സ്രവങ്ങള് വഴിയാണ്.\nബന്ധുക്കളും ആശുപത്രിജീവനക്കാരും ശ്രദ്ധിക്കേണ്ടത്\n• വ്യക്തിസുരക്ഷ നടപടികള് പുലര്‍ത്തുക.ഇതിനായി മാസ്തികുകളും ഗ്ലൗസ്(കൈയുറകള്),ഗൗണ്, ചെരിപ്പ് ധരിക്കണം. ഇതിനായി പ്രത്യേക ച95 മാസ്തിക്കുകള് ലഭ്യമാണ്.\n• രോഗിയോ വിസര്‍ജ്യങ്ങളുമായോ സമ്പര്‍ക്കമുണ്ടായാല്‍കൈകള് 20 സെക്കന്റോളം അണുനാശിനിയോ സോപ്പിലായിനി ഉപയോഗിച്ചോ കഴുകുക,, അണുനാശിനിയായി സാവ്‌ലോണ്, ക്ലോറോ ഹെക്‌സിഡിന് തുടങ്ങിയവ ഉപയോഗിക്കാം.\n• ഉപകരണങ്ങള് 'ഗ്ലൂട്ടറാള്‍ഡിഹൈഡ്' ഉപയോഗിച്ച് അണുനാശം വരുത്തേണ്ടതാണ്. കഴിയുന്നതും ഡിസ്‌പോസിബിള് വസ്തുക്കള് ഉപയാഗിക്കണം.\n• പരിശോധനക്കായി രോഗിയുടെ രക്തസാമ്പഌകള് ശേഖരിക്കുമ്പോഴും രോഗിയുടെ വിസര്‍ജ്യങ്ങള് കൈകാര്യം ചെയ്യുമ്പോഴും സാര്‍വത്രിക മുന്‍കരുതല് എടുക്കണം.\n• ഡ്യൂട്ടി സമയത്തിനു ശേഷം വസ്ത്രങ്ങള് മാറി കുളിക്കണം.\n• പനി ലക്ഷണമുണ്ടായാല് ഉടന് ഡോക്ടറെ കണ്ട് ചികിത്സതേടേണ്ടതുമാണ്.\n• പനിയോടൊപ്പം ശക്തമായ തലവേദന,ഛര്‍ദി, ക്ഷിണം,തളര്‍ച്ച, ബോധക്ഷയം, കാഴ്ച്ചമങ്ങല് തുടങ്ങിയ രോഗലക്ഷണമുളളവര് ഡോക്ടറെ സമീപിച്ച് ചികിത്സ തേടുക.\n• സ്രവങ്ങള് വഴി രോഗം പകരുന്നതിനാല് ചുമയ്ക്കുമ്പോവും, തുമ്മുമ്പോഴും, സംസാരിക്കുമ്പോഴും 'ചെറുകണങ്ങള്' തെറിക്കാതിരിക്കാന് ടവ്വല് തോര്‍ത്ത് ഉപയോഗിച്ച് വായും മൂക്കും പൊത്തിപ്പിടിക്കുകയോ മാസ്‌ക്ധരിക്കുകയോ ചെയ്യുക.\n• രോഗിയെ പ്രത്യേക മുറിയില് മാറ്റിക്കിടത്തുക. മറ്റ് രോഗികളുണ്ടങ്കില് കട്ടിലിന്റെ ദുരം ഒന്നര മീറ്റര് അകലംപാലിക്കുക.\n• രോഗി ഉപയോഗിക്കുന്ന പാത്രങ്ങളും ബ്രഷ്,മറ്റ് സാമഗ്രികള് പ്രത്യേകം മാറ്റിവയ്ക്കുക ഉപയോഗശേഷം ഡിറ്റര്‍ജന്റ് ഉപയോഗിച്ച് കഴുകണം.\n• രോഗിയെ കാണാന് സന്ദര്‍ശകരെ അനുവദിക്കരുത്.\n• രോഗിയെ പരിചരിക്കാനായി ഒരാളെ മാത്രം ഏര്‍പ്പെടുത്തുക\n• രോഗിയുടെ വസ്ത്രങ്ങളും ബഡ്ഷീറ്റും പ്രത്യേകം പുഴുങ്ങി അലക്കി വെയിലത്ത് ഉണക്കുക.\n• രോഗിയുടെ ഛര്‍ദിയും വിസര്‍ജ്യങ്ങളും അണുനാശിനി ഉപയോഗിച്ച് ഡിസ്‌പോസ് ചെയ്യുക. മുറിയുടെ നിലം അണുനാശിനി ഉപയോഗിച്ച് ദിവസവും വ്യത്തിയാക്കുക.\nമൃതദേഹം കൈകാര്യം ചെയ്യുന്നവര് ശ്രദ്ധിക്കേണ്ടത്.\n• രോഗിയുടെ ശരീരസ്രവങ്ങള്, വിസര്‍ജ്യങ്ങളുമായി സമ്പര്‍ക്കം പുലര്‍ത്താതിരിക്കാന് പരിചരിക്കുന്നവര്‍ക്കുള്ള മുന്‍കരുതലുകള് എടുക്കണം.\n• മരിച്ചയാളിന്റെ മൂക്ക്, രഹസ്യഭാഗങ്ങള് എന്നിവ പഞ്ഞികൊണ്ട് മൂടണം, വായ തുറക്കാതെ മൂടിക്കെട്ടണം.\n• മരിച്ചവരുടെ മുഖത്ത് ചുംബിക്കാതിരിക്കാനും, ശരീരം കെട്ടിപ്പിടിക്കാതിരിക്കാനും ബന്ധുക്കള് ശ്രദ്ധിക്കണം.\n• മൃതശരീരം കുളിപ്പിച്ചവരും കൈകാര്യം ചെയ്തവരും അതിനുശേഷം സോപ്പ് ഉപയോഗിച്ച് കുളിക്കണം.\n• വസ്ത്രങ്ങള്, പുതപ്പുകള്, വിരിപ്പ് തിടങ്ങിയവ അണുനാശിനി ഉപയോഗിച്ച് കഴുകി വെയ്‌ലത്ത് ഉണക്കുകയോ കത്തിക്കുകയോ ചെയ്യുക..\nനിപ വൈറസ് വാഹകരായ വവ്വാലുകള്, പന്നികള്, രോഗബാധിതരായ മനുഷ്യര് എന്നിവരുമായി നേരിട്ടുള്ള സമ്പര്‍ക്കം വഴിയും മലേഷ്യയില് രോഗബാധിതരായ പന്നികളുടെ ചുമയിലുള്ള സ്രവങ്ങള് വഴിയും നേരിട്ടും ഇന്ത്യയിലും ബംഗ്ലാദേശിലും രോഗവാഹകരായ വവ്വാലുകളുടെ ഉച്ഛിഷ്ടം വീണ കള്ളിലൂടെയും ഭക്ഷിച്ച പഴങ്ങളിലുള്ള മൂത്രം, കാഷ്ഠം എന്നിവ വഴിയുമാണ് രോഗമുണ്ടാകുന്നത്. ഏപ്രില് ജൂണ് മാസങ്ങളിലാണ് കൂടുതല് രോഗപ്പകര്‍ച്ച ഉണ്ടായത്. വവ്വാലുകളുടെ കുട്ടികള് പിറക്കാന് തുടങ്ങുന്ന മേയ്യ് മാസങ്ങളില് കൂടുതല് രോഗപ്പകര്‍ച്ച റിപ്പോര്‍ട്ട് ചെയ്തിട്ടുണ്ട്.\nമനുഷ്യരുടെ ഇടപെടല്‍മൂലം വവ്വാലുകളുടെ താവളങ്ങള് നശിപ്പിക്കപ്പെടുകയോ ഭക്ഷണലഭ്യത കുറയുകയോ ചെയ്യുമ്പോള് (വന നശികരണം, നിര്‍മ്മാണ പ്രവര്‍ത്തനങ്ങള്, കൈയേറ്റം തുടങ്ങിയവ) വിശന്ന് വലയുന്ന വവ്വാലുകളുടെ രോഗപ്രതിരോധശേഷി കുറയുന്നത് വഴി ഇവയില് വൈറസ് പെരുകല് കൂടിവന്ന് മൂത്രത്തിലൂടെയും ഉമിനീരിലൂടെയും നിപ വൈറസുകള് കൂടുതള് പുറത്തുവന്ന് രോഗപ്പകര്‍ച്ച കൂടാനും സാധ്യതയുണ്ട്. രോഗാണു ശരീരത്തിലെത്തിയാല്5- 15 ദിവസങ്ങള്‍ക്കുള്ളില് രോഗ ലക്ഷണമുണ്ടാകാം.\nപനി, തലവേദന, തലകറക്കം, ഛര്‍ദി, ക്ഷീണം, കാഴ്ചമങ്ങല്, ഭക്ഷണം ഇറങ്ങാനുള്ള ബുദ്ധിമുട്ട് മുതലായവയും2ദിവസം കഴിഞ്ഞ് ബോധക്ഷയം (കോമ) തുടങ്ങിയവയും ഉണ്ടാകും.\n• രോഗിയുടെ ശ്രവങ്ങള്, രക്തം, മൂത്രം, സി.എച്ച്.എഫ് ഇവയിലെ രിയല് ടൈം പി.സി.ആര്, എലിസ\n• തലചോറിന്റെ എം.ആര്.ഐ സ്‌കാന്\n• പരിശോധന ലബോറട്ടറികള് ഇന്റര്‍നാഷണല്4ബയോ സെക്യൂരിറ്റി മാനദണ്ഡങ്ങള് പാലിക്കേണ്ടതുണ്ട്. (നിപ രോഗഗാണുവിനെ കൈകാര്യം ചെയ്യാന്)\n• പ്രത്യേക ശമന ചികിത്സ ഇല്ല. രോഗിയെ ഇന്റന്‍സീവ് കെയര് വാര്‍ഡില് അഡ്മിറ്റ് ചെയ്തു സപ്പോര്‍ട്ടീവ് ചികിത്സകള്‍ക്കുള്ള വെന്റിലേറ്റര് സര്‍വ്വീസും വേണ്ടിവരും മരണ സാധ്യത 70 ശതമാനത്തോളംമുണ്ട്.\n• ആന്റി വൈറല് മരുന്നായ റിബാവറിന് ചികിത്സ ഉപയോഗിച്ചു വരുന്നു.\n• വൈറസ് ബാധ സംരക്ഷിക്കുന്ന പ്രദേശങ്ങളിലെ വവ്വാലുകളുടെ മൂത്രം, കാഷ്ടം, ഉമിനീര് ഇവയുമായി സമ്പര്‍ക്കപ്പെടാതിരിക്കുക\n• ഇങ്ങനെയുള്ള പ്രദേശങ്ങളിലെ തെങ്ങ്, പന ഇവയില് നിന്ന് ലഭിക്കുന്ന തുറന്ന പാത്രങ്ങങ്ങളില് ശേഖരിക്കുന്ന കള്ള് കുടിക്കാതിരിക്കുക\n• വവ്വാലുകള് ഭക്ഷിച്ച മാങ്ങ, പേരക്ക, അമ്പഴങ്ങ, ചാമ്പക്ക തുടങ്ങിയിവ ഭക്ഷിക്കാതിരിക്കുക.\n• ഇവയുടെ കാഷ്ടം പുരളാന് സാധ്യതയുള്ള കാടുകളിലോ, വൃക്ഷങ്ങളുടെ കീഴിലോ പോകാതിരിക്കുകയും മരത്തില് കയറാതിരിക്കുകയും ചെയ്യുക


nipah virus | Emerging Kerala\nHome nipah virus\nനിപ സ്ഥിരീകരിച്ചു; ആശങ്കയല്ല മുന്‍കരുതലാണ് വേണ്ടതെന്ന് ആരോഗ്യമന്ത്രി\nകൊച്ചി: എറണാകുളത്ത് ചികില്‍സയിലായിരിക്കുന്ന യുവാവിന് നിപ വൈറസ് ബാധ സ്ഥിരീകരിച്ചു. ആരോഗ്യമന്ത്രി കെകെ ഷൈലജ ടീച്ചറാണ് മാധ്യമപ്രവര്‍ത്തകരോട് സംസ്ഥാനത്ത് വീണ്ടും നിപ സാന്നിധ്യം സ്ഥിരീകരിച്ചതായി...\tRead more\nമൃഗങ്ങളില്‍നിന്ന് പകരുന്ന ഒരു വൈറസാണ് നിപ്പ. ഈ രോഗത്തിന്റെ സ്വാഭാവികമായ ആതിഥേയര് വവ്വാലുകളാണ്. 1998ല് മലേഷ്യയിലെ കാംപങ് സുംഗായ് നിപ്പാ എന്ന സ്ഥലത്താണ് ഈ വൈറസ് ബാധയാലുള്ള രോഗങ്ങള് ആദ്യമായി...\tRead more


Trisha, Marriage, Rana Daggubati, Actress, തൃഷ, വിവാഹം, റാണ ദഗ്ഗുപതി, നടി - Malayalam Filmibeat\nവിവാഹനിശ്ചയം കഴിഞ്ഞില്ലെന്ന് തൃഷ\n| Updated: Thursday, August 30, 2012, 12:15 [IST]\nഗോസിപ്പുകളെക്കൊണ്ട് വലയുകയാണ് തെന്നിന്ത്യന് ഗ്ലാമര് താരം തൃഷ കൃഷ്ണന്. തൃഷയും തെലുങ്ക് സൂപ്പര്‍താരമായ റാണ ദഗ്ഗുപതിയുമായുള്ള വിവാഹനിശ്ചയം കഴിഞ്ഞുവെന്ന ഗോസിപ്പാണ് ഇതില് ഏറ്റവും പുതിയത്. വിവാഹനിശ്ചയ വാര്‍ത്ത കേട്ട് ആദ്യം ഞെട്ടിയത് തൃഷ തന്നെയാണെന്നാണ് മറ്റൊരു തമാശ.\nഒരു സ്വകാര്യ ചടങ്ങില് വച്ച് തൃഷയും റാണയും വിവാഹനിശ്ചയം നടത്തിയെന്ന അഭ്യൂഹങ്ങള് ഈയിടെയാണ് പ്രചരിച്ചത്. ഒരു കുടുംബ ചടങ്ങില് ഇവരൊന്നിച്ച് പങ്കെടുത്തതിന്റെ ചിത്രങ്ങള് എങ്ങനെയോ പുറത്തുപോയിരുന്നു ഇതാണ് അഭ്യൂങ്ങള്‍ക്ക് വഴിതെളിച്ചതെന്ന് കരുതപ്പെടുന്നു. ചടങ്ങില് വച്ച് റാണ ഒരു പഌറ്റിനം മോതിരം തൃഷയ്ക്ക് സമ്മാനിച്ചുവെന്ന് വരെ പരദൂഷണക്കാര് കണ്ടുപിടിച്ചിരുന്നു.\nഎന്നാലിതെല്ലാം അടിസ്ഥാനരഹിതമാണെന്ന് നടി പറയുന്നു. ഞാനും റാണയും സുഹൃത്തുക്കള് മാത്രമാണ്. ഗോസിപ്പുകാര് പറയുന്നതു പോലെ ഞങ്ങളുടെ വിവാഹനിശ്ചയമൊന്നും നടന്നിട്ടില്ല. മൂന്ന് തമിഴ് സിനിമകളില് അഭിനയിച്ചു കൊണ്ടിരിയ്ക്കുന്ന താന് വിവാഹത്തെക്കുറിച്ച് ചിന്തിച്ചിട്ട് പോലുമില്ലെന്നും തൃഷ ആണയിടുന്നു.\nഎന്നാലിതൊന്നും മുഖവിലയ്‌ക്കെടുക്കാന് കോളിവുഡിലെ പരദൂഷണക്കാര് തയാറായിട്ടില്ല. ഇതിനായി ഇവര് ഒട്ടേറെ ന്യായങ്ങളും നിരത്തുന്നുണ്ട്. തന്റെ ജീവിതത്തില് ഒരു 'പ്രത്യേക വ്യക്തി' ഉണ്ടെന്ന് തൃഷ അടുത്തിടെ ഒരു മാഗസിന് നല്‍കിയ അഭിമുഖത്തില് വെളിപ്പെടുത്തിയിരുന്നു. എന്നാല് അത് റാണയാണോയെന്ന ചോദ്യത്തിന് തൃഷയുടെ മറുപടി ഇങ്ങനെയായിരുന്നു. ഞങ്ങള് സുഹൃത്തുക്കളാണ്. 10 വര്‍ഷമായി റാണ എന്റെ കുടുംബ സുഹൃത്താണ്. ഞങ്ങള്‍ക്കിടയില് അത്തരമൊരു ബന്ധമില്ല.. ഈ മറുപടിയില് തന്നെ തങ്ങളുടെ ചോദ്യത്തിനുത്തരമുണ്ടെന്നാണ് പാപ്പരാസികള് പറയുന്നത്. പത്തു വര്‍ഷമായി കുടുംബ സുഹൃത്താണെങ്കില് റാണയ്ക്ക് തൃഷയുടെ മനസ്സിലിടം കണ്ടെത്താന് ഈ സമയം തന്നെ ധാരാളമാണെന്ന് അവര് വിശദീകരിയ്ക്കുന്നു.\nRead more about: trisha marriage rana daggubati actress തൃഷ വിവാഹം നടി\nRumour mills had it that Trisha and Rana had got engaged inaprivate ceremony and some pictures of their family get together had also got leaked.


കൊച്ചിയിലെ ഡിഎല്‍എഫ് ഫ്‌ളാറ്റ് പൊളിക്കേണ്ടതില്ലെന്ന് സുപ്രീംകോടതി\n07 May, 2018 at 01:05 PM\nഫ്‌ളാറ്റ് പൊളിക്കണമെന്ന സംസ്ഥാന സര്‍ക്കാറിന്റേയും തീരദേശപരിപാലന അതോറിറ്റിയുടേയും ആവശ്യം തള്ളി.\nകൊച്ചി ചെലവന്നൂരിലെ ഡി.എല്.എഫ് ഫ്‌ലാറ്റ് സമുച്ചയം പൊളിച്ച് നീക്കേണ്ടതില്ലെന്ന് സുപ്രീംകോടതി. പകരം ഒരു കോടി രൂപ പിഴ ഇടാക്കിയാല് മതിയെന്ന ഹൈക്കോടതി ഉത്തരവ് സുപ്രീംകോടതി ശരിവച്ചു. ഫ്‌ളാറ്റ് പൊളിക്കണമെന്ന സംസ്ഥാന സര്‍ക്കാരിന്റേയും തീരദേശ പരിപാലന അതോറിറ്റിയുടെയും ആവശ്യം കോടതി തള്ളി.\n2016 ഡിസംബര് 21 നാണ് ഡിഎല്‍എഫ് ഫ്‌ളാറ്റ് പൊളിച്ച് നീക്കുന്നത് തടഞ്ഞ് ഹൈക്കോടതി ഉത്തരവിട്ടത്. ജനങ്ങളുടെ ബുദ്ധിമുട്ടും കോടികളുടെ നിക്ഷേപവും കണക്കിലെടുത്തായിരുന്നു ഉത്തരവ്, എന്നാല് ഒരു കോടി രൂപ പരിസ്ഥിതി വകുപ്പിന് ഡിഎല്‍എഫ് പിഴയായി നല്‍കണം എന്ന് നിര്‍ദ്ദേശിച്ചിരുന്നു. ഈ ഉത്തരവ് സുപ്രീം കോടതിയും ശരി വെക്കുകയായിരുന്നു. ഹൈക്കോടതി ഡിവിഷന് ബെഞ്ചിന്റെ ഉത്തരവ് തെറ്റായ കീഴ്‌വഴക്കമുണ്ടാക്കുമെന്ന സംസ്ഥാന സര്‍ക്കാരിന്റെയും തീരദേശ പരിപാല അതോറിറ്റിയുടെയും വാദം സുപ്രീംകോടതി അംഗീകരിച്ചില്ല.\nജനങ്ങള്‍ക്കുണ്ടാകുന്ന ബുദ്ധിമുട്ട് ഒഴിവാക്കാന് പരിസ്ഥിതി സൗഹാര്‍ദ സാങ്കേതികവിദ്യ ഉപയോഗിച്ച് സ്‌ഫോടനം നടത്തി പൊളിക്കണമെന്നും സര്‍ക്കാരും തീരദേശ പരിപാലന അതോറിറ്റിയും വാദിച്ചിരുന്നു. കാറ്റഗറി ബിയില്‍പെട്ട പദ്ധതി ആയതിനാല് അനുമതി നല്‍കേണ്ടത് സംസ്ഥാന പരിസ്ഥിതി അവലോകന സമിതിയാണ് എന്നായിരുന്നു കേന്ദ്ര നിലപാട്. അനുമതി നല്‍കുമ്പോള് സര്‍ക്കാര് അതോറിറ്റികള്‍ക്ക് വീഴ്ച പറ്റിയിട്ടുണ്ടെങ്കില് കമ്പനിക്ക് ഉത്തരവാദിത്വമില്ലന്നുമായിരുന്നു ഡിഎല്‍എഫിന്റെ വാദം. ഇവ കേട്ട ശേഷം സുപ്രീം കോടതി ഡി.എല്.ഫ് വാദം മുഖവിലക്കെടുത്ത സുപ്രീംകോടതി ഹൈക്കോടതി വിധിച്ച ഒരു കോടി രൂപ പിഴ അതേ പടി നിലനിര്‍ത്തുകയും ചെയ്തു. കായല് കൈയേറി നിര്‍മിച്ച മറ്റ് കെട്ടിടങ്ങള്‍ക്കും നിര്‍ണായകമാകുന്നതാണ് സുപ്രിംകോടതിയുടെ ഇന്നത്തെ വിധി.


തെന്നിന്ത്യൻ ലേഡി സൂപ്പർ സ്റ്റാർ Nayanthara ബോളിവുഡിൽ\nതെന്നിന്ത്യൻ ലേഡി സൂപ്പർ സ്റ്റാർ ബോളിവുഡിൽ\nതെന്നിന്ത്യൻ താര സുന്ദരി നയൻതാര ബോളിവുഡിലേയ്ക്ക് അരങ്ങേറ്റം കുറിക്കുന്നു. ഷാരുഖ്ഖാന്റെ നായികയാണ് ബോളിവുഡിൽ നയൻസിന്റെ ആദ്യ ചുവടുവയ്പ്പ് . അറ്റ്ലിയാണ് ചിത്രം സംവിധാനം ചെയ്യുന്നത്. അറ്റ്ലി ആദ്യമായിട്ട് സ്വതന്ത്ര സംവിധാനം നിർവഹിച്ച രാജാറാണിയിലും നായിക നയൻ‌താര തന്നെയായിരുന്നു.\nബോക്സ് ഓഫീസിൽ വൻ വിജയം കൈവരിച്ച ബിഗിലിലും നയൻസ് തന്നെയായിരുന്നു നായിക. പുതിയ ചിത്രത്തിന്റെ ചിത്രീകരണം ഡിസംബറിൽ ആരംഭിക്കാനാണ് ഉദ്ദേശിക്കുന്നത്.\nചിത്രത്തിൽ ഷാരുഖ്ഖാൻ ഇരട്ട വേഷങ്ങളാണ് കൈകാര്യം ചെയ്യുന്നതെന്നാണ് സൂചന. ചിത്രത്തിന്റെ കൂടുതൽ വിവരങ്ങൾ അണിയറ പ്രവർത്തകർ പുറത്തു വിട്ടില്ല.\nഇതിന് മുൻപ് ബോളിവുഡിൽ നിരവധി അവസരങ്ങൾ നയൻസിനെ തേടി എത്തിയെങ്കിലും മറ്റു ചിത്രങ്ങളുടെ തിരക്കുകൾ കാരണം എല്ലാം ഒഴിവാക്കുകയായിരുന്നു. ഒരു പിടി ചിത്രങ്ങളാണ് തമിഴിൽ നയൻതാരയുടേതായി ഒരുങ്ങി കൊണ്ടിരിക്കുന്നത്. മിക്കതും വൻ നിർമ്മാണ കമ്പനികളുടേതാണ്.\nഒരു ഇടവേളയ്ക്ക് ശേഷമാണ് ഷാരുഖ്ഖാൻ വീണ്ടും ചിത്രങ്ങളിൽ സജീവമായി തുടങ്ങുന്നത്. അവസാനമായി ഷാരുഖിന്റേതായി പുറത്തിറങ്ങിയ ചിത്രങ്ങൾ ഒന്നും തന്നെ വേണ്ടത്ര ജനശ്രദ്ധ നേടിയിരുന്നില്ല. അതുകൊണ്ട് തന്നെ താരം ഒരു ഇടവേള എടുത്ത് മികച്ച തിരക്കഥയ്ക്കായിയുള്ള കാത്തിരിപ്പിലായിരുന്നു. നിലവിൽ പത്താൻ എന്ന ചിത്രത്തിന്റെ ചിത്രീകരണത്തിലാണ് ഷാരുഖ്ഖാൻ ഉള്ളത്.


WhatsApp Rolls Out “Group Audio, Video Call” Feature: Here is How to Use; വാട്സ്ആപ്പ് ഗ്രൂപ്പ് വീഡിയോ- ഓഡിയോ കോളുകള് അവതരിപ്പിച്ചു: എങ്ങനെ ഉപയോഗിക്കാം\nWhatsapp Rolls Out Group Audio Video Call Feature Here Is How To Use\nആദ്യം കോള് ചെയ്യുന്ന ആളടക്കം നാല് പേര്‍ക്കാണ് ഗ്രൂപ്പ് ഓഡിയോ-വീഡിയോ കോളില് ഒരേസമയം പങ്കെടുക്കാനാവുക\nJune 22, 2018 01:47:45 pm\nകാലിഫോര്‍ണിയ: വാട്‌സ്ആപ്പില് പരീക്ഷണങ്ങള് ഏറെ വരുന്ന കാലഘമാണിത്. വാട്‌സ്ആപ്പിലെ ബീറ്റാപതിപ്പില് കൂടുതല് ഫീച്ചറുകള് ഉള്‍പ്പെടുത്തുന്ന തിരക്കിലാണ് വാട്‌സ്ആപ്പ്. ഗ്രൂപ്പ് വീഡിയോ-ഓഡിയോ കോള് ഫീച്ചറുകള് ഉള്‍പ്പെടുത്തുമെന്ന് മെയ് മാസം നടന്ന കോണ്‍ഫറന്‍സിലാണ് ഫെയ്‌സ്ബുക്ക് ഉടമസ്ഥതയിലുളള വാട്സ്ആപ്പ് പ്രഖ്യാപിച്ചത്. ഈ ഫീച്ചറുകളാണ് ഇപ്പോള് നിലവില് വന്നിരിക്കുന്നത്.\nഗ്രൂപ്പ് വീഡിയോ കോള് സേവനം ലഭ്യമാകാന് ബീറ്റ ടെസ്റ്റേഴ്സ് 2.18.189 പതിപ്പിലേക്ക് അപ്ഗ്രേഡ് ചെയ്യണം. ഗ്രൂപ്പ് ഓഡിയോ കോള് 2.18.192 പതിപ്പിലാണ് ലഭ്യമാവുന്നത്. ബീറ്റ പതിപ്പില് മാത്രമാണ് ഇപ്പോള് ഈ ഫീച്ചറുകള് ലഭ്യമാവുക. മറ്റുളളവര്‍ക്കും വിന്‍ഡോസ് ഫോണ് ഉപയോക്താക്കള്‍ക്കും ഈ ഫീച്ചറുകള് താമസിയാതെ ലഭ്യമാകും. ആദ്യം കോള് ചെയ്യുന്ന ആളടക്കം നാല് പേര്‍ക്കാണ് ഗ്രൂപ്പ് ഓഡിയോ-വീഡിയോ കോളില് ഒരേസമയം പങ്കെടുക്കാനാവുക. ഗൂഗിള് ഡ്യുവോയിലും സ്കൈപ്പിലും നേരത്തേ ഈ ഫീച്ചറുകള് ഉണ്ട്.\nകോന്‍ടാക്‌ട് എടുത്ത് വീഡിയോ കോള് ചെയ്‌തതിന് ശേഷം ‘Add Participants’ എന്ന ഓപ്ഷനിലാണ് മറ്റുളളവരെ ഗ്രൂപ്പ് കോളിനായി ചേര്‍ക്കേണ്ടത്. ആദ്യം കോള് തുടങ്ങുന്ന ആള്‍ക്ക് മാത്രമായിരിക്കും മറ്റുളളവരെ ചേര്‍ക്കാന് കഴിയുക. ഒരു ഗ്രൂപ്പ് കോളില് നാല് പേര്‍ക്ക് മാത്രമാണ് ഒരേസമയം സംസാരിക്കാന് കഴിയുക. വീഡിയോ കോളില് നിന്നും വോയ്‌സ്‌കോളിലേക്ക് മാറാനും വോയ്‌സ്‌കോളില് നിന്ന് വീഡിയോകോളിലേക്ക് മാറാനും ഗ്രൂപ്പ് കോളിനിടയിലും സാധിക്കും.\nഅതേസമയം വാട്‌സ്ആപ്പ് ആന്‍ഡ്രോയിഡ് ആപ്പില് ഗ്രൂപ്പ് ഓഡിയോ കോളിങ് ഫീച്ചറിനൊപ്പം ഏറെ ഉപകാരപ്രദമായ സെലക്റ്റ് ഓള് ഫീച്ചറും അവതരിപ്പിച്ചിട്ടുണ്ട്. ഇത് വഴി സന്ദേശങ്ങളും ചാറ്റുകളും ഒന്നിച്ച് സെലക്റ്റ് ചെയ്യാനും അവ ഒന്നിച്ച് റീഡ്/ അണ്‍റീഡ് ആക്കാനും ആര്‍ക്കൈവ് ചെയ്യാനും ഡിലീറ്റ് ചെയ്യാനും എല്ലാം സാധിക്കും. ആന്‍ഡ്രോയിഡിന്റെ 2.18.160 അപ്‌ഡേറ്റിലാണ് പുതിയ ഫീച്ചറുകളുള്ളത്.


പ്രതികളെ വെടിവച്ചു കൊന്ന പൊലീസിന് അഭിനന്ദന പ്രവാഹം; വാട്‌സ് ആപ്പ് പൂട്ടി - Express Kerala\nഹൈദരാബാദ്: തെലങ്കാനയില് യുവ ഡോക്ടറെ കത്തിച്ച് കൊന്ന കേസിലെ പ്രതികളെ വെടിവച്ചു കൊന്ന തെലങ്കാന പൊലീസിന് സോഷ്യല് മീഡിയയില് അഭിനന്ദന പ്രവാഹമായിരുന്നു. ഇദ്ദേഹത്തിന്റെ വാട്‌സ് ആപ്പ് അക്കൗണ്ടില് നിരവധി അഭിനന്ദന സന്ദേശങ്ങള് വന്നതിനെ തുടര്‍ന്ന് അക്കൗണ്ട് തന്നെ താല്‍ക്കാലികമായി നിര്‍ത്തിവെക്കുകയായിരുന്നു.\nഒരു മാസത്തില് 150 സന്ദേശങ്ങള് മാത്രം വന്നുകൊണ്ടിരുന്ന വാട്‌സ് ആപ്പ് അക്കൗണ്ടില് ഈ സംഭവത്തിന് ശേഷം വെറും മൂന്ന് ദിവസത്തിന് ഇദേഹത്തിന് 1900 സന്ദേശങ്ങളാണ് ലഭിച്ചത്. തുടർന്നാണ് അക്കൗണ്ട് തന്നെ താല്‍ക്കാലികമായി നിര്‍ത്തിവച്ചത്. അത്യാവശ്യങ്ങള്‍ക്ക് ബന്ധപ്പെടാനായി മറ്റൊരു നമ്പര് എടുക്കുകയും ചെയ്തു.\nപിന്നീട് പൊലീസ് വാട്‌സ് ആപ്പ് അധികൃതരുമായി നേരിട്ട് ബന്ധപ്പെട്ട് നമ്പര് പുനഃസ്ഥാപിക്കുകയും ചെയ്തു.


അഞ്ചാം വയസിൽ വീട്ടുകാർ തെരുവിലിറക്കിവിട്ടു, ഇന്ന് അനാഥരായ കു‍ഞ്ഞുങ്ങൾക്ക് അഭയമായി മനീഷ | inspiring story of manishaatransgender women\nഅഞ്ചാം വയസിൽ വീട്ടുകാർ തെരുവിലിറക്കിവിട്ടു, ഇന്ന് അനാഥരായ കു‍ഞ്ഞുങ്ങൾക്ക് അഭയമായി മനീഷ\nഏത് അനാഥക്കുഞ്ഞിനെ കണ്ടാലും അവര്‍ക്ക് ആഹാരവും നല്ല ആരോഗ്യപരിരക്ഷയും കിട്ടുന്നുണ്ടോ എന്ന് മനീഷ ഉറപ്പ് വരുത്തും. അവര്‍ക്ക് നല്ല വിദ്യാഭ്യാസം നല്‍കാന് ശ്രമിക്കും. പക്ഷേ, ഇതൊന്നും അത്ര എളുപ്പമല്ല.\nChhattisgarh, First Published Jul 2, 2021, 12:42 PM IST\nസമാനവേദനയനുഭവിക്കുന്ന മറ്റുള്ളവരെ മനുഷ്യർക്ക് എളുപ്പത്തിൽ മനസിലാക്കാനാവും എന്ന് പറയാറുണ്ട്. കുട്ടിക്കാലത്ത് ഒരുപാട് വേദനയും അവഗണനയും വാങ്ങി ജീവിക്കേണ്ടി വന്നവരിൽ ചിലരെങ്കിലും മറ്റ് കുട്ടികൾക്ക് തന്റെ അവസ്ഥ വരരുതേ എന്ന് ആഗ്രഹിക്കാറുണ്ട്. അതിലൊരാളാണ് മനീഷ. ഇത് മനീഷയെ കുറിച്ചാണ്.\nഛത്തീസ്‌ഗഢില് നിന്നുള്ള ട്രാന്‍സ്ജെന്‍ഡര് സ്ത്രീയാണ് മനീഷ. വളരെ കഷ്ടപ്പാടും ബുദ്ധിമുട്ടും നിറഞ്ഞതായിരുന്നു അവരുടെ കുട്ടിക്കാലം. അതേക്കുറിച്ച് അവര് തന്നെ പറയുന്നത് ഇങ്ങനെയാണ്, 'എന്‍റെ അച്ഛന് എന്നെ ഉപേക്ഷിച്ചു. അമ്മയും വീട്ടുകാരും എന്നെ ഉപേക്ഷിച്ചു. ദിവസങ്ങളോളം എനിക്ക് പാലോ, ഭക്ഷണമോ ഒന്നും കിട്ടിയില്ല. അന്ന് ഞാന് പ്രതിജ്ഞ എടുത്തതാണ് എന്നെങ്കിലും ഞാനൊരു അമ്മയാകും. അന്ന് അച്ഛനോ അമ്മയോ ഇല്ലാത്ത ആ കുഞ്ഞുങ്ങളെ സ്വന്തം മക്കളെ പോലെ സ്നേഹിക്കും. അവരുടെ അമ്മയും അച്ഛനും എല്ലാം ഞാനാകും.'\nവളരെ ചെറുപ്പത്തില് തന്നെ മനീഷ മാതാപിതാക്കളാല് ഉപേക്ഷിക്കപ്പെട്ടു. അവൾ മറ്റ് കുട്ടികളെ പോലെ അല്ലെന്നും വീട്ടുകാർക്ക് അപമാനമാവുമോ എന്നും ഭയന്ന് അവരവളെ ആദ്യമെല്ലാം പൂട്ടിയിട്ടു. പുറത്തിറങ്ങിയാലും ആൺകുട്ടികളോ പെൺകുട്ടികളോ അവളെ കൂടെക്കളിക്കാൻ പോലും കൂട്ടില്ല. ഒടുവിൽ, അഞ്ചാമത്തെ വയസിൽ വീട്ടുകാരവളെ ഒരു തെരുവിലുപേക്ഷിച്ചു. ജീവിക്കാന് വഴി കാണാതെ അവള്‍ക്ക് അലയേണ്ടി വന്നു. ആ കുട്ടിക്കാലമാണ് അനാഥരായ കുഞ്ഞുങ്ങള്‍ക്ക് വേണ്ടി പ്രവര്‍ത്തിക്കാന് അവളെ പ്രാപ്തയാക്കിയത്. പത്തോളം കുഞ്ഞുങ്ങളെ മനീഷ ദത്തെടുത്തിട്ടുണ്ട്. അതില് ഏറ്റവും ചെറിയ കുഞ്ഞിന് ഏഴ് മാസമാണ് പ്രായം.\nഅക്കൂട്ടത്തിലൊരു കുഞ്ഞിന്‍റെ അച്ഛനും അമ്മയും മരിച്ചതാണ്. താക്കൂര് ദാദമാര് ആ കുട്ടിക്ക് മദ്യം നല്‍കുകയും ഉപദ്രവിക്കുകയും ഒടുവില് വലിച്ചെറിയുകയും ചെയ്തു. അവിടെക്കിടന്ന് കുട്ടിയെ ഉറുമ്പുകള് കടിച്ചു. ആ കുഞ്ഞിനെ മനീഷ ആശുപത്രിയിലെത്തിച്ചു. അവരുടെ കയ്യിൽ ചികിത്സയ്ക്ക് നൽകാൻ പണമില്ലായിരുന്നു. പക്ഷേ, ഫീസിലധികവും ഡോക്ടര് തന്നെ നല്‍കി. ആ കുഞ്ഞിനെ നോക്കാമോ എന്ന് അവളോട് ചോദിച്ചു. അങ്ങനെ ആ കുഞ്ഞിനെയും മനീഷ കൂടെക്കൂട്ടി.\nഏത് അനാഥക്കുഞ്ഞിനെ കണ്ടാലും അവര്‍ക്ക് ആഹാരവും നല്ല ആരോഗ്യപരിരക്ഷയും കിട്ടുന്നുണ്ടോ എന്ന് മനീഷ ഉറപ്പ് വരുത്തും. അവര്‍ക്ക് നല്ല വിദ്യാഭ്യാസം നല്‍കാന് ശ്രമിക്കും. പക്ഷേ, ഇതൊന്നും അത്ര എളുപ്പമല്ല. പറ്റാവുന്ന എല്ലാ ജോലിയും ചെയ്താണ് അവള് ഇതിനൊക്കെയുള്ള പണം കണ്ടെത്തുന്നത്. ഒരു ട്രാന്‍സ്ജെന്‍ഡര് ആണെന്നത് കൊണ്ട് തന്നെ പലപ്പോഴും സമൂഹവും അവര്‍ക്ക് പരിഗണന നല്‍കാറില്ല. എങ്കിലും നല്ലവരായ ആളുകളുടെ സഹായം ആ കുഞ്ഞുങ്ങളെ വളര്‍ത്താന് മനീഷ പ്രതീക്ഷിക്കുന്നുണ്ട്. പറ്റാവുന്നിടത്തോളം കുഞ്ഞുങ്ങൾക്ക് താങ്ങാവുക എന്നതാണ് അവളുടെ സ്വപ്നവും ലക്ഷ്യവുമെല്ലാം.\nLast Updated Jul 2, 2021, 12:51 PM IST\nഫോട്ടോഷൂട്ട് വീഡിയോ പങ്കുവച്ച് മനീഷ; കിടിലൻ ലുക്കെന്ന് ആരാധകർ\nവിഷു ഫോട്ടോഷൂട്ടുമായി 'പാടാത്ത പൈങ്കിളി'യിലെ കണ്‍മണി\n'എൻജോയ് എൻചാമി'ക്കൊപ്പം ജീവയും കൺമണിയും; താൻ വിളിച്ചിട്ട് വന്നില്ലെന്ന പരാതിയുമായി കാവ്യ\n'സ്വന്തം ആത്മാവിനെ തിരയുന്നു', 'നാടോടി ജീവിതം' ജീവിച്ച് മനീഷ കൊയ്‍രാള!\nപുത്തൻ ലുക്കിൽ 'കൺമണി'; ഫോട്ടോഷൂട്ട് പങ്കുവച്ച് മനീഷ മഹേഷ്


മുഖ്യമന്ത്രിയുടെ ഔദ്യോഗിക വാഹനത്തിനു നിയമ വിരുദ്ധമായ ക്രാഷ് ഗാര്‍ഡ്\nമോട്ടോര് വാഹന നിയമം പാലിക്കുന്നതില് പൊതുവേ വിമുഖരാണ് മലയാളികള് കൂടുതലും. എന്നാല് മാതൃകയായി മാറേണ്ടവര് നിയമം ലംഘിച്ചാല് എന്ത് ചെയ്യാന് കഴിയും?.\nമുഖ്യമന്ത്രി പിണറായി വിജയന്‍റെ ഔദ്യോഗിക വാഹനമാണ് നിയമം ലംഘിച് ഓടുന്നത്. ക്രാഷ് ഗാര്‍ഡ് വാഹനത്തില് പിടിപ്പിക്കുന്നത് കേന്ദ്ര സര്‍ക്കാര് കര്‍ശനമായി നിരോധിച്ചിട്ടും മുഖ്യമന്ത്രിയുടെ ഔദ്യോഗിക വാഹനമായ ഇന്നോവ ക്രിസ്ടയുടെ മുന് ഭാഗത്താണ് നിയമ വിരുദ്ധമായി ക്രാഷ് ഗാര്‍ഡ് പിടിപ്പിച്ചിരിക്കുന്നത്. മുഖ്യമന്ത്രി അറിഞ്ഞു കൊണ്ടല്ലെങ്കിലും ഉദ്യോഗസ്ഥന്‍മാരുടെ അറിവോട് കൂടിയാണ് ഇത്തരത്തില് ഗുരുതരമായ നിയമ ലംഘനം നടന്നിട്ടുള്ളത്. മുഖ്യമന്ത്രിയുടെ സുരക്ഷയെ തന്നെ ബാധിക്കുന്ന കാര്യമായിട്ടും ക്രാഷ് ഗാര്‍ഡ് അഴിച്ചു മാറ്റാന് ബന്ധപ്പെട്ടവര് തയ്യാറായിട്ടില്ല. കഴിഞ്ഞ ഡിസംബറില് കേന്ദ്രം പുറത്തിറക്കിയ വിജ്ഞാപനത്തില് മോട്ടോര് വാഹന നിയമം സെക്ഷന് 52 പ്രകാരം വാഹനങ്ങളില് ക്രാഷ് ഗാര്‍ഡ് ഘടിപ്പിക്കുന്നത് നിയമവിരുദ്ധമാണ്. നിയമലംഘിക്കുന്നവരില് നിന്നും സെക്ഷന് 190, 191 പ്രകാരം പിഴ ഈടാക്കും.\nനിയമംലംഘനം പിടിക്കപ്പെട്ടാല് 1,000 രൂപയാണ് ഡ്രൈവറില് നിന്നും പിഴ ഈടാക്കുക. നിയമലംഘനും വീണ്ടും ആവര്‍ത്തിച്ചാല് രണ്ടായിരം രൂപ വരെ ഡ്രൈവര്‍ക്ക് മേൽ പിഴ ചുമത്തും.\nഅതേസമയം അനധികൃത ക്രാഷ് ഗാര്‍ഡുകളും ബുള് ബാറുകളും വില്‍ക്കുന്നത് പിടിക്കപ്പെട്ടാല് 5,000 രൂപ വരെയാണ് വില്‍പനക്കാരനില് നിന്നും പിഴ ഈടാക്കുക.\nകാറുകളിൽ തന്നെ സാധാരണ എസ്.യു. വി കളിലാണ് ക്രാഷ് ഗാർഡ് മിക്കവരും പിടിപ്പിക്കുന്നത്. സ്റ്റീലിലും പ്ലാസ്റ്റിക്കിലും ലഭ്യമാകുന്ന ഇവയ്ക്ക് മിക്കപ്പോഴും 4000 മുതൽ 10,000 വരെയാണ് വില വരിക. വാഹനങ്ങൾക്ക് അധിക സുരക്ഷ ലഭിക്കുമെന്ന് കരുതിയാണ് പലരും ഇത് വാഹനങ്ങളിൽ സ്ഥാപിക്കാറുള്ളത്.സുരക്ഷ ഉറപ്പുവരുത്തുന്ന നിരവധി പരിശോധനകൾ കഴിഞ്ഞിട്ടാണ് ഓരോ കാറും വിപണിയിലെത്തുന്നത്. എന്നാൽ മോഡിഫൈ ചെയ്യുന്നു എന്ന പേരിൽ വാഹനങ്ങളുടെ ബമ്പറിലടക്കം സ്ഥാപിക്കുന്ന ക്രാഷ് ഗാർഡ് ഉൾപ്പെടെയുള്ളവ ചെറിയ അപകടങ്ങളിൽ നിന്ന് വാഹനങ്ങളെ സുരക്ഷിതമാക്കിയേക്കും, എന്നാൽ വലിയ അപകടങ്ങൾ ഉണ്ടാകുമ്പോൾ ഇവ ഇരട്ടി ആഘാതമാണ് വരുത്തി വയ്ക്കുന്നതെന്ന് വിദഗ്ദ്ധർ പറയുന്നു.\nഎയര് ബാഗുകളുടെ പ്രവര്‍ത്തനത്തെ തടസ്സപ്പെടുത്തും\nഅപകടത്തില് ഇടിയുടെ ആഘാതം ക്രാഷ് ബാറുകള് ആദ്യം ഏറ്റുവാങ്ങുന്നതിനാല് അടിയന്തര സാഹചര്യങ്ങളില് എയര് ബാഗുകള് ഒരല്‍പം വൈകിയാകും പുറത്തേക്ക് വരിക. ഇടിയുടെ ആഘാതം ക്രമ്പിള് സോണിലേക്ക് എത്തുമ്പോഴാണ് സെന്‍സറുകള് മുഖേന എയര് ബാഗുകള് പുറത്തേക്ക് വരുന്നത്. ഇടിയുടെ ആഘാതത്തെ ക്രാഷ് ഗാര്‍ഡുകള് പ്രതിരോധിക്കുമെങ്കിലും യാത്രക്കാരുടെ സുരക്ഷയില് വലിയ വിട്ടുവീഴ്ചയാണ് സംഭവിക്കുന്നത്.\nക്രാഷ് ഗാര്‍ഡും റോഡ് യാത്രികരും\nവാഹനത്തില് നിന്നും പുറത്തേക്ക് നീണ്ടുനില്‍ക്കുന്നതായ ക്രാഷ് ഗാര്‍ഡുകള് മറ്റ് റോഡ് യാത്രികരുടെ ജീവന് പോലും ഭീഷണിയാണ്. റോഡ് യാത്രികരുടെ സുരക്ഷ കൂടി കണക്കിലെടുത്താണ് പുതിയ കാറുകളില് സുരക്ഷാ സജ്ജീകരണങ്ങള് ഒരുങ്ങുന്നത്. എന്നാല് ക്രാഷ് ഗാര്‍ഡുകളുടെ സാന്നിധ്യം റോഡ് യാത്രികര്‍ക്കും ഭീഷണി ഉയര്‍ത്തുന്നുണ്ട്.\nഇരുചക്ര വാഹനങ്ങളിലെ ക്രാഷ് ഗാര്‍ഡ്\nഇരുചക്രവാഹനങ്ങളിൽ ഈ നിയമം ബാധകമാണോ എന്നു നിർദ്ദേശത്തിൽ വ്യക്തതയില്ല. എ ആര് എ ഐ മാനദണ്ഡം പ്രകാരം പുതിയ ഇരുചക്ര വാഹനങ്ങളുടെ രജിസ്‌ട്രേഷന് ഹെൽമെറ്റ് റിയർവ്യൂ മിറർ, സാരി ഗാർഡ്, ക്രാഷ് ഗാര്‍ഡ്, ഹാൻഡ് ഗ്രിപ്പ് ഇവ മതിയാവുന്നതാണ്. ഇവ പൂർണമായും സൗജന്യമായി ലഭിക്കുന്നതുമാണ്. എന്നാല് നിയമത്തിലെ അവ്യക്തത ചില ആര് ടി ഓ ഉദ്യോഗസ്ഥര് മുതലെടുത്ത് കൊണ്ട് ഇരുചക്ര വാഹനങ്ങളില് നിന്ന് പിഴ ഈടാക്കുന്നതായി റിപ്പോര്‍ട്ട് ചെയ്യപെട്ടിട്ടുണ്ട്.


കെല്‍സ അധികൃതര് കിഴക്കന്‍മേഖലയിലെ ദുരന്തബാധിത പ്രദേശങ്ങള് സന്ദര്‍ശിച്ചു \nഹോം Punalur കെല്‍സ അധികൃതര് കിഴക്കന്‍മേഖലയിലെ ദുരന്തബാധിത പ്രദേശങ്ങള് സന്ദര്‍ശിച്ചു\nകെല്‍സ അധികൃതര് കിഴക്കന്‍മേഖലയിലെ ദുരന്തബാധിത പ്രദേശങ്ങള് സന്ദര്‍ശിച്ചു\nപുനലൂര്: ജില്ലയുടെ കിഴക്കന്‍മേഖലയിലെ ദുരന്തബാധിത പ്രദേശങ്ങള് കേരള സ്റ്റേറ്റ് ലീഗല് സര്‍വീസസ് അതോറിറ്റി (കെല്‍സ) അധികതര് സന്ദര്‍ശിച്ചു. ജില്ലാ സെക്രട്ടറി സുധാകാന്തിന്റെ നേതൃത്വത്തിലുള്ള സംഘമാണ് സന്ദര്‍ശനം നടത്തിയത്.\nആര്യങ്കാവ്, തെന്മല പഞ്ചായത്തുകളില് നാശനഷ്ടമുണ്ടായ മേഖലകളില് പരിശോധന നടത്തി. കുളത്തൂപ്പുഴയില് രണ്ടു ദിവസം മുന്‍പ് സന്ദര്‍ശനം നടത്തിയിരുന്നു. പഞ്ചായത്ത് അധികാരികള്, വകുപ്പുദ്യോഗസ്ഥര് തുടങ്ങിയവരുമായി സംഘം ആശയവിനിമയം നടത്തി. നാശനഷ്ടങ്ങളുടെ കണക്കെടുപ്പ് പലയിടത്തും പൂര്‍ത്തിയാകാത്ത സാഹചര്യത്തില് ഈമാസം പന്ത്രണ്ടിനുള്ളില് റിപ്പോര്‍ട്ട് നല്‍കാന് അധികൃതരോട് സംഘം ആവശ്യപ്പെട്ടു.\n14-ന് കൊല്ലത്ത് കളക്ടറുമായി നടത്തുന്ന കൂടിക്കാഴ്ചയില് റിപ്പോര്‍ട്ട് സമര്‍പ്പിക്കും. ദുരിതാശ്വാസപ്രവര്‍ത്തനങ്ങള് ത്വരിതപ്പെടുത്തുന്നതിന് ശുപാര്‍ശയും ചെയ്യും. കുളത്തൂപ്പുഴ മേഖലയില്‍നിന്ന് 67 പരാതികള് കെല്‍സ സ്വീകരിച്ചിരുന്നു. ആര്യങ്കാവ്, തെന്മല പഞ്ചായത്തുകളില് വിവിധ വകുപ്പുകളുടെ നേതൃത്വത്തില് പ്രവര്‍ത്തനങ്ങള് നടന്നുവരുന്നതിനാല് പരാതികള് നേരിട്ട് സ്വീകരിച്ചിട്ടില്ല.\nകുളത്തൂപ്പുഴയിലും ആര്യങ്കാവിലും വളരെയധികം നാശനഷ്ടമുണ്ടായതായി അധികൃതര്‍ക്ക് നേരിട്ട് ബോധ്യപ്പെട്ടു. വലിയ നാശനഷ്ടമുണ്ടായ കൃഷിയിടങ്ങളടക്കം സംഘം സന്ദര്‍ശിച്ചു. കഴുതുരുട്ടിയില് മരംവീണ് മരിച്ച നെഹ്രു കോളനിയില് പുതുവല് വീട്ടില് രാജീവിന്റെ വീട്ടിലും സംഘം സന്ദര്‍ശനം നടത്തി. ആറുമാസംമുന്‍പ് അമ്മയെയും പ്രകൃതിക്ഷോഭത്തിലൂടെ ഇപ്പോള് അച്ഛനെയും നഷ്ടപ്പെട്ട ഏഴുവയസ്സുള്ള ദേവദത്തനയും രാജീവിന്റെ മാതാപിതാക്കളായ രാജനെയും പ്രസന്നയെയും ബന്ധുക്കളെയും സംഘം ആശ്വസിപ്പിച്ചു.\nകുടുംബം ആവശ്യപ്പെട്ടാല് കുട്ടിയുടെ തുടര് ജീവിതത്തിന് ആവശ്യമായ സഹായങ്ങള് ചെയ്യുമെന്നും സംഘം അറിയിച്ചു. കെല്‍സയുടെ പുനലൂര് താലൂക്ക് സെക്രട്ടറി ഷിബു തോമസ്, പഞ്ചായത്ത് പ്രസിഡന്റുമാര്, വിവിധ വകുപ്പുദ്യോഗസ്ഥര് തുടങ്ങിയവരും സംഘത്തിലുണ്ടായിരുന്നു.


gang rape Archives | Rashtradeepam\nലോക്ക്ഡൗണില്‍പ്പെട്ട പതിനാറുകാരിയെ കൂട്ടബലാല്‍സംഗം ചെയ്തു\nറാഞ്ചി : ലോക്ക്ഡൗണില്‍പ്പെട്ട പതിനാറുകാരി ജാര്‍ഖണ്ഡില് കൂട്ടബലാല്‍സംഗത്തിനിരയായി. സുഹൃത്ത് ഉള്‍പ്പെടെ ഒന്‍പതു പേര് അറസ്റ്റിലായി. ജാര്‍ഖണ്ഡിലെ ധുംക ജില്ലയിലാണ് സംഭവം. ലോക്ക്ഡൗണിനെ തുടര്‍ന്ന് ഹോസ്റ്റല് പൂട്ടിയതോടെ സുഹൃത്തിനൊപ്പം വീട്ടിലേക്കു പോയ പെണ്‍കുട്ടിയാണ് ബലാല്‍സംഗത്തിന് ഇരയായത്. വഴിയില് വച്ച് സുഹൃത്ത് മറ്റുള്ളവരെ വിളിച്ചു വരുത്തുകയായിരുന്നുവെന്ന് പെണ്‍കുട്ടി പൊലീസിന് മൊഴി നല്‍കി.…\nഎടക്കരയില് വീട്ടുജോലിക്കാരിയെ പീഡിപ്പിച്ച സംഭവം; കൂടുതല് പേര്‍ക്കെതിരെ പരാതി\nമലപ്പുറം: എടക്കരയില് വീട്ടുജോലിക്കാരിയെ പീഡിപ്പിച്ച സംഭവത്തില് വീണ്ടും പരാതി. പീഡനത്തിനിരയായ യുവതിയാണ് തന്നെ കൂട്ടബലാത്സംഗത്തിനിരയാക്കിയ കൂടുതല്‍പേര്‍ക്കെതിരേ പുതിയ പരാതിയുമായി രംഗത്തെത്തിയത്. ഇതില് കേസെടുത്ത പൊലീസ് പ്രതികളിലൊരാളെ അറസ്റ്റ് ചെയ്തു. എടക്കര കാപ്പുണ്ട പുളിക്കല്‍വീട് സക്കീര്‍ബാബുവാണ് അറസ്റ്റിലായത്. തിങ്കളാഴ്ച കോടതിയില് ഹാജരാക്കിയ പ്രതിയെ റിമാന്‍ഡ് ചെയ്തു. പെണ്‍കുട്ടിയെ പീഡിപ്പിക്കാനായി മറ്റുള്ളവര്‍ക്ക്…\nഎച്ച്ഐവി ബാധിതയായ വിധവയെ ട്രെയിനിനുള്ളില് രണ്ട് പേര് ക്രൂരബലാത്സംഗത്തിനിരയായി\nപട്ന: എച്ച്ഐവി ബാധിതയായ വിധവയെ ട്രെയിനിനുള്ളില് രണ്ട് പേര് ക്രൂരബലാത്സംഗത്തിനിരയായി. തിങ്കളാഴ്ച രാത്രിയാണ് 22 കാരിയായ യുവതി ക്രൂരബലാത്സംഗത്തിനിരയായത്. ഗയയില് പട്ന-ഭാബുവ ഇന്‍റര്‍സിറ്റി എക്സ്പ്രസ് ട്രെയിനിനുള്ളിലാണ് സംഭവം. കൈമൂര് ജില്ലയിലെ യുവതിയാണ് ബലാത്സംഗത്തിനിരയായത്. ട്രെയിന് സര്‍വീസ് അവസാനിച്ചിട്ടും ഒരു വാതിലും ജനലും അടഞ്ഞുകിടക്കുന്നത് ശ്രദ്ധയില്‍പ്പെട്ടതോടെ റെയില്‍വേ പൊലീസ് നടത്തിയ…\nകൂട്ടമാനഭംഗത്തിനിരയായ പെണ്‍കുട്ടിയുടെ മാതാവ് പ്രതികളുടെ ആക്രമണത്തിനിരയായി മരിച്ചു\nകാണ്‍പുര്: കൂട്ടമാനഭംഗത്തിനിരയായ പെണ്‍കുട്ടിയുടെ മാതാവ് പ്രതികളുടെ ആക്രമണത്തിനിരയായി ആശുപത്രിയില് മരിച്ചു. ഉത്തര്‍പ്രദേശിലെ കാണ്‍പൂരിലാണു സംഭവം. നാല്‍പ്പതുകാരിയായ സ്ത്രീയാണു മരിച്ചത്. 2018-ലാണ് പതിമൂന്നുകാരിയായ പെണ്‍കുട്ടി മാനഭംഗത്തിനിരയായത്. ആബിദ്, മിന്‍റു, മെഹബൂബ്, ചന്ദ് ബാബു, ജമീല്, ഫിറോസ് എന്നീ പ്രതികളെ പോലീസ് അറസ്റ്റ് ചെയ്തിരുന്നു. ഇവര് അടുത്തിടെ ജാമ്യത്തിലിറങ്ങി. ഈ സംഘം…\nയുപിയില് 17 വയസുകാരിയെ രണ്ടംഗ സംഘം ബലാത്സംഗം ചെയ്തു\nമുസഫര്‍നഗര്: ഉത്തര്‍പ്രദേശില് 17 വയസുകാരിയെ രണ്ടു പേര് ബലാത്സംഗം ചെയ്തു. മുസഫര്‍നഗറിലെ കവാല് ഗ്രാമത്തിലാണ് സംഭവം. കേസില് ഒരാള് പിടിയിലായി. വീടിന് സമീപമുള്ള ആളൊഴിഞ്ഞ സ്ഥലത്ത് മാലിന്യം എറിയാന് പോയ പെണ്‍കുട്ടിയാണ് പീഡനത്തിന് ഇരയായത്. ബിജേന്ദര്, റബ്ബാല് എന്നിവര് ബലാത്സംഗം ചെയ്തത്. സംഭവം പുറത്തുപറഞ്ഞാല് കൊല്ലുമെന്നും രണ്ടംഗ സംഘം…\nത്രിപുരയിൽ 32 കാരിയെ തട്ടിക്കൊണ്ടുപോയി ഒൻപത് പേർ ചേർന്ന് ബലാത്സംഗം ചെയ്തു\nഅഗർത്തല: ത്രിപുരയുടെ തലസ്ഥാനത്ത് 32കാരിയെ തട്ടിക്കൊണ്ടുപോയി കൂട്ടബലാത്സംഗം ചെയ്തു. രണ്ട് മക്കളുടെ മാതാവായ യുവതിയാണ്, രണ്ടുമാസത്തിനിടെ സംസ്ഥാനത്ത് നടന്ന രണ്ടാമത്തെ സമാന സംഭവത്തിൽ ആക്രമിക്കപ്പെട്ടത്. ആശുപത്രിയിൽ നിന്ന് വീട്ടിലേക്ക് തിരികെ വരും വഴിയാണ് ഇവരെ തട്ടിക്കൊണ്ടുപോയത്. സംഭവത്തിൽ ആറ് പേരെ പൊലീസ് അറസ്റ്റ് ചെയ്തു. ബുധനാഴ്ച രാത്രിയാണ് സംഭവം…\nമാനസിക വൈകല്യമുള്ള 14കാരിയെ കൂട്ടബലാത്സംഗം ചെയ്ത് ഗര്‍ഭിണിയാക്കി, ഡിഎംകെ നേതാവ് ഉള്‍പ്പെടെ നാലുപേര് പിടിയില്\nമാനസിക വൈകല്യമുള്ള പതിനാലുകാരിയെ മൃഗീയമായി പീഡിപ്പിച്ചു. സംഘം ചേര്‍ന്ന് കൂട്ടബലാത്സംഗം ചെയ്ത് ഗര്‍ഭിണിയാക്കി. തമിഴ്‌നാട്ടിലെ തിരുച്ചിയിലാണ് സംഭവം. ഡിഎംകെയുടെ പ്രാദേശിക നേതാവടക്കമുള്ള നാലുപേരെ അറസ്റ്റ് ചെയ്തു. വീട്ടില് അമ്മയുടെയും മുത്തച്ഛന്റെയും കൂടെയാണ് പെണ്‍കുട്ടി താമസിക്കുന്നത്. അമ്മ പണിക്ക് പോകുന്ന സമയത്താണ് ഇവര് കുട്ടിയെ പീഡിപ്പിച്ചത്. സമീപ ദിവസം കുട്ടി…\nജയ്പുര്: രാജസ്ഥാനിലെ ബന്‍സ്വാര ജില്ലയില് നിര്‍ഭയ മോഡല് കൂട്ടബലാത്സംഗം. ഗര്‍ഭിണിയായ ദലിത് യുവതിയെ ആറംഗ സംഘം ക്രൂരമായി ബലാത്സംഗം ചെയ്ത് വഴിയില് തള്ളി. സംഭവത്തെ തുടര്‍ന്ന് മനോവിഷമത്തിലായ പെണ്‍കുട്ടിയുടെ കാമുകന് ആത്മഹത്യ ചെയ്തു. ജൂലായ് 13ന് രാത്രി 10 മണിയോടെ ബന്‍സ്വാര ടൗണില്‍നിന്ന് ഗ്രാമത്തിലേക്ക് കാമുകനോടൊപ്പം 19 കാരിയായ…


പ്രതിഷേധങ്ങൾക്കിടെ സ്വകാര്യ ട്രെയിൻ സർവീസുമായി കേന്ദ്രം മുന്നോട്ട്.\nHome/News/പ്രതിഷേധങ്ങൾക്കിടെ സ്വകാര്യ ട്രെയിൻ സർവീസുമായി കേന്ദ്രം മുന്നോട്ട്.\nNews DeskJul 2, 2020, 01:51 pm IST\nപ്രതിപക്ഷ പ്രതിഷേധങ്ങൾ തുടരുമ്പോഴും സ്വകാര്യ ട്രെയിൻ സർവീസിനുള്ള നടപടികളുമായി കേന്ദ്ര സർക്കാർ മുന്നോട്ട് തന്നെ. 2023 ഏപിലിൽ സ്വകാര്യ ട്രെയിൻ സർവീസ് ആരംഭിക്കുമെന്ന് റെയിൽവേ ബോർഡ് അറിയിച്ചിട്ടുള്ളത്.\nപ്രതിപക്ഷ പ്രതിഷേധം ഉണ്ടെങ്കിലും സ്വകാര്യ ട്രെയിൻ സർവീസ് സംബന്ധിച്ച നടപടികളിൽ നിന്ന് പിന്നോട്ട് പോകില്ല എന്നാണ് റെയിൽവേ ബോർഡ് ചെയർമാൻ വി.കെ യാദവ് അറിയിച്ചത്. 2023 ഏപ്രിലിൽ സർവീസ് ആരംഭിക്കാൻ ആകും എന്നാണ് പ്രതീക്ഷിക്കുന്നത്. കോച്ചുകൾ മേക്ക് ഇൻ ഇന്ത്യ പദ്ധതിയുടെ ഭാഗമായി നിർമിക്കും. ആകർഷകമായ യാത്രാനിരക്ക് കൊണ്ടുവരു എന്നും വി.കെ യാദവ് അറിയിച്ചു.\nആദ്യ ഘടത്തിൽ 109 റൂട്ടുകളിൽ ട്രെയിൻ സർവീസ് നടത്താൻ ആലോചിക്കുന്നത്.16 കോച്ചുകളുള്ള 151 ആധുനിക ട്രെയിനുകളാണ് സർവീസ് നടത്തുക. 35 വർഷത്തേക്കാണ് സ്വകാര്യമേഖലയ്ക്ക് സർവീസ് നടത്താൻ അനുമതി നൽകുന്നത്. ഇതുവഴി 30,000 കോടിയുടെ നിക്ഷേപമാണ്\nകേന്ദ്ര സർക്കാർ ലക്ഷ്യമിടുന്നത്. വിഷയത്തിൽ, സാധാരണക്കാരെ ദുരിതത്തിലാക്കുന്ന നടപടികളുമായി മുന്നോട്ടു പോകുന്ന കേന്ദ്രസർക്കാരിന് ജനം മറുപടി നൽകുമെന്ന് രാഹുൽഗാന്ധി പ്രതികരിച്ചിട്ടുണ്ട്. ദരിദ്രരുടെ ജീവിത മാർഗമാണ് സർക്കാർ ഇല്ലാതാക്കുന്നത് എന്ന് രാഹുൽ ഗാന്ധി പറഞ്ഞു. തട്ടിയെടുക്കലുകൾ തുടരുമ്പോൾ ജനങ്ങൾ തക്ക മറുപടി നൽകുമെന്ന് ഓർക്കണമെന്നും രാഹുൽ ഗാന്ധി ട്വീറ്റ് ചെയ്തിരിക്കുന്നു.


By Webdesk November 4, 2020 No Comments\nബാലതാരമായി സിനിമാലോകത്ത് എത്തി പ്രേക്ഷകരുടെ മനം കവർന്ന നിരവധി താരങ്ങൾ മലയാളസിനിമയിൽ ഉണ്ട്. അവരുടെ കൂട്ടത്തിൽ മുൻപന്തിയിൽ നിൽക്കുന്ന താരമാണ് അനിഖ. മലയാളത്തിൽ മാത്രമല്ല തമിഴിലും സൂപ്പർ ചിത്രങ്ങളിൽ അഭിനയിച്ച് മുന്നേറുന്ന ഈ താരത്തെ ഭാവി തലമുറയിലെ താര നായികയായിട്ടാണ് പ്രേക്ഷകർ കാണുന്നത്. മറ്റ് ബാലതാരങ്ങൾക്ക് ലഭിക്കുന്ന അവസരങ്ങളെകാൾ കൂടുതൽ അവസരങ്ങൾ അനിഖക്ക് ലഭിക്കുകയും അതെല്ലാം വളരെ ഭംഗിയായി താരം പൂർത്തീകരിക്കുകയും ചെയ്യുന്നുണ്ട്. തന്റെ സോഷ്യൽ മീഡിയ പേജിലൂടെ അനിഖ തന്റെ ഏറ്റവും പുതിയ ഫോട്ടോ ഷൂട്ട് ചിത്രങ്ങൾ പങ്കുവെച്ചിരുന്നു.\nതാരത്തിന്റെ ഓരോ ഫോട്ടോഷൂട്ട് ചിത്രങ്ങളും സോഷ്യൽ മീഡിയയിൽ വൈറൽ ആകുമ്പോഴും ഒരു നായികയാവാനുള്ള എല്ലാ കഴിവും താരത്തിനുണ്ട് എന്ന് വിധി എഴുതുകയാണ് ആരാധകർ. ഇപ്പോൾ പങ്കുവെച്ചിരിക്കുന്ന ചിത്രങ്ങൾ കണ്ടാൽ കഥ തുടരുന്നു, അഞ്ചു സുന്ദരികൾ എന്നീ ചിത്രങ്ങളിൽ ബാലതാരമായി എത്തിയ അനിഖ തന്നെ ആണോ ഇത് എന്ന് സംശയം തോന്നിപ്പോകും. മുടി കളർ ചെയ്‌ത് വൈറ്റും നീലയും ചേർന്ന കളർ പറ്റേണിലുള്ള സ്റ്റൈലിഷ് ഡ്രെസ്സിലാണ് അനിഖ പുതിയ ഫോട്ടോഷൂട്ടിൽ എത്തിയത്. മറ്റൊരു ചിത്രത്തിൽ ബാഹുബലിയിലെ ദേവസേനയെ പോലെ അമ്പും വില്ലുമായി ആണ് അനിഖ നില്കുന്നത്. ബിനു സീൻസ് ഫോട്ടോഗ്രാഫിയാണ് ചിത്രങ്ങൾ പകർത്തിയത്. സംഗീത സിദ്ധാർഥ് ആണ് കോസ്റ്റിയൂം ഡിസൈനർ.\nPrevious Article“നന്മമരം സുരേഷ് കോടാലിപ്പറമ്പൻ” !! സോഷ്യൽ മീഡിയയിൽ വൈറലായി റിയാസ് ഖാന്റെ പുതിയ വേഷം !!\nNext Article സായ് പല്ലവിയല്ലാ !! അയ്യപ്പനും കോശിയും തെലുങ്ക് റീമേക്കിൽ നായികയാകുന്നത് ഐശ്വര്യ രാജേഷ്


‘ആഹാ’യും ‘ഓഹോ’യും | Special | Deshabhimani | Saturday Mar 23, 2019\nദിനേശ് വർമUpdated: Saturday Mar 23, 2019\nപത്തനംതിട്ടയിലെ എൽഡിഎഫ‌് സ്ഥാനാർഥി വീണ ജോർജ‌് മാധ്യമപ്രവർത്തകയെന്ന നിലയിൽ അന്ന‌് എല്ലാവർക്കും ‘ആഹാ ’ ആയിരുന്നില്ലേ. ആറന്മുളയിൽ തകർപ്പൻ വിജയം, എംഎൽഎ എന്ന നിലയിൽ ഉശിരൻ പ്രകടനം. പ്രളയം വന്നപ്പോൾ ഏവരുടെയും പ്രിയസഹോദരിയായി, കൈക്കുഞ്ഞിന്റെ അമ്മയായി...\nഇപ്പോൾ പാർലമെന്റിലേക്ക‌് എൽഡിഎഫ‌് സ്ഥാനാർഥിയായി മത്സരിക്കുമ്പോൾ ചിലർക്ക‌് ‘ഓഹോ’!\nഅത‌് പക്കാ രാഷ്ട്രീയം, ആകട്ടെ. പക്ഷേ, പറയുന്നത‌് നേരാകണം.\nവീണയ‌്ക്കെതിരെ സോഷ്യൽ മീഡിയയിൽ കല്ലുവച്ച നുണകൾ പ്രചരിപ്പിക്കുന്നതിൽ മേൽപ്പടി യുഡിഎഫും ബിജെപിയും എമണ്ടൻ മത്സരത്തിലാണ‌്. അതിന്റെ ഭാഗമായാണ‌് വീണയെയും തൃപ‌്തി ദേശായിയെയും ചേർത്ത‌ുവച്ച‌് വ്യാജപ്രചാരണം അഴിച്ചുവിടുന്നത‌്. അവർതമ്മിൽ എന്തോ ബന്ധമുണ്ടെന്ന‌് തെറ്റിദ്ധരിപ്പിക്കാനുള്ള ശ്രമം. ശബരിമലവഴി നാല‌് വോട്ടു വീഴുമോ എന്ന വ്യാമോഹത്തിലാണത‌്. ഒരു ചിത്രമെടുത്ത‌് പ്രചരിപ്പിച്ചാൽ ജനം തൊണ്ട തൊടാതെ വിഴുങ്ങുമെന്നാണോ? ഇല്ലേയില്ല. വസ‌്തുതകളെ നന്നായി മനസ്സിലാക്കുന്നവരാണ‌് മലയാളികളെന്ന‌തിന‌് സമീപകാലചരിത്രത്തിൽ നിന്ന‌ുതന്നെ ഉദാഹരണങ്ങൾ അനവധി.\nസോഷ്യൽ മീഡിയയിൽ വീണയുടെ മികവാർന്ന പ്രവർത്തനങ്ങളുടെ ചിത്രം വ്യാപകമായി പ്രചരിക്കുന്നുണ്ട‌്. പ്രവർത്തനങ്ങളെക്കുറിച്ച‌് പറയാനുള്ളതുകൊണ്ട‌് സ്വാഭാവികമായും കൂടുതൽ പ്രചാരം ലഭിക്കുകയും ചെയ്യുന്നു. അതിൽ വിറളിപൂണ്ട‌ാണ‌് വ്യാജ പോസ‌്റ്റുകൾ പ്രചരിപ്പിക്കുന്നത‌്. എന്താണ‌് വാസ‌്തവം? യുവ നിയമസഭാസാമാജികയ‌്ക്കുള്ള മഹാരാഷ‌്ട്ര ഇൻസ‌്റ്റിറ്റ്യൂട്ട‌് ഓഫ‌് ടെക‌്നോളജി(എംഐടി)യുടെ അവാർഡ‌് വീണയ‌്ക്ക‌് ലഭിച്ചു. മഹാരാഷ‌്ട്രയിലാണ‌് ചടങ്ങ‌് നടന്നത‌്. ആ വേദിയിൽ എല്ലാ രാഷ‌്ട്രീയ പാർടികളിലും പെട്ടവരുണ്ടായിരുന്നു. തൃപ‌്തി ദേശായിയും ഉണ്ടായിരുന്നു. ചടങ്ങിന്റെ ചിത്രത്തിൽനിന്ന‌് ഒരുഭാഗം മാത്രം അടർത്തിയെടുത്താണ‌് കള്ളപ്രചാരണം. മണ്ഡലത്തിൽ വീണ നടത്തിയ മികച്ച പ്രവർത്തനങ്ങൾക്കുള്ള അംഗീകാരമാണ‌് ആ അവാർഡെന്ന സത്യവും ഇവർ മറച്ചുപിടിക്കുന്നു.\nടി‘ പ്പണി’: സത്യം പറയാനില്ലാത്തപ്പോൾ റഫാൽ വിമാനം പിടിച്ച‌് നുണയെത്തുന്നുവെന്നാണല്ലോ ചൊല്ല‌്.


pinarayi attack amith sha | വയനാടിനെ പാക്കിസ്ഥാനോട് ഉപമിച്ച ബി.ജെ.പി ദേശീയ അധ്യക്ഷന് അമിത്ഷായ്‌ക്കെതിരെ രൂക്ഷവിമര്‍ശനവുമായി മുഖ്യമന്ത്രി പിണറായി വജയന്, വയനാടിന്റെ ചരിത്രം അമിത്ഷായ്ക്ക് അറിയില്ലെന്നും പരിഹാസം - Malayalivartha.com Widgets Magazine\n11 APRIL 2019 01:51 PM IST\nവയനാടിനെ പാക്കിസ്ഥാനോട് ഉപമിച്ച ബി.ജെ.പി ദേശീയ അധ്യക്ഷന് അമിത്ഷായ്‌ക്കെതിരെ രൂക്ഷവിമര്‍ശനവുമായി മുഖ്യമന്ത്രി പിണറായി വജയന്. വയനാടിന്റെ ചരിത്രം അമിത്ഷായ്ക്ക് അറിയില്ലെന്നും അതുകൊണ്ടാണ് പാക്കിസ്ഥാന് എന്ന് വിളിച്ച് അപമാനിച്ചതെന്നും അദ്ദേഹം പറഞ്ഞു. കല്‍പ്പറ്റയില് എല്.ഡി.എഫ് സ്ഥാനാര്‍ത്ഥി പി.പി സുനീറിന്റെ തെരഞ്ഞെടുപ്പ് പ്രചരണാര്‍ത്ഥം നടത്തിയ റാലിയില് സംസാരിക്കുകയായിരുന്നു മുഖ്യമന്ത്രി. വയനാടിനെ ആകെ അപമാനിച്ചാണ് അമിത് ഷാ ഇന്നലെ പ്രസംഗിച്ചത്. എന്തും വിളിച്ചുപറയാന് അമിത്ഷാ കേമനാണ്. വയനാട്ടിലെ യോഗം കണ്ടാല് പാക്കിസ്ഥാനിലെ യോഗം ആണെന്നാണ് പറയുന്നത്. ഈ നാടിന്റെ ചരിത്രത്തെ കുറിച്ച് അറിയാവുന്ന ആരെങ്കിലും ഇത്തരത്തില് വര്‍ഗീയ വിഷം ചീറ്റുമോ? ബ്രി്ട്ടീഷ് സാമ്രാജ്യത്വത്തിനെതിരെ പോരാടിയ വീരന്‍മാരുടെ മണ്ണാണ് വയനാട്. പഴശ്ശിരാജയെയും കുറിച്യരെയും കുറിച്ച് അമിത്ഷായ്ക്ക് അറിയാമോ? അതിന് സ്വാതന്ത്ര്യസമര പോരാട്ടത്തില് എന്തെങ്കിലും പങ്ക് വഹിച്ചവര്‍ക്കല്ലേ അതേക്കുറിച്ച് പറയാനാകൂ എന്നും പിണറായി ചോദിച്ചു.\nബ്രിട്ടീഷ് സാമ്രാജ്യത്ത്വത്തിനെതിരായ പോരാട്ടത്തില് വയനാടിന്റെ പങ്കെന്താണെന്ന് അമിത്ഷാക്ക് വല്ല ഗ്രാഹ്യവുമുണ്ടോ. അത്തരം ചരിത്ര വസ്തുതകള് സ്വാതന്ത്ര്യ സമരത്തില് പങ്കെടുത്തവര്‍ക്കല്ലേ അറിയാനാകൂ എന്നും മുഖ്യമന്ത്രി കുറ്റപ്പെടുത്തി. പഴശ്ശിരാജ ബ്രിട്ടീഷുകാര്‍ക്കെതിരെ പോരാടിയപ്പോള് ഒപ്പം നിന്നത് വയനാട്ടിലെ കുറിച്യരാണ്. അത് ആര്‍ക്കാണറിയാത്തത്. അങ്ങനെയുള്ള ഒരു നാടിനെ അപമാനിക്കാന് പാടുണ്ടോ എന്നും പിണറായി ചോദിച്ചു. അമിത് ഷായുടെ പച്ചക്കൊടി പരാമര്‍ശത്തെ വിമര്‍ശിച്ച മുഖ്യമന്ത്രി, വയനാട്ടിലെ കര്‍ഷകരെ ദ്രോഹിക്കുന്ന ആസിയാന് കരാറില് കോണ#്ഗ്രസ് അധ്യക്ഷന് രാഹുല്‍ഗാന്ധി സ്വീകരിച്ച നിലപാടിനെയും വെറുതെവിട്ടില്ല. ആ കരാറിനെ പിന്തുണച്ചതിന്റെ പേരില് രാഹുല് വയനാട്ടിലെ കര്‍ഷകരോട് ഖേദം പ്രകടിപ്പിക്കുമോ എന്നും പിണറായി ചോദിച്ചു.\nപുതിയ കരാര് ഒപ്പിടാന് സര്‍ക്കാര് തയ്യാറാവുകയാണ്. കോണ്‍ഗ്രസ് നിലപാടില് യാതൊരു മാറ്റവും വന്നിട്ടില്ല. കേരളത്തിലെ കര്‍ഷകരെമാത്രമല്ല ആസിയാന് വെള്ളംകുടിപ്പിച്ചത്. മന്‍മോഹന് സിംഗ് പ്രധാനമന്ത്രിയായിരുന്ന കാലത്താണ് തെലങ്കാനയില് കര്‍ഷക ആത്മഹത്യ വര്‍ദ്ധിച്ചത്. മോദി സര്‍ക്കാരിന്റെ ഭരണകാലത്തും സ്ഥിതി വ്യത്യസ്തമല്ല. പൊതുമേഖല സ്ഥാപനങ്ങളെല്ലാം സ്വകാര്യവത്കരിക്കുകയാണ്. 2009 മുതല് 2019 വരെയുള്ള രണ്ട് സര്‍ക്കാരുകളുടെ ഭരണത്തില് രാജ്യത്ത് സ്ത്രീകള്‍ക്കെതിരെയും ആക്രമണങ്ങള് വര്‍ദ്ധിച്ചു. രണ്ട് സര്‍ക്കാരുകളുടെയും നിലപാടില് വലിയ വ്യത്യാസം ഇല്ലാത്തത് കൊണ്ടാണ് ഇങ്ങനെ സംഭവിക്കുന്നത്. പട്ടികജാതി വിഭാഗത്തിനെതിരേയുള്ള ആക്രമണം 2014 - 19 വരെ വലിയതോതില് വര്‍ദ്ധിച്ചു. ന്യൂനപക്ഷങ്ങള്‍ക്ക് ഇഷ്ടമുള്ള ആഹാരം പോലും ഭക്ഷിക്കാന് പറ്റാത്ത സ്ഥിതിയാണുള്ളത്.\nപൊതുയോഗത്തിലും പിന്നീട് നടന്ന റാലിയിലും ആയിരങ്ങളാണ് പങ്കെടുത്തത്. കോണ്‍ഗ്രസ് അധ്യക്ഷന് രാഹുല്‍ഗാന്ധി പത്രിക സമര്‍പ്പിക്കാനെത്തിയപ്പോള് നടത്തിയ റോഡ് ഷോയെ വെല്ലുന്ന റോഡ്‌ഷോയാണ് എല്.എഡി.എഫ് നടത്തിയത്. മന്ത്രി കെ.കെ ഷൈലജ ഉള്‍പ്പെടെയുള്ള നാല് മന്ത്രിമാര് പങ്കെടുത്തു. ജില്ലയ്ക്ക് പുറത്ത് നിന്നും പ്രവര്‍ത്തകരെ എത്തിച്ചാണ് റോഡ്‌ഷോ വന്‍വിജയമാക്കിയത്. ഇടത് സ്ഥാനാര്‍ത്ഥിക്കെതിരെ രാഹുല്‍ഗാന്ധി മത്സരിക്കാനെത്തിയതോടെ സി.പി.എം അടക്കം കടുത്ത അതൃപ്തിയിലാണ്. അതുകൊണ്ട് സി.പി.ഐ സ്ഥാനാര്‍ത്ഥിയായ സുനീറിനെ വിജയിപ്പിക്കാന് വലിയ രീതിയിലുള്ള പ്രവര്‍ത്തനങ്ങള് സി.പി.എം നടത്തുന്നത്. സീതാറാം യെച്യൂരി അടക്കമുള്ള നേതാക്കള് 35 പൊതുസമ്മേളനങ്ങളില് ഇവിടെ പങ്കെടുക്കും.\nലോക്ക്ഡൗണില് നാം വിജയിക്കുമെന്ന് പ്രതീക്ഷിക്കാം; ട്രിപ്പിള് ലോക്ക്ഡൗണിന്റെ സാഹചര്യത്തില് ആരോഗ്യമന്ത്രിക്ക് പറയാനുള്ളത്... (13 minutes ago)\nതിരുവനന്തപുരം കോര്‍പറേഷനില് രാവിലെ6മണി മുതല് ഒരാഴ്ചത്തേക്കാണ് ട്രിപ്പിള് ലോക് ഡൗണ്; പ്രധാന റോഡുകൾ അടയ്ക്കും, ആവശ്യസാധനങ്ങൾ പോലീസ് വീടുകളിൽ എത്തിക്കും, ലോക് ഡൗണ് നിലനില്‍ക്കുന്ന പരിധിയില് അടുത് (24 minutes ago)\nകോവിഡിനെ തുരത്താന്...എല്ലാവരും ഒറ്റക്കെട്ടായി നില്‍ക്കണം; വളരെ കര്‍ശനമായ നടപടികളിലേക്ക് നാം പോകേണ്ടതുണ്ട്; ട്രിപ്പിള് ലോക്ക്ഡൗണില് നാം വിജയിക്കുമെന്ന് പ്രതീക്ഷിക്കാമെന്നും ആരോഗ്യമന്ത്രി കെ.കെ ശൈലജ (32 minutes ago)\nരാജ്യത്തെ ഞെട്ടിച്ച് തിരുവനന്തപുരത്ത് വന് സ്വര്‍ണ്ണവേട്ട; ഒളിപ്പിച്ചത് യുഎഇ കോണ്‍സുലേറ്റിലേക്കുള്ള പാ‌ഴ്‍സലില്, അധികൃതർ പിടിച്ചത് കോടികൾ വിലമതിക്കുന്ന സ്വർണം (38 minutes ago)\nട്രിപ്പിള് ലോക്ഡൗണ്; നഗരത്തിലേയ്ക്കുള്ള എല്ലാ റോഡുകളും പൂര്‍ണ്ണമായും അടയ്ക്കും (51 minutes ago)


ട്രാന്‍സ്‌ജെന്‍ഡര് യുവതി അനന്യയുടെ മരണം; അടിയന്തര അന്വേഷണം നടത്താൻ ആരോഗ്യമന്ത്രിയുടെ നിർദേശം\nJuly 21, 2021 1:43 pm NRI Desk Kerala\nNRI DESK : ട്രാന്‍സ്‌ജെന്‍ഡര് അനന്യ കുമാരി അലക്‌സിന്റെ മരണവുമായി ബന്ധപ്പെട്ട വിഷയത്തില് അടിയന്തര അന്വേഷണത്തിന് നിർദ്ദേശം. ആരോഗ്യ വകുപ്പ് ഡയറക്ടര്‍ക്ക് ആരോഗ്യ വകുപ്പ് മന്ത്രി വീണാ ജോര്‍ജാണ് നിര്‍ദേശം നല്‍കിയത്. അന്വേഷണം ആവശ്യപ്പെട്ട് ട്രാന്‍സ്‌ജെണ്ടര് സംഘടനയും പരാതി നല്‍കിയിരുന്നു. ലിംഗമാറ്റ ശസ്ത്രക്രിയകളുമായി ബന്ധപ്പെട്ടുള്ള വിഷയങ്ങളെപ്പറ്റി പഠിക്കാന് വിദഗ്ധ സമിതി രൂപീകരിക്കുമെന്നും മന്ത്രി അറിയിച്ചു.\nഇന്നലെയാണ് ട്രാൻസ് യുവതി അനന്യ കുമാരി അലക്‌സിനെ ആത്മഹത്യ ചെയ്ത നിലയിൽ കണ്ടെത്തിയത്. അനന്യ അടുത്തിടെ ലിംഗമാറ്റ ശസ്ത്രക്രിയയിൽ ഡോക്ടർക്ക് പിഴവ് സംഭവിച്ചു എന്ന ആരോപണവുമായി രംഗത്തെത്തിയിരുന്നു. ഇതിനു പിന്നാലെയാണ് ആത്മഹത്യ. കഴിഞ്ഞ വർഷമാണ് അനന്യ ലിംഗമാറ്റ ശസ്ത്രക്രിയ ചെയ്തത്. എന്നാൽ, ശസ്ത്രക്രിയ കഴിഞ്ഞ് ഒരു വർഷം കഴിഞ്ഞിട്ടും തനിക്ക് ജോലി ചെയ്യാനാവുന്നില്ലെന്നായിരുന്നു യുവതിയുടെ പരാതി. നിശ്ചിത സമയത്തിൽ കൂടുതൽ എഴുന്നേറ്റുനിൽക്കാൻ തനിക്ക് കഴിയുന്നില്ലെന്നും ശാരീരിക പ്രശ്‌നങ്ങൾ ഏറെയുണ്ടെന്നും അവർ പറഞ്ഞിരുന്നു. അതേസമയം, അനന്യയുടെ സുഹൃത്തുക്കളിൽ നിന്നടക്കം പോലിസ് മൊഴി രേഖപ്പെടുത്തിയിട്ടുണ്ട്. കൂടുതൽ പേരിൽ നിന്നും ഇന്ന് വിവരങ്ങൾ തേടും. അന്വേഷണം പുരോഗമിക്കുന്നതായി പോലീസ് അറിയിച്ചു.\nകേരളത്തിലെ ആദ്യത്തെ ട്രാൻസ്‌ജെൻഡർ റേഡിയോ ജോക്കിയും നിയമസഭാ തെരഞ്ഞെടുപ്പിൽ ട്രാൻസ്ജെൻഡർ വിഭാഗത്തിൽ നിന്ന് നാമനിർദ്ദേശ പത്രിക സമർപ്പിച്ച ആദ്യ വ്യക്തിയായിരുന്നു അനന്യ. വേങ്ങരയിൽ പ്രചരണ രംഗത്ത് ഉണ്ടായിരുന്നെങ്കിലും പിന്നീട് പിന്മാറുകയായിരുന്നു.


ഗ്യാസ് അടുപ്പിൽ തീ കുറയുന്നത് ഒറ്റ സെക്കന്റ് കൊണ്ട് ശരിയാക്കാം.😳😱 ഇത് ഇത്ര എളുപ്പമായിരുന്നോ.? കിടിലൻ ട്രിക്ക്.😳👌 - Classic Movies\nഗ്യാസ് വില തീ പോലെ കുതിച്ചുയർന്നാലും ഇന്നത്തെ കാലത്ത് ഗ്യാസ് സ്റ്റവ് ഇല്ലാത്ത വീടുകളില്ല. എല്ലാ വീടുകളിലും ഗ്യാസ് അടുപ്പിന്റെ സഹയാത്തോടെയാണ് വീട്ടമ്മമാർ പാചകം ചെയ്യുന്നത്. എന്നാൽ ഒരു ദിവസമെങ്കിലും ഒരു അടുപ്പിലെ തീ വരുന്നത് കുറഞ്ഞാൽ അടുക്കളയിൽ ജോലിചെയ്യുന്നവർ അത് കാര്യമായി തന്നെ ബാധിക്കും. ഇങ്ങനൊരു പ്രശനം ഒരു തവണയെങ്കിലും അഭിമുഘീകരിക്കാത്തവർ ചുരുക്കമായിരിക്കും.\nഇത്തരത്തിൽ സംഭവിച്ചാൽ ഉടനടി കടയിൽ കൊടുത്തു ശെരിയാക്കുകയാണ് പതിവ്. എന്നാൽ കുറച്ചു നാളുകൾക്കു ശേഷം ഈ പ്രശനം പിന്നെയും ഉടലെടുക്കും. എന്നാൽ ഇനി ഇതിനു പണം നൽകേണ്ട ആവശ്യo ഇല്ല. നമുക്ക് തന്നെ ശെരിയാക്കി എടുക്കാവുന്നതേ ഉള്ളു. സ്ഥിരമായ ഉപയോഗം മൂലം ചെറിയ ചില കരടോ ഭക്ഷണ സാധനങ്ങളോ മറ്റോ കേറിയിരുന്നാവും ഇങ്ങനെ സംഭവിക്കുന്നത്. ഗ്യാസ് അടുപ്പിൽ തീ കുറയുന്ന പ്രശ്നം നമുക്ക് തന്നെ\nവീട്ടിൽ ഒറ്റ സെക്കന്റ് കൊണ്ട് ശരിയാക്കാവുന്നതേ ഉള്ളൂ. ചെറിയ ഒരു സൂത്രം മാത്രം മതി ഇത് ശരിയാക്കി എടുക്കാം. അതിനായി ആദ്യം ഗ്യാസ് സ്റ്റവും റെഗുലേറ്ററും ഓഫ് ചെയ്ത് ബർണർ ഊരിയെടുക്കാം. എങ്ങനെയാണെന്ന് വീഡിയോയിൽ വിശദമായി കാണിച്ചു തരുന്നുണ്ട്. ഇനി നിങ്ങളും ഇതുപോലൊന്ന് ട്രൈ ചെയ്തു നോക്കൂ.. എല്ലാ വീട്ടമ്മമാരെയും ഈ അറിവ് സഹായിക്കാതിരിക്കില്ല. അത് കൊണ്ട് മിസ് ചെയ്യാതെ തീർച്ചയായും ഒന്ന് കണ്ടു നോക്കൂ..\nഈ വീഡിയോ നിങ്ങൾക്ക് ഇഷ്ടമായി എന്നും ഉപകാരപ്പെടും എന്നും കരുതുന്നു. ഉപകാരപ്രദമെന്ന് തോന്നിയാൽ മറ്റുള്ളവരിലേക്ക് കൂടി എത്തിക്കാൻ മറക്കല്ലേ. വീഡിയോ നിങ്ങൾക്ക് ഇഷ്ടമായാൽ ലൈക് ചെയ്യാനും ഷെയർ ചെയ്യാനും മറക്കരുത്. കൂടുതല് വീഡിയോകള്‍ക്കായി Pachila Hacks ചാനല് Subscribe ചെയ്യാനും ബെൽ ഐക്കൺ ക്ലിക്ക് ചെയ്തു നോട്ടിഫിക്കേഷൻ ഇനേബിൾ ചെയ്യാനും മറക്കരുത്.


ഒരു മകളുടെ പ്രാണസങ്കടം – Chandrika Daily\nBy chandrika Friday February 24, 2017 18:12 pm\nഒരു മകളുടെ പ്രാണസങ്കടം\nഡോ. ഫൗസിയ ഷെര്‍സാദ് ഭൂമിക്കുത്തരമില്ല, വിലപിക്കുന്ന കടലുകള്‍ക്കും-ഉമര് ഖയ്യാം. ജനുവരി 31 ശാന്തമായ, തണുത്ത ദിവസമായിരുന്നു ഞങ്ങള്‍ക്ക്. മന്ദഗതിയിലുള്ള തുടക്കത്തോടെ ഞങ്ങള് പതിവ് ദിനചര്യയിലേക്ക് നീങ്ങി. എന്നിരുന്നാലും…\nഡോ. ഫൗസിയ ഷെര്‍സാദ്\nഭൂമിക്കുത്തരമില്ല, വിലപിക്കുന്ന കടലുകള്‍ക്കും-ഉമര് ഖയ്യാം.\nജനുവരി 31 ശാന്തമായ, തണുത്ത ദിവസമായിരുന്നു ഞങ്ങള്‍ക്ക്. മന്ദഗതിയിലുള്ള തുടക്കത്തോടെ ഞങ്ങള് പതിവ് ദിനചര്യയിലേക്ക് നീങ്ങി. എന്നിരുന്നാലും എല്ലാ പ്രവാസികളും ഉത്കണ്ഠാകുലരാകുന്നപോലെ ആ ടെലിഫോണ് ബെല്ലടി ഞങ്ങളെയും ഞെട്ടിച്ചു. ‘നിങ്ങളുടെ പിതാവ്, അല്ലെങ്കില് മാതാവ്, സഹോദരന് അല്ലെങ്കില് സഹോദരി വളരെ ഗുരുതരാവസ്ഥയിലാണ് ഉടന് പുറപ്പെടുക’ ഇത്തരത്തിലുള്ള ഫോണ് വിളി വരുമെന്ന ഉള്‍ഭയത്തോടെയാണ് മിക്ക പ്രവാസികളും കഴിയുന്നത്. ഫോണ് ബെല്ലടിക്കുമ്പോഴുണ്ടാകുന്ന ഇത്തരത്തിലുള്ള അന്ധാളിപ്പ് ഇന്ത്യന് മണ്ണില് നിന്ന് പറിച്ചുനടപ്പെട്ടതുമുതല് അനുഭവപ്പെടുന്നതാണ്.\nഏതാണ്ട് 10:40 നോടടുത്ത സമയത്താണ് ഭര്‍ത്താവ് ഫോണെടുത്തത്. ‘രാഷ്ട്രപതി സഭയെ അഭിസംബോധന ചെയ്തുകൊണ്ടിരിക്കുമ്പോള് ഉപ്പ ബോധരഹിതനായി പാര്‍ലമെന്റിന്റെ സെന്‍ട്രല് ഹാളില് കുഴഞ്ഞു വീഴുകയും അദ്ദേഹത്തെ ആസ്പത്രിയിലാക്കുകയും ചെയ്തിരിക്കുന്നു’ എന്ന തരത്തിലുള്ള സംക്ഷിപ്ത രൂപമാണ് അദ്ദേഹത്തിന്റെ സഹായിയായി പ്രവര്‍ത്തിക്കുന്ന വ്യക്തി വികാരനിര്‍ഭരനായി ഫോണില് അറിയിച്ചത്. ആ ഫോണ് വിളി ഞങ്ങളുടെ ജീവിതം മാറ്റുകയും മനസ്സില് ആഴത്തില് മുറിവേല്‍പ്പിക്കുകയും ചെയ്തു. വികാരങ്ങള് മിന്നിമറഞ്ഞു, ചോദ്യങ്ങളും ദേഷ്യവും സങ്കടവും ഒപ്പം നിറഞ്ഞു. അതേസമയം, തങ്ങളുടെ ഹൃദയത്തിലും ജീവിതത്തിലും സ്ഥിരപ്രതിഷ്ഠ നേടിയ വിവിധ തലത്തില് നിന്നുള്ള ആളുകളുടെ പിന്തുണ ആശ്വാസമായി.\nഞാനപ്പോള് ജോലി സ്ഥലത്തായിരുന്നു, സഹപ്രവര്‍ത്തകര് എന്നെ വീട്ടിലേക്കും പിന്നീട് എയര്‍പോര്‍ട്ടിലേക്കും കൂട്ടിക്കൊണ്ടുപോയി. എന്റെ മാനസികാവസ്ഥ വായിച്ചെടുത്ത അവരെന്നെ ഡ്രൈവ് ചെയ്യാന് അനുവദിച്ചില്ല. ഉപ്പയുടെ അരികിലെത്താനുള്ള വ്യഗ്രതയില് ആദ്യം ലഭ്യമായ വിമാനത്തില് ഡല്‍ഹിയിലേക്ക് തിരിച്ചു. യാത്രയിലുടനീളം ഖുര്‍ആന് ഓതുകയും ഉപ്പയുടെ ദീര്‍ഘായുസിനായി പ്രാര്‍ത്ഥിക്കുകയുമായിരുന്നു.\nഫോണ് നിര്‍ത്താതെ ശബ്ദിച്ചുകൊണ്ടിരിക്കുകയാണ്. ചെറിയ ചെറിയ വിവരങ്ങളാണ് ലഭിച്ചുകൊണ്ടിരിക്കുന്നത്. അതിനിടെ നെഫ്രോളജിസ്റ്റായ ഭര്‍ത്താവിന് ഒരു ഡോക്ടറുമായി സംസാരിക്കാനായി. ബോധം വീഴാന് തങ്ങള് കഠിന ശ്രമം നടത്തിക്കൊണ്ടിരിക്കുകയാണെന്നായിരുന്നു അദ്ദേഹത്തിന്റെ പ്രതികരണം. രക്ത ചംക്രമണവും ശ്വാസോച്ഛ്വാസവും സാധാരണ നിലയിലല്ലെന്നും യാതൊരു പ്രതികരണവുമില്ലെന്നും ഡോക്ടര് തുടര്‍ന്നു പറഞ്ഞു. ഹാര്‍ട്ട് ബ്ലോക്ക് അനുഭവപ്പെട്ടതു മുതല് അദ്ദേഹത്തിന് ഇ.എം.ഡി (Eletcro Mechanical Dissociation) യുടെ സഹായത്തോടെ താല്‍ക്കാലിക ചലനം നല്‍കി വരികയായിരുന്നു. ഈ നിമിഷങ്ങള് വളരെ നിര്‍ണായകമാണ്.\nദുബൈയില് നിന്നും ഞങ്ങള് വിമാനം കയറിയത് വളരെ ആശങ്കയോടെയാണ്. ഉപ്പയെക്കുറിച്ചുള്ള വളരെ നല്ല ഓര്‍മ്മകള് എന്റെ മനസ്സിനെ മദിച്ചുകൊണ്ടിരുന്നു. ഒരാഴ്ച മുമ്പ് ഞങ്ങള്‍ക്കൊപ്പം അദ്ദേഹം ചെലവഴിച്ച നിമിഷങ്ങള് ഓര്‍ത്തെടുത്തു. ഈ ഓടിപ്പാച്ചില് നിര്‍ത്തി ഇനി അല്‍പം വിശ്രമമെടുക്കണമെന്ന് ഞങ്ങള് പറഞ്ഞിരുന്നു. എന്നാല് പാര്‍ലമെന്റിന്റെ ബജറ്റ് സമ്മേളനമായതിനാല് തന്നെ ആദ്യ ദിവസം മുതല് സഭയിലുണ്ടാകണമെന്നായിരുന്നു അദ്ദേഹത്തിന്റെ മറുപടി. പാര്‍ലമെന്റിനെക്കുറിച്ചു പറയുമ്പോഴൊക്കെ ചെറിയ കുട്ടികള്‍ക്ക് ആദ്യമായി സമ്മാനം ലഭിച്ചാലുണ്ടാകുന്ന സന്തോഷത്തോടെയാണ് അദ്ദേഹം സംസാരിക്കുക.\nഡല്‍ഹിയിലെത്തിയ ഉടന് ഞങ്ങള് ആര്.എം.എല് ആസ്പത്രിയിലെത്തി. ആസ്പത്രിയിലേക്കുള്ള യാത്രയില് ആര്.എം.എല് ആസ്പത്രിയിലെ ട്രോമ കെയര് ഐ.സിയുവിനു പുറത്തു കാത്തുനില്‍ക്കുന്നവരുമായി ഞങ്ങള് ഫോണില് സംസാരിക്കുന്നുണ്ടായിരുന്നു. അദ്ദേഹത്തിന്റെ അവസ്ഥ വളരെ മോശമാണെന്നായിരുന്നു അവരുടെ മറുപടി. കഴിയുന്നത്രയും വേഗം ഞങ്ങള് ആസ്പത്രിയിലെത്തി. പുറത്ത് കാത്തിരിക്കാന് പറഞ്ഞപ്പോള് ഞങ്ങളുടെ ആശങ്കയും പ്രതീക്ഷയും അവര്‍ക്ക് കാണാമായിരുന്നു.\nഅദ്ദേഹത്തെ പരിചരിച്ച ഡോക്ടര്‍മാരുമായി സംസാരിക്കാന് ട്രോമ ഐ.സി.യുവിന് പുറത്ത് ഞങ്ങള് കാത്തിരുന്നു. ഉപ്പയെ കാണാന് അനുവദിക്കാമെന്ന് നേരത്തെ മെഡിക്കല് സൂപ്രണ്ട് ഉറപ്പു തന്നിരുന്നു. അകത്തേക്കു കടക്കാന് സെക്യൂരിറ്റി സ്റ്റാഫിനോട് പലവട്ടം അഭ്യര്‍ത്ഥിച്ചു. അവസാനം ഒരു മണിക്കൂറിനു ശേഷം രണ്ടു പേര് എന്നെയും ഭര്‍ത്താവിനെയും ഒരു മുറിയിലേക്കു കൊണ്ടുപോയി. ഡ്യൂട്ടി ഡോക്ടര്‍മാരായിരുന്നു അത്. ആ മുറിയിലെ ചുമരില് ഒരു ടെലിമെന്ററി മോണിറ്ററുണ്ടായിരുന്നു. അതില് നിരവധി രോഗികളുടെ ജീവതാളം കാണുന്നുണ്ടായിരുന്നു. അതിലൊന്നു ചൂണ്ടിക്കാട്ടി ഡോകടര് പറഞ്ഞു: ‘ഇതാണ് മിസ്റ്റര് അഹമ്മദിന്റെത്’. കൃത്രിമമായി ഹൃദയമിടിപ്പ് നല്‍കുന്നതാണ് കാണാനായത്. അതുകൊണ്ട് യാതൊരു പ്രയോജനവുമില്ലായിരുന്നു. ഇക്കാര്യം ഭര്‍ത്താവ് ചൂണ്ടിക്കാട്ടിയപ്പോള് ഡോക്ടര് പെട്ടെന്ന് ഞങ്ങളെ പുറത്താക്കുകയും കാത്തിരിക്കാന് ആവശ്യപ്പെടുകയുമായിരുന്നു. ക്ഷമക്കും പ്രതീക്ഷക്കും പകരം ദേഷ്യവും നിരാശയും സങ്കടവുമെല്ലാം കടന്നുവന്നു. മനസിനെ നിയന്ത്രിക്കാനാവാത്ത അവസ്ഥ.\nസമയം ഇഴഞ്ഞു നീങ്ങുകയാണ്. ട്രോമ കെയര് ഐ.സി.യുവിനു പുറത്ത് ആളുകളുടെ എണ്ണം കൂടുകയാണ്. ഞങ്ങളുടെ കൂടെ പാര്‍ലമെന്റംഗങ്ങളുമുണ്ട്. അദ്ദേഹത്തിന്റെ മക്കളെയെങ്കിലും അകത്തേക്ക് കടത്തിവിടണമെന്ന് അവര് അപേക്ഷിക്കുകയാണ്. അതിനിടെ രണ്ടു പേര് പുറത്തുവന്ന് അവരുടെ വ്യക്തിപരമായ ഉത്തരവാദിത്വത്തില് ഒരു നോക്ക് കാണാമെന്നും അദ്ദേഹത്തെ ആന്റി ചേംബറിലേക്ക് മാറ്റുകയാണെന്നും അറിയിച്ചു. ഐ.സി.യുവിലെ മൂലയില് കര്‍ട്ടണിട്ട താല്‍ക്കാലിക സ്ഥലത്തേക്ക് ഞങ്ങളെ ആനയിച്ചു. മേലാസകലം വിവിധ യന്ത്രങ്ങള് ഘടിപ്പിച്ച ഉപ്പയെ ഒരു നോക്കു കണ്ടതും ഞാന് ഉപ്പായെന്ന് വിളിച്ചലറി. ഞാനാദ്യം കരുതിയത് കാല്‍പാദ ഭാഗമായിരിക്കുമെന്നാണ്. പിന്നീടാണ് മുകള് ഭാഗമാണെന്ന സത്യം തിരിച്ചറിഞ്ഞത്. മുഖം ചെരിഞ്ഞാണ് കിടന്നിരുന്നത്. നിരവധി പ്ലാസ്റ്ററുകളാല് പൊതിഞ്ഞിരുന്നു. തല മുകളിലേക്ക് ഉയര്‍ത്തിവെച്ച നിലയിലും നെഞ്ച് ദ്രുതഗതിയില് ചലിച്ചുകൊണ്ടിരിക്കുകയുമായിരുന്നു. ഐ.സി.യുവിനകത്ത് കടക്കാന് അനുവാദമില്ലെന്നു പറഞ്ഞ് സെക്കന്റുകള്‍ക്കം തങ്ങളോട് പുറത്തുപോകാന് ആവശ്യപ്പെട്ടു. തങ്ങളത് അനുസരിച്ചു. അതേസമയം, ധാര്‍മ്മിത രോഷവും വിനയവും നിരാശയും ദേഷ്യവുമെല്ലാം ഞങ്ങളെ പിടികൂടിയിരുന്നു. ഉപ്പയുടെ മുഖവും നെഞ്ചും സാധാരണയേക്കാള് മൂന്നിരട്ടിയോളം തടിച്ചിരുന്നു. ഉപ്പയുടെ നെഞ്ചില് സ്വയം പ്രവര്‍ത്തിക്കുന്ന യന്ത്രം ശക്തമായി ഇടിച്ചുകൊണ്ടിരിക്കുകയാണെന്ന ആ യാഥാര്‍ത്ഥ്യം പെട്ടെന്ന് ഞാന് തിരിച്ചറിഞ്ഞു. ട്രോമ ഐ.സി.യുവിലേക്ക് മാറ്റിയതു മുതല് അതായത് രണ്ടു മണി മുതല് ഈ യന്ത്രം പ്രവര്‍ത്തിച്ചുകൊണ്ടിരിക്കുന്നതായി അവിടെയുണ്ടായിരുന്ന സഹായി കാണുന്നുണ്ടായിരുന്നു. യന്ത്രത്തിന്റെ നിരന്തരമായ ബീപ് ശബ്ദം എന്റെ ശരീരത്തെ വിറകൊള്ളിച്ചു. വളരെ അടിയന്തര ഘട്ടത്തില് അബോധാവസ്ഥയില് നിന്ന് ഉണര്‍ത്താന് യന്ത്ര സഹായത്തോടെ നെഞ്ചില് ഇടിക്കുന്ന ഈ സംവിധാനം (Lucas, Autopulse) നാല്‍പതു മിനിറ്റു വരെ മാത്രമേ ഉപയോഗിക്കാന് പാടുള്ളൂ. ഉള്ളിലുള്ള അവയവങ്ങള്‍ക്ക് പൊട്ടല് പോലുള്ള അവസരത്തില് മാത്രമേ യന്ത്രം ഇതില് കൂടുതല് സമയം ഉപയോഗിക്കാന് കഴിയുകയുള്ളു.\nഉപ്പയെ കാണണമെന്ന് ഞങ്ങള് ആവശ്യപ്പെട്ടപ്പോഴൊക്കെ ആരെയും അകത്തേക്ക് വിടരുതെന്ന് ‘മുകളില്’ നിന്ന് ഉത്തരവുണ്ടെന്നാണ് ഡോക്ടര്‍മാര് പറഞ്ഞുകൊണ്ടിരുന്നത്. ഈ നിലപാടു തന്നെയാണ് സഹോദരന് വന്നപ്പോഴും ഡോക്ടര്‍മാര് കൈക്കൊണ്ടത്. ശക്തമായ പിന്തുണയുമായാണ് സോണിയാജി വന്നത്. വന്നപാടെ അവരെന്നെ കെട്ടിപ്പിടിച്ചു. ഉച്ച മുതല് തന്നെ നിരവധി എം.പിമാര് ആസ്പത്രിയില് കാത്തിരിക്കുന്നുണ്ട്. എല്ലാവരുടെയും അവസ്ഥ ഇതു തന്നെയായിരുന്നു. ആര്‍ക്കും പ്രശ്‌നത്തില് ഇടപെടാനോ അകത്തേക്ക് കടക്കാനോ കഴിഞ്ഞിരുന്നില്ല. ബൗണ്‍സര്‍മാരായിരുന്നു എണ്ണത്തില് കൂടുതല്. ഐ.സി.യു വിലെ വര്‍ക്കിങ് ഏരിയയില് ഏതാനും ഡോക്ടര്‍മാര് ഇരിക്കുന്നുണ്ടായിരുന്നു. അവിടത്തെ ശാന്തത നിറഞ്ഞ അന്തരീക്ഷം ഞങ്ങള്‍ക്ക് കാണാമായിരുന്നു. അപ്പോഴും ഓട്ടോപ്ലസ് യന്ത്രത്തിന്റെ ബീപ് ശബ്ദം വേദനയോടെ ഞങ്ങളുടെ ചെവിയിലൂടെ കടന്നുപോയ്‌ക്കൊണ്ടിരുന്നു. ഓരോ ശബ്ദത്തിലും ഉപ്പയുടെ ശരീരം ഉയരുകയും താഴുകയും ചെയ്യുന്ന അവസ്ഥ എനിക്ക് അനുഭവപ്പെട്ടു. രാത്രി പന്ത്രണ്ടു മണി, പെട്ടെന്ന് സഹോദരന് ഉപ്പയെ കാണണമെന്ന് ആവശ്യപ്പെട്ടു. ECMO എടുക്കാനായി പുറത്തേക്ക് കൊണ്ടുപോകുകയാണെന്നും അപ്പോള് ഉപ്പയെ കാണാമെന്നുമാണ് അധികൃതര് അറിയിച്ചത്. രക്തത്തില് കൃത്രിമമായി ഓക്‌സിജന് കലര്‍ത്തി പ്രവഹിപ്പിക്കുന്നതിനെയാണ് ഋഇങഛ എന്നു പറയുന്നത്. ശ്വാസകോശം പ്രവര്‍ത്തനക്ഷമമല്ലാത്തപ്പോഴോ ശസ്ത്രക്രിയാ വേളയിലോ ആണ് ഇത്തരം സംവിധാനമുപയോഗിക്കുക. അതിനാല് ഉപ്പയുടെ അവസ്ഥ എങ്ങനെയാണെന്ന് തിരിച്ചറിയാനായില്ല. പൊതുവില് ഹൃദയമോ ശ്വാസകോശമോ തകരാറിലായാല് ജീവന് നിലനിര്‍ത്താന് മാത്രമാണ് ഇത്തരം യന്ത്രങ്ങള് പ്രയോജനപ്പെടുത്തുക. ഭര്‍ത്താവാണ് ഡോക്ടര്‍മാരോട് സംസാരിച്ചിരുന്നത്. ഞാനുമായി ഒന്നും ചര്‍ച്ച ചെയ്തിരുന്നില്ല. ഓട്ടോപ്ലസ് പോലുള്ള യന്ത്രങ്ങള് ഉപയോഗിക്കുമ്പോള് എന്തുകൊണ്ട് തങ്ങളോട് ആരാഞ്ഞില്ലെന്ന് ഡോക്ടര്‍മാരോട് ചോദിച്ചപ്പോള് അവര്‍ക്ക് ഒരുത്തരവും ഉണ്ടായിരുന്നില്ല. ആദ്യം ബ്രെയിന് സ്റ്റെം ടെസ്റ്റ് നടത്താതെ ഋഇങഛ എടുക്കുന്നതെന്തിനാണെന്ന ചോദ്യത്തിനു ശേഷമാണ് ഡോക്ടര്‍മാര് അല്‍പം അയഞ്ഞതും ഋഇങഛ താമസിപ്പിക്കാന് തീരുമാനിച്ചതും. തലച്ചോറിന്റെ പ്രവര്‍ത്തനവും കുഴപ്പങ്ങളും ബ്രെയിന് സ്റ്റെം ടെസ്റ്റിലൂടെ മനസിലാക്കാനാകും. കാത്തിരിപ്പ് നീണ്ടതല്ലാതെ രണ്ടു മണിക്കൂര് നേരത്തേക്ക് ഒന്നും സംഭവിച്ചില്ല.\nഎം.പിമാര്‍ക്കും ക്ഷമ നശിച്ചു വരികയാണ്. അഹമ്മദ് സാഹിബിന്റെ മക്കളെയെങ്കിലും അകത്തു കടക്കാന് അനുവദിക്കണമെന്ന് ചില എം.പിമാര് സെക്യൂരിറ്റിക്കാരോടും ബൗന്‍സര്‍മാരോടും ആവശ്യപ്പെടുന്നത് കേള്‍ക്കാമായിരുന്നു. അതെല്ലാം അവര് നിരസിച്ചു. നിങ്ങള് വേണമെങ്കില് എന്നെ അറസ്റ്റ് ചെയ്‌തോളൂവെന്ന് എം.കെ രാഘവന് എം.പി ദേഷ്യത്തോടെ പറയുന്നത് കേട്ടു. അഞ്ച് മിനിറ്റുകൂടി കാത്തിരിക്കാന് ഒരു പൊലീസ് ഓഫീസര് ഞങ്ങളോട് ആവശ്യപ്പെട്ടു. പക്ഷേ അത് രണ്ടു മണി വരെ തുടര്‍ന്നു. കാര്യങ്ങള് കൈവിട്ടുപോകുകയാണ്. അവസാനം ഞങ്ങള് ഡോക്ടര്‍മാരോട് സംസാരിക്കാന് തീരുമാനിച്ചു. അങ്ങനെ 2017 ഫെബ്രുവരി ഒന്ന് സമയം പുലര്‍ച്ചെ 2: 15. ഉപ്പക്ക് മസ്തിഷ്‌ക മരണം സംഭവിച്ചതായി ഡോക്ടര്‍മാര് അറിയിച്ചു. പിന്നെ എന്താണ് സംഭവിച്ചതെന്ന് വിശദമാക്കാന് വാക്കുകള് കിട്ടുന്നില്ല.\nവൈദ്യശാസ്ത്ര അവഗണന വീഴ്ചയാകുമ്പോള് ഗുരുതരമായ പരിക്കോ അല്ലെങ്കില് മരണം തന്നെയോ ആയിരിക്കും അതിന്റെ ഫലം. ആതുര സേവന രംഗത്തെ അലംഭാവം മാത്രമാണ് അദ്ദേഹത്തെ മരണത്തിലെത്തിച്ചത്. ശരിയായ ചികിത്സ പോലും നല്‍കാന് ഡോക്ടര്‍മാര് ശ്രമിച്ചില്ല. ജീവിതത്തിലുടനീളം അനീതിക്കെതിര പോരാടുകയും ശബ്ദിക്കുകയും ചെയ്ത റാം മനോഹര് ലോഹ്യയുടെ നാമത്തിലുള്ള ആസ്പത്രിയിലാണ് ഈ അനീതി നടന്നത്. അദ്ദേഹം ജീവിച്ചിരിപ്പുണ്ടായിരുന്നുവെങ്കില് ഈ നീതി നിഷേധത്തിനെതിരെ ഞങ്ങള്‍ക്കൊപ്പം നിന്ന് ശബ്ദിക്കുമായിരുന്നുവെന്നതില് എനിക്ക് യാതൊരു സംശയവുമില്ല.\nചില ഹൃദയശൂന്യമായ വിരോധാഭാസമല്ലാതെ ഇപ്പോള് ഒരുത്തരവും ബാക്കിയാവുന്നില്ല. ആരോഗ്യ സംരക്ഷണത്തിലെ ലീഡര്‍ഷിപ്പ് എന്നതാണ് തങ്ങളുടെ ദൗത്യമെന്ന് ആര്.എം.എല് ആസ്പത്രിയിലെ വെബ്‌സൈറ്റില് അഭിമാനത്തോടെ വ്യക്തമാക്കുന്നുണ്ട്. എന്നാല് എന്തു തരത്തിലുള്ള നേതൃത്വമാണ് നിങ്ങള് പറയുന്നത്? വിരട്ടലിന്റെയോ സത്യം മറച്ചുവെക്കലിന്റെയോ? ഭാവി ഡോക്ടര്‍മാരുടെ മനസും ആത്മാവും നശിപ്പിക്കുന്നതാണോ നിങ്ങളുടെ സാരഥ്യം? മരിച്ചവരോടുള്ള ആക്രമണമാണോ നിങ്ങളുടെ പ്രാമാണിത്വം?\n24 ഡോക്ടര്‍മാര് ഇ അഹമ്മദിനെ ചികിത്സിക്കാനുണ്ടായിരുന്നുവെന്നാണ് ആര്.എം.എല് ആസ്പത്രി മെഡിക്കല് സൂപ്രണ്ട് പറഞ്ഞത്. ആരില് നിന്നും ഞങ്ങള്‍ക്ക് ഒരു മറുപടിയും ലഭിച്ചിട്ടില്ല, ആരും ഒന്നും വിശദമാക്കുകയോ ഞങ്ങളുടെ അനുമതി തേടുകയോ ചെയ്തിട്ടില്ല. എന്നാലിപ്പോഴും ഞാന് വിശ്വസിക്കുന്നത് മെഡിക്കല് സൂപ്രണ്ട് ആദരണീയ വ്യക്തിത്വം തന്നെയാണെന്നാണ്. സഹാനുഭൂതിയുടെയും ബഹുമാനത്തിന്റെയും മാന്യതയുടെയും മൂല്യങ്ങള് നിങ്ങളുടെ വെബ്‌സൈറ്റ് സൂചിപ്പിക്കുന്നുണ്ട്. ഞാന് ചോദിക്കട്ടെ, 2017 ജനുവരി 31 ന് ഇതൊക്കെ എവിടെയായിരുന്നു ?. ഞാനും ഒരു ഡോക്ടറാണ്, ഞങ്ങള്‍ക്കും ഒരു കുടുംബമുണ്ട്. ഇര എന്ന നിലയില് ഇതിനെല്ലാം ഉത്തരം ലഭിക്കേണ്ടതുണ്ട്.\nഎന്റെ പിതാവ് ജനപ്രതിനിധിയാണെന്നത് മറന്നേക്കാം. അദ്ദേഹമൊരു മുന് മന്ത്രിയാണെന്നതും അവഗണിക്കാം. എന്നാല് അദ്ദേഹം രാജ്യത്തെ പ്രായമായൊരു രാജ്യതന്ത്രജ്ഞനായിരുന്നുവെന്ന കാര്യം മറക്കരുതായിരുന്നു. അദ്ദേഹത്തിന്റെ കുട്ടികള്‍ക്ക് പിതാവായിരുന്നുവെന്ന കാര്യം ഓര്‍ക്കണമായിരുന്നു. ഇത്തരം ചോദ്യങ്ങള് ചോദിച്ചുകൊണ്ടിരിക്കുന്ന ആയിരക്കണക്കിന് ആളുകളില് അദ്ദേഹത്തിന്റെ ശബ്ദം അലയടിച്ചുകൊണ്ടിരിക്കുകയാണെന്ന കാര്യം വിസ്മരിക്കരുതായിരുന്നു. ഈ ശബ്ദത്തെ ഒരിക്കലും നിശബ്ദമാക്കാനാകില്ല. ഉപ്പയുടെ ശബ്ദം നിലയ്ക്കില്ലെന്നാണ് എന്റെ പ്രതീക്ഷ. അവസാന ശ്വാസം വരെ അദ്ദേഹം എല്ലാവര്‍ക്കും ഒരു സന്ദേശമായിരുന്നു. ഏതാനും ചില ഡോക്ടര്‍മാര്‍ക്കെങ്കിലും മനസ്സാക്ഷിയുണ്ടെന്ന് എനിക്ക് ഉറപ്പാണ്. ദയവായി അവര് കാര്യങ്ങള് വിശദീകരിക്കണം.\nഈ വര്‍ഷം പേഷ്യന്റ് ബില് ഓഫ് റൈറ്റ്‌സ് (രോഗികളുടെ അവകാശ സംരക്ഷണ ബില്ല്) ലോക്‌സഭയില് അവതരിപ്പിക്കുമെന്നു പ്രതീക്ഷിക്കുന്നു. രോഗികളുടെ അവകാശങ്ങള് സംരക്ഷിക്കുകയും സമയമാകുമ്പോള് സമാധാനത്തോടെയും അന്തസോടെയും മരിക്കുകയും ചെയ്യാന് എല്ലാ രോഗികള്‍ക്കും സാധ്യമാകുന്ന വിധം അത്തരമൊരു ബില് പാര്‍ലമെന്റ് പാസാക്കുന്ന ദിവസത്തിനായി ഞാന് കാത്തിരിക്കുന്നു.\nCategories: Video Stories Tags: #EAhamed,eahamed,eahammed,eahmed


പ്രഥമ ആക്കാഫ് പ്രഫഷണൽ ലീഗ്: മഞ്ചേശ്വരം ഗോവിന്ദ പൈ ഗവ: കോളേജ് ചാമ്പ്യന്മാർ - truenewsmalayalam.com\nHome / Sports / പ്രഥമ ആക്കാഫ് പ്രഫഷണൽ ലീഗ്: മഞ്ചേശ്വരം ഗോവിന്ദ പൈ ഗവ: കോളേജ് ചാമ്പ്യന്മാർ\nപ്രഥമ ആക്കാഫ് പ്രഫഷണൽ ലീഗ്: മഞ്ചേശ്വരം ഗോവിന്ദ പൈ ഗവ: കോളേജ് ചാമ്പ്യന്മാർ\ntruenewsmalayalam.com March 28, 2022 Sports\nദുബായ്(www.truenewsmalayalam.com) : യൂ.എ.ഇ യിൽ പ്രവർത്തിക്കുന്ന കേരളത്തിലെ വിവിധ കോളേജുകളുടെ പൂർവ വിദ്യാർത്ഥി സംഘടനകളുടെ കൂട്ടായ്മയായ അക്കാഫ് (ഓൾ കേരള കോളേജ് അലുംനി ഫോറം) സംഘടിപ്പിച്ച പ്രഥമ അക്കാഫ് പ്രഫഷണൽ ലീഗിൽ മഞ്ചേശ്വരം ഗോവിന്ദപൈ സ്മാരക ഗവ കോളേജ് ചാമ്പ്യൻമാരായി.\nഫൈനലിൽ എം ഇ എസ് മമ്പാട് കോളേജ് നേയാണ് പരാജയപ്പെടുത്തിയത്. ടൂർണ്ണമെൻറിൽ കേരളത്തിലെ 32 കോളേജുകളെ പ്രതിനിധീകരിച്ച് കൊണ്ടുള്ള ടീമുകൾ പങ്കെടുത്തു.\nഫൈനലിൽ ആദ്യം ബാറ്റ് ചെയ്ത എംഇഎസ് മമ്പാട്9വിക്കറ്റ് നഷ്ടത്തിൽ 137 റൺസെടുത്തു. മറുപടി ബാറ്റിങ്ങിനിറങ്ങിയ ഗോവിന്ദപൈ കോളേജ് കോളേജ്6വിക്കറ്റ് നഷ്ടത്തിൽ ലക്ഷ്യം കണ്ടു. ഗോവിന്ദ പൈ കോളജ് ന് വേണ്ടി സവാദ്4വിക്കറ്റും അജ്മൽ2വിക്കറ്റും നേടി. മുസമ്മിൽ 29 പന്തിൽ 47 റൺസും സവാദ് 20 പന്തിൽ 35 റൺസ് നേടി ഗോവിന്ദ പൈ കോളജിന്റെ വിജയ ശിൽപികളായി.\nഫൈനലിലെ മികച്ച താരമായും മികച്ച ഫീൽഡറായും ഗോവിന്ദ പൈ കോളജിന്റെ സവാദിനേയും ടൂർണമെന്റിന്റെ മികച്ച താരമായി എം ഇ എസ് മമ്പാടിൻറെ തുളസീധരനേയും തിരഞ്ഞെടുത്തു. എം ഇ എസ് മമ്പാടിൻറെ ഷിന്റോ മികച്ച ബാറ്ററും ഗോവിന്ദ പൈയുടെ അജ്മൽ മികച്ച ബൗളറുമാണ്.


വെർമിസെല്ലി പായസം ജെല്ലി കേക്ക് രുചിയുമായി നയന ഷിനോജ് | Online Cooking Contest Vermicelli Jelli Cake\nവെർമിസെല്ലി പായസം ജെല്ലി കേക്ക് രുചിയുമായി നയന ഷിനോജ്\nമനോരമ ലേഖകൻ September 15, 2020 06:39 AM IST\nസേമിയ കൊണ്ട് പായസം ജെല്ലി കേക്കാണ് ഓൺലൈൻ പാചകമത്സരത്തിലേക്ക് നയന ഷിനോജ് തയാറാക്കിയിരിക്കുന്ന വ്യത്യസ്ത വിഭവം. മനോരമ ഓൺലൈനും സേവറൈറ്റും ചേർന്നാണ് ഈ ഓൺലൈൻ പാചകമത്സരം സംഘടിപ്പിച്ചിരിക്കുന്നത്. വീട്ടിൽ ഇരുന്നു തന്നെ ഈ മത്സരത്തിൽ പങ്കെടുത്ത് നിങ്ങൾക്ക് സമ്മാനങ്ങൾ സ്വന്തമാക്കാം. മത്സരത്തിൽ ഒന്നാം സമ്മാനം – 40,000 രൂപ, രണ്ടാം സമ്മാനം – 25,000 രൂപ, മൂന്നാം സമ്മാനം – 10, 000 രൂപ എന്നിങ്ങനെയാണ് സമ്മാനം. ഇത് കൂടാതെ ആദ്യം എൻട്രി അയയ്ക്കുന്ന നൂറ് പേർക്ക് 500 രൂപയുടെ വെർമിസെല്ലി ഗിഫ്റ്റ് വൗച്ചർ സമ്മാനമായി ലഭിക്കും. ഏത് വെർമിസെല്ലി ഉപയോഗിച്ചും വ്യത്യസ്തമായ വിഭവങ്ങൾ തയാറാക്കി ചിത്രങ്ങൾ അയയ്ക്കൂ, സമ്മാനം നേടൂ.\nസേമിയ വിഭവങ്ങളുടെ ചിത്രങ്ങൾ ഇന്ന് തന്നെ അയയ്ക്കൂ\nവെർമിസെല്ലി പായസം ജെല്ലി കേക്ക്\nവെർമിസെല്ലി - 1 കപ്പ്\nപാൽ -2ലിറ്റർ\nഏലയ്ക്കായ –4എണ്ണം\nകിസ്മിസ്, കശുവണ്ടിപരിപ്പ് – 20 എണ്ണം വീതം\nകണ്ടൻസ്ഡ് മിൽക്ക് – 1/4 കപ്പ്\nജെലാറ്റിൻ – 50 ഗ്രാം\nവെള്ളം – 3/4 ലിറ്റർ\nപാനിൽ നെയ് ഒഴിച്ച് കശുവണ്ടിയും കിസ്മിസും വറുത്ത് മാറ്റുക. ഇതിൽ വെർമിസെല്ലിയും വറുത്ത് മാറ്റുക. ഇതിലേക്ക്2സ്പൂൺ പഞ്ചസാരയിട്ട് കാരമലൈസ് ചെയ്യുക. നല്ല ഗോൾഡൻ ബ്രൗൺ കളർ ആവുമ്പോൾ ചൂട് പാലൊഴിച്ച് ഇളക്കിച്ചേർക്കുക. പാൽ നന്നായി തിളച്ച് കുറുകുമ്പോൾ വെർമിസെല്ലി ചേർക്കുക. വെർമിസെല്ലി മുക്കാൽ വേവാകുമ്പോൾ 1 കപ്പ് പഞ്ചസാര ചേർത്ത് നന്നായി വേവിക്കുക . ഇതിലേക്ക് ഏലയ്ക്കായയും വറുത്ത് വച്ചിരിക്കുന്ന നട്സിൽ നിന്നും5എണ്ണം വീതം ചേർക്കുക . നന്നായി കുറുകുന്നതുവരെ തീകുറച്ചു ഇളക്കിക്കൊണ്ടിരിക്കുക.\nഈ സമയം വേറൊരു പാത്രത്തിൽ വെള്ളവും ഒരുകപ്പ് പഞ്ചസാരയും ചേർത്ത് തിളപ്പിക്കുക. ഇതിലേക്ക് കാൽകപ്പ് വെള്ളത്തിൽ കലക്കിയ ജെലാറ്റിൻ ചേർത്ത് തിളപ്പിച്ചെടുക്കുക.\nഒരു കേക്ക് ടിന്നിൽ 1/4 ഇഞ്ച് കനത്തിൽ ജെലാറ്റിൻ ഒഴിച്ച് മാറ്റിവച്ചിരിക്കുന്ന നട്സ് നിരത്തിവയ്ക്കുക. പകുതി സെറ്റ് ആവാൻ ഫ്രിഡ്‌ജിൽ വയ്ക്കുക. ജെലാറ്റിൻ നിന്നും ഒരുകപ്പ് മാറ്റി വയ്ക്കുക. ബാക്കിയുള്ള ജെലാറ്റിനിലേക്ക് നന്നായി കുറുകിയ ഒരു കപ്പ് പായസം ചേർത്ത് മിക്സ് ചെയ്യുക. ഇത് പകുതി സെറ്റായ കേക്ക് ടിന്നിലേക്ക് മാറ്റി വീണ്ടും ഫ്രിഡ്ജിൽ വയ്ക്കുക. ഇതും പകുതി സെറ്റ് ആകുമ്പോഴേക്കും ബാക്കിയുള്ള ജെലാറ്റിൻ കൂടി മുകളിൽ പതുക്കെ ഒഴിച്ച് ഫ്രിഡ്ജിൽ വച്ച് സെറ്റ് ചെയ്തെടുക്കുക.\nനന്നായി സെറ്റ് ആയതിനുശേഷം ഒരു പ്ലേറ്റിലേക്ക് മാറ്റി വിളമ്പാം.


തലയെടുപ്പുമായി മഹീന്ദ്ര ഥാര്; പ്രൊഡക്ഷന് പതിപ്പിന്റെ ചിത്രങ്ങൾ പുറത്ത് - Malayalam DriveSpark\n41 min ago അഞ്ച് ലക്ഷം കാറുകള് ഇന്ത്യയില് നിന്ന് കയറ്റുമതി ചെയ്ത് സ്‌കോഡ ഫോക്‌സ്‌വാഗണ്\nതലയെടുപ്പുമായി മഹീന്ദ്ര ഥാര്; പ്രൊഡക്ഷന് പതിപ്പിന്റെ ചിത്രങ്ങൾ പുറത്ത്\nUpdated: Sunday, May 10, 2020, 13:17 [IST]\nമഹീന്ദ്രയില് നിന്നും വാഹനപ്രേമികള് ഏറെ പ്രതീക്ഷയോടെ കാത്തിരിക്കുന്ന മോഡലാണ് 2020 ഥാര്. കഴിഞ്ഞ ഓട്ടോ എക്‌സ്‌പോയില് വാഹനത്തെ അവതരിപ്പിക്കുമെന്ന് പ്രതീക്ഷിച്ചെങ്കിലും അതുണ്ടായില്ല.\nനിരവധി തവണ പരീക്ഷണ ഓട്ടം നടത്തുകയും, വിവിധ സവിശേഷതകള് കമ്പനി വെളിപ്പെടുത്തുകയും ചെയ്തു. എന്തായാലും ഇപ്പോള് വാഹന പ്രേമികള്‍ക്ക് സന്തോഷം നല്‍കുന്ന വാര്‍ത്തയാണ് പുറത്തുവരുന്നത്.\nവാഹനത്തിന്റെ പുതിയ ചിത്രങ്ങളാണ് ഇപ്പോള് പുറത്തുവന്നിരിക്കുന്നത്. റിപ്പോര്‍ട്ട് അനുസരിച്ച് ഇത് പ്രൊഡകന് പതിപ്പാണെന്നും വ്യക്തമാക്കുന്നു. റെഡ് കളറിലുള്ള വാഹനത്തിന്റെ ചിത്രങ്ങളാണ് പുറത്തുവന്നിരിക്കുന്നത്. ഇത് ഡീലര്‍ഷിപ്പിലേക്ക് കൊണ്ടുപോകാനുള്ള പതിപ്പാണെന്നും റിപ്പോര്‍ട്ടില് വ്യക്തമാക്കിയിട്ടുണ്ട്.\nഎന്തായാലും ജൂലൈ മാസത്തോടെ വാഹനം നിരത്തുകളിലേക്ക് എത്തുമെന്ന് ഏറെക്കുറെ ഉറപ്പായി കഴിഞ്ഞു. സോഫ്റ്റ് ടോപ്പ് പതിപ്പില് മാത്രം എത്തിയിരുന്ന വാഹനത്തിന്റെ, ഹാന്‍ഡ് ടോപ്പ് പതിപ്പും ഇത്തവണ എത്തുന്നുണ്ടെതാണ് മറ്റൊരു സവിശേഷത.\nഹാര്‍ഡ് ടോപ്പ് കൂടി എത്തുന്നതോടെ വാഹനത്തിന് ആവശ്യക്കാര് ഏറുമെന്ന പ്രതീക്ഷയിലാണ് മഹീന്ദ്ര. എല്ലാ സംവിധാനങ്ങളും വാഹനത്തില് ഉണ്ടായിരുന്നെങ്കിലും ഹാര്‍ഡ് ടോപ്പിന്റെ അഭാവം ഈ വാഹനത്തില് നിഴലിച്ചിരുന്നു.\nജീപ്പ് റാങ്ക്‌ലറുമായി സാമ്യം തോന്നിക്കുന്ന തലയെടുപ്പാണ് പുതുതലമുറ ഥാറിനെന്നാതാണ് മറ്റൊരു സവിശേഷത. വീല് ആര്‍ച്ച് വരെ നീളുന്ന പുതിയ ബമ്പറാണ് മുന്‍വശത്തെ പ്രധാന പുതുമ.\nരണ്ട് വശങ്ങളിലായി പുതിയ ഫോഗ് ലാമ്പ്, അകത്തേക്ക് വലിഞ്ഞ നില്‍ക്കുന്ന എല്‍ഇഡി ഹെഡ്‌ലാമ്പുകളും പുതിയ ചിത്രത്തില് കാണാന് സാധിക്കും. ഏഴ് സ്ലാറ്റ് ഗ്രില്ലിലും കമ്പനി മാറ്റം വരുത്തിയേക്കുമെന്നാണ് സൂചന.\nമുന്‍വശത്തെ മാറ്റങ്ങള് പോലെ പിന്നിലും കാര്യമായ മാറ്റങ്ങള് കാണാന് സാധിക്കും. വശങ്ങളും പുതുക്കി പണിഞ്ഞിട്ടുണ്ട്. അഞ്ച് സ്‌പോക്ക് അലോയി വീലുകള് വശങ്ങളിലെ പുതുമയാണ്.\nമെക്കാനിക്കല് ഫീച്ചേഴ്‌സ് പരിശേധിച്ചാല് ഡീസല്, പെട്രോള് എഞ്ചിനില് വാഹനം വിപണിയില് എത്തിയേക്കുമെന്നാണ് സൂചന. 2.0 ലിറ്റര് ടിജിഡി എംസ്റ്റാലിയന് ടര്‍ബോ യൂണിറ്റാണ് പെട്രോള് വകഭേദത്തില് ഉള്‍പ്പെടുത്തുകയെന്നാണ് അഭ്യൂഹങ്ങള്.\nഈ എഞ്ചിന് 187 bhp കരുത്തും 380 Nm torque ഉത്പാദിപ്പിക്കും. ഡീസല് യൂണിറ്റ് 2.0 ലിറ്റര് യൂണിറ്റ് ആകാം. ഇത് 140 bhp പവറും 300 Nm Nm torque ഉം വികസിപ്പിക്കാന് പ്രാപ്തമാണ്. ഗിയര്‍ബോക്സ് ഓപ്ഷനില് മാനുവലിനൊപ്പം ഓട്ടോമാറ്റിക്കും പ്രതീക്ഷിക്കാം.\n2020 Mahindra Thar Production Version Spied Ahead Of Launch. Read in Malayalam.


കാസര്‍കോട് ഇരട്ടക്കൊലക്കേസ‍ിലെ അന്വേഷണ ഉദ്യോഗസ്ഥനെ മാറ്റി; നടപടി അന്വേഷണം തുടങ്ങി അഞ്ചാം ദിവസം\nKasaragod, First Published 2, Mar 2019, 8:43 AM IST\nകൂടുതല് സിപിഎം നേതാക്കളിലേക്ക് അന്വേഷണം നീങ്ങിയതോടെയാണ് അന്വേഷണ ഉദ്യോഗസ്ഥനെ മാറ്റിയതെന്നാണ് ഉയരുന്ന ആരോപണം\nകാസര്‍കോട്: കാസര്‍കോട് ഇരട്ടക്കൊലപാതക കേസിലെ അന്വേഷണ ഉദ്യോഗസ്ഥനെ മാറ്റി. ക്രൈംബ്രാഞ്ച് എസ് പി വി എം മുഹമ്മദ് റഫീഖിനെയാണ് മാറ്റിയത്. അന്വേഷണം തുടങ്ങി അഞ്ചാം ദിവസമാണ് അന്വേഷണ ഉദ്യോഗസ്ഥനെ മാറ്റുന്നത്. എറണാകുളത്തേക്കാണ് എസ് പിയെ മാറ്റിയത്. കൂടുതല് സിപിഎം നേതാക്കളിലേക്ക് അന്വേഷണം നീങ്ങിയതോടെയാണ് നടപടിയെന്നാണ് ആരോപണം.\nക്രൈം ബ്രാഞ്ച് എസ് പി സാബു മാത്യു ആണ് പുതിയ അന്വേഷണ ഉദ്യോഗസ്ഥന്. കാസര്‍കോഡ് ക്രൈ ബ്രാഞ്ച് ഡിവൈഎസ്പി ടിപി രഞ്ജിത്തിനെയും സ്ഥലം മാറ്റി. കോഴിക്കോടേക്കാണ് സ്ഥലം മാറ്റം. അതേസമയം നിലവിലെ അന്വേഷണത്തില് തൃപ്തിയില്ലെന്നും സിബിഐ അന്വേഷണം വേണമെന്നും ആവശ്യപ്പെട്ട് കൊല്ലപ്പെട്ട ശരത് ലാലിന്‍റെയും കൃപേഷിന്‍റെയും കുടുംബം പരാതി നല്‍കി. പൊലീസ് മേധാവിക്കും ആഭ്യന്തര വകുപ്പ് അഡി ചീഫ് സെക്രട്ടറിക്കുമാണ് പരാതി നൽകിയത്.\nLast Updated 2, Mar 2019, 11:08 AM IST\nകാസര്‍കോട് ഇരട്ടക്കൊല കേസ്


ഥാറിനെ ആഢംബരക്കാരനാക്കാൻ മഹീന്ദ്ര; പെട്രോൾ എഞ്ചിനും ടച്ച് സ്ക്രീനും ഒാേട്ടാമാറ്റിക് ഗിയറും വരും | How Mahindra is striving to make the new Thar ‘mainstream’ | Madhyamam\ndate_range 18 July 2020 2:05 PM GMT\nപുതിയ ലാഡർഫ്രെയിം ഷാസിയാണ് മറ്റൊരു പ്രത്യേകത\nഎടുക്കുന്ന പണി വൃത്തിക്കും വെടുപ്പിനും തീർക്കുന്ന ആളുകളെ കണ്ടിട്ടില്ലെ. അതുപോലെയാണ് നമ്മുടെ ഥാർ. വലിയ ലുക്കൊന്നുമില്ലെങ്കിലും കാടും മേടും താണ്ടാനും അത്യാവശ്യം ലോഡ് അടിക്കാനുമൊക്കെ ഇവനെ ഉപയോഗിക്കാം. പക്ഷെ കല്യാണ വീട്ടിലേക്കോ പാലുകാച്ചലിന് കടുംബവുമായി പോവാനൊ ഒന്നും ഥാറിനെ ആരും കൂട്ടാറില്ല. ഇത് മറ്റുചില ആവശ്യങ്ങൾക്കുള്ള വാഹനമാണെന്നാണ് നാട്ടുകാരുടെ സങ്കൽപ്പം.\nപിന്നെ ചിലർ ഥാറിനെ വാങ്ങി നന്നായങ്ങ് മോഡിഫൈ ചെയ്യും. അത്യാവശ്യം ചില കിടുപിടി സാധനങ്ങൾ പിടിപ്പിക്കുകയും നാല് ബലൂൺ റേഡിയൽ ടയറുകൾ കയറ്റുകയും ചെയ്താൽ മൊത്തത്തിലൊരു ലുക്കാണ്. ഇൗ പ്രത്യേകതകൾ ഥാറിന് ഗുണവും ദോഷവുമാണ്. ഗുണമെന്താന്ന് വച്ചാൽ ആരാധകരുടെ ഒരു ചെറു സംഘത്തെ ഉണ്ടാക്കിയെടുക്കാൻ ഥാറിനായി. എന്നാൽ കുടുംബങ്ങളിലേക്കും അതുവഴി ലക്ഷക്കണക്കിന് ഉപഭോക്താക്കളിലേക്കും പ്രവേശനം ലഭിക്കാതായതാണ് ദോഷം. ഇൗ പ്രശ്നം തിരിച്ചറിഞ്ഞിരിക്കുകയാണ് മഹീന്ദ്ര. ഥാറിനെ കുറച്ചൂടെ ആഢ്യത്വമുള്ളവനാക്കാൻ നിശ്ചയിച്ചുറപ്പിച്ചിട്ടുണ്ട് അവർ.\nടച്ച് സ്ക്രീൻ, പാർക്കിങ്ങ് കാമറ, എൽ.ഇ.ഡി\n10വർഷംകൊണ്ട് മഹീന്ദ്ര വിറ്റഴിച്ചത് 60,000 ഥാറുകളാണ്. അടുത്ത 10 വർഷത്തിൽ വിൽപ്പനയിൽ വമ്പൻ കുതിപ്പാണ് കമ്പനി ലക്ഷ്യമിടുന്നത്. ഇതിനായി ഥാറിെൻറ പരുക്കൻ സ്വഭാവം മാറ്റുകയാണ് ആദ്യ ലക്ഷ്യം. പുതിയ തലമുറ ഥാർ നിത്യജീവിതത്തിലെ ഉപയോഗങ്ങളെകുടി പരിഗണിക്കുമെന്നാണ് കമ്പനി അധികൃതർ പറയുന്നത്. ഇതിലൂടെ മുഖ്യധാരയിലെത്തുകയാണ് ലക്ഷ്യമെന്ന് മഹീന്ദ്ര എം.ഡി പവൻ ഗോയങ്ക കൂട്ടിച്ചേർക്കുന്നു.\nഅകവശം ആകർഷകമാക്കാൻ ടച്ച് സ്ക്രീൻ, ആപ്പിൾ കാർ പ്ലെ, ആൻഡ്രോയ്ഡ് ഒാേട്ടാ, നിറമുള്ള ഇൻസ്ട്രുമെൻറ് ക്ലസ്ചർ, പാർക്കിങ്ങ് കാമറ, ഒാേട്ടാ ഫോൾഡിങ്ങ് മിററുകൾ തുടങ്ങി പുതിയ സംവിധാനങ്ങൾ ങ്ങളാണ് ഉൾപ്പെടുത്തുന്നത്. സുരക്ഷക്കായി ഇരട്ട എയർ ബാഗുകൾ, എ.ബി.എസ്, ഇ.ബി.ഡി, പാർക്കിങ്ങ് സെൻസറുകൾ, ഹാർഡ്, സോഫ്റ്റ് ടോപ്പുകൾ എന്നിവ വരും.\nഷാസി ഉൾപ്പടെ മാറും\nപുതിയ ലാഡർഫ്രെയിം ഷാസിയാണ് മറ്റൊരു പ്രത്യേകത. ഒാൺ റോഡ് കംഫർട്ടാണ് പുതിയ ഫ്രെയിം കൊണ്ടുവരുന്നതിലൂടെ ഉദ്ദേശിക്കുന്നത്. നിരത്ത് ഉള്ളിടത്തും ഇല്ലാത്തിടത്തും സുഖമായി സഞ്ചരിക്കുകയാണ് ലക്ഷ്യം. ഇതിനായി പുതിയ സസ്പെൻഷനും ഉൾപ്പെടുത്തും. പഴയ ഥാറിൽ ഒരു ഡീസൽ എഞ്ചിൻ മാത്രമായിരുന്നു നൽകിയിരുന്നത്.\nപുതിയതിൽ 2.2ലിറ്റർ പെട്രോൾ എഞ്ചിൻ കൂടി ഉൾെപ്പടുത്തും. ഇതോടൊപ്പം ചരിത്രത്തിൽ ആദ്യമായി ഒാേട്ടാമാറ്റിക് ഗിയർബോക്സും കൂട്ടിച്ചേർക്കും. ആറ് സ്പീഡ് മാനുവൽ ഗിയർബോക്സിനൊപ്പമാണ് ഒാേട്ടാമാറ്റിക്കും നൽകുന്നത്. ഡീസൽ എഞ്ചിൻ 140എച്ച്.പി ഉൽപ്പാദിപ്പിക്കും. രണ്ട് എഞ്ചിനുകളിലും ഫോർവീൽ ഡ്രൈവ് നൽകാനും മഹീന്ദ്ര തീരുമാനിച്ചിട്ടുണ്ട്. വരുന്ന ഒക്ടോബറിൽ പുതിയ ഥാറിനെ നിരത്തിലെത്തിക്കാനാണ് തീരുമാനിച്ചിരിക്കുന്നത്.\nTAGS:Mahindra Thar hotwheels